
Pratarmė 


Pastaraisiais metais viešoji nuomonė apie vaikus pasikeitė. 
Anksčiau vyravo nuostata, kad nors auginant vaikus reikia dėti 
daug pastangų ir ištverti įvairių sunkumų, bet svarbiau yra tai, 
jog vaikai praturtina gyvenimą, daro jį gražesnį. Dabar kalbant 
apie vaikus pirmiausia minimos išlaidos, sunkumai ir vaikų ke- 
liamos problemos. Nuolat girdėti, kad dabartiniai vaikai per 
daug triukšmingi, per daug aktyvūs, nedėmesingi, kalba įžūliai, 
elgiasi agresyviai arba juos kamuoja depresija. Ir tai dar ne vi- 
sos blogybės. Tai kas gi atsitiko mūsų vaikams? Kokias išvadas 
mes, suaugusieji, galime arba, tiksliau, turime daryti iš įprastų 
normų nepaisančio jų elgesio? 


Jau daugelį metų aš gilinuosi į vaikų raidos ir auklėjimo klau- 
simus ne tik kaip mama, bet ir kaip metodininkė, kvalifikacijos 
kursų lektorė ir dieninio vaikų darželio konsultantė. Žinau, kad 
tiek tėvai, tiek ir visuomenė iš auklėtojų tikisi gero vaikų auklė- 
jimo, lavinimo ir priežiūros. Be to, norima, kad auklėtojų dar- 
bas vaikų įstaigose kompensuotų auklėjimo šeimoje trūkumus 
ir spragas arba žalingą aplinkos poveikį. 

Psichoanalitikas Alfredas Adleris auklėjimą laiko menu ir 
sunkiausiu žmogaus gyvenimo uždaviniu. Žinoma, dauguma 
auklėtojų (ir tėvų) pritars šiai nuomonei. Bet norint išmokti 
„auklėjimo meno“, reikia ne tik asmeninių ir dalykinių pe- 
dagoginių gebėjimų, bet ir būtinų materialinių sąlygų, kurios 
kažkodėl nuolat blogėja. 

Nepaisydami daugybės kliūčių, auklėtojai savo užduotį at- 
lieka labai atsakingai ir su didele simpatija vaikams. Bendra- 

darbiaudama su pedagogais aš tai patiriu kiekvieną dieną. Šia 
knyga noriu prisidėti prie svarbios jų veiklos įvertinimo. Kartu 
siūlau jiems pagalbą, kaip elgtis su vaikais ir tėvais sudėtin- 
gomis gyveniino situacijomis. Gvildendama vienus ar kitus 
klausimus remiuosi apklausa tema „sunkus vaikas“, daryta su 
dieninio vaikų darželio specialistais. 

Pirmiausia aprašau svarbius vaiko raidos etapus pirmaisiais 
gyvenimo metais, nes šiuo tarpsniu dedami savo vertės pajauti- 
mo, geros savijautos, gyvenimo džiaugsmo ir daugelio kūrybi- 
nės raiškos galimybių pamatai. Ši ankstyvoji fazė lemia, ar vaiko 
raida bus sunki, ar lengva. 

Žinoma, ne visi vaikai pirmaisiais savo gyvenimo metais 
jaučiasi saugūs, patiria suaugusiųjų dėmesį, yra vertinami. Vis 
daugiau vaikų vadinami „sunkiais“, jų elgesys neatitinka įpra- 
stų normų, raida sutrinka. Jų išsiskiriantį elgesį galima laikyti 
signalu aplinkai arba pagalbos šauksmu. Jie nori atkreipti 
dėmesį, kad tarp jų vidaus ir aplinkos nėra pusiausvyros. To- 
lesniuose šios knygos skyriuose aprašytos neįprastos ir sunkios 
vaikų gyvenimo situacijos. Jos iliustruojamos pavyzdžiais iš 
mano, kaip metodininkės ir dieninio vaikų darželio konsul- 
tantės, praktikos. Visi asmenų vardai, savaime suprantama, yra 
pakeisti. 

Šeštame skyriuje kalbama apie berniukus, kuriuos tėvai, 
auklėtojai ir mokytojai vis dažniau vadina sunkiais ir įžūliais. 
Kokius trikdžius ir kliūtis, dažniausiai atsirandančius todėl, kad 
vaikas neturi tėvo ir gyvo vyriško pavyzdžio, šiais laikais jiems 
reikia įveikti? Kaip gali pedagogai suteikti vaikams paramą, 
saugumą ir padėti rasti savo tapatumą; o kur yra ribos, kurias 
nustato visuomenė? 

Mes gyvename komunikacijų, informacijos ir interneto lai- 
kais, ir vis dėlto nuolat gausėja vaikų, turinčių kalbos sunkumų. 
Septintame skyriuje kalbama apie tai, kokių reikia sąlygų ir 

paramos, kad vaikai energingai ir su džiaugsmu įvaldytų visą 
kalbos sistemą ir galėtų su mumis bendrauti. 

Po šių daugiau teorinių svarstymų eina praktinė knygos da- 
lis. Sunkūs vaikai, kurie reikalauja daug kantrybės, supratimo ir 
dėmesio, yra ypatingas iššūkis asmeninei ir profesinei auklėtojų 
kompetencijai. Aštuntame skyriuje nurodomos vaikų stebėjimo 
priemonės, kurios padeda geriau suprasti jų elgesio išskirtinu- 
mą konkrečiomis gyvenimo sąlygomis. Tolesnė tema - kolegiški 
patarimai ir metodika, kuri gali padėti ne tik asmeniniu ir pro- 
fesiniu atžvilgiu, bet ir palengvinti darbą bei sumažinti įtampą. 
Po to yra skyrius apie santykių užmezgimą ir komunikaciją, 
kaip svarbiausią pedagogo uždavinį. 

Auklėtojos (dažniausiai) išlaiko būtiną atstumą, kad be 
emocinių keblumų ir kaltės jausmo pastebėtų vaikų sunkumus, 
išnagrinėtų jų priežastis ir kartu su tėvais išbandytų naujus bū- 
dus, kaip tuos sunkumus įveikti. 

Dešimtame skyriuje kalbama apie bendrą darbą su tėvais, 
nes jei tėvai arba šeima vaikų darželyje apskritai gerai jaučiasi, 
pokalbiai su jais net ir sunkiomis temomis, pavyzdžiui, apie 
įprastų normų nepaisantį jų vaiko elgesį arba raidos trikdžius 
bus rezultatyvūs ir visiems naudingi. 

Nuolatinis bendravimas su vaikų darželio specialistais nu- 
lemė ir šios knygos turinį. Už tai noriu nuoširdžiai padėkoti 
visiems, kas prie to prisidėjo. Už kritines pastabas labiausiai 
dėkoju Mareikei Herm ir Valeri Fišer-Veitušat. 


Sabine Herm 
Berlynas, 2003-iųjų vasaris 


I dalis 
IŠ BENDRAVIMO SU SUNKIAIS 
VAIKAIS PATIRTIES 


Pirmieji jaudinantys metai - 
kaip vaikai auga ir ko jiems reikia 


Prieš aprašydama vaikų sunkumus ir elgesio atžarumą, su ku- 
riais šiandien savo pedagoginiame darbe susiduria auklėtojai, 
norėčiau panagrinėti, kaip vaikai auga ir kokios pagalbos jiems 
reikia atskirais raidos etapais. Tai žinant galima išvengti dau- 
gelio trikdžių, išsiaiškinti išsiskiriančios elgsenos priežastis ir 
kartais pavyksta surasti visai paprastų priemonių vaiko savijau- 
tai pagerinti. 

Jokiu kitu gyvenimo tarpsnių žmogus taip visapusiškai ir 
taip sparčiai nesivysto, kaip pirmuosius šešerius metus. Vaikas 
mus ypač stebina pirmaisiais savo gyvenimo metais, kai be- 
veik kasdien daro pažangą ir išmoksta ką nors naujo. Tėvai 
džiaugiasi savo vaiku ir jo naujais gebėjimais ir visokiais būdais 
reiškia tą džiaugsmą. Jie ima savo kūdikį ant rankų, glaudžia jį 
prie savęs, glosto skruostelį, šypsosi ir rodo, kaip jį myli. Šioje 
tarpusavio sąveikoje ne tik stiprėja tėvų ir vaiko ryšys, bet ir 
„Mokomasi“ emocijų. 

Kai mama šypsosi savo kūdikiui, jis taip pat atsako šypsena. 
Mažas vaikas susijaudina kaip ir jo mama, nes jos veido išraiška 
ir jam sukelia džiaugsmą. Ryšys tarp jausmų ir atitinkamos vei- 
do išraiškos yra susidaręs vykstant evoliucijai. Veide atsispindi 
svarbiausios emocijos: džiaugsmas, liūdesys, pyktis, baimė, pa- 
sibjaurėjimas. Kita vertus, žmogaus mimika rodo jo emocinę 
būseną, o ši velgi atitinka tam tikrus požymius, kuriuos galima 
nustatyti pagal kraujospūdį, pulso dažnumą, odos elektrini- 
mąsi. Kūdikis per tokią abipusę sąveiką susipažįsta su gausybe 
žmogiškų emocijų. (Psichologai teigia, kad vaiko organizmas 

reguliuojasi pagal suaugusiojo pavyzdį ir psichoanalitiniu po- 
žiūriu apibūdina šį procesą kaip „pirminį susitapatinimą“.) 

Jei tėvai yra patyrę didelių psichinių sunkumų, konfliktinių 
santykių, baimę dėl materialinių gyvenimo sąlygų ar visuome- 
nės izoliaciją, tai gali labai neigiamai paveikti jų nuotaiką ir su- 
kelti depresiją. Jei depresija trunka ilgesnį laiką, liūdesys ir gy- 
venimo baimė atsispindi motinos arba tėvo veide. Kūdikis šiuos 
signalus pastebi, jie sukelia jam atitinkamus jausmus. Todėl šis 
„pirminis susitapatinimas“ su tėvais ir jų ilgalaike depresyvia 
nuotaika gali padaryti žalos vaiko raidai, o tai gali pasireikšti 
išsiskiriančiu elgesiu. 

Ir ne vien dėl šių priežasčių svarbu tiksliai suvokti anksty- 
vosios vaiko raidos eigą ir reikšmę.* Ankstyvojoje gyvenimo 
fazėje formuojasi savo vertės pajautimo, raiškos galimybių, 
geros savijautos, gyvenimo džiaugsmo ir domėjimosi pasauliu 


pagrindai. 


1.1. Kelyje į savarankiškumą 


Kiekvienas žmogus gyvena šiame pasaulyje tarp daugelio įvai- 
rių žmonių. Šiame begaliniame neramiame pasaulyje vaikas 
turi ir nori rasti savo vietą, mokytis susikurti kiek galima sava- 
rankiškesnį gyvenimą, rasti savo vietą visuomenėje. Šį procesą 
galima apibūdinti kaip individuaciją. Tai įdomus, kartais gana 
sunkus raidos pirmaisiais gyvenimo metais uždavinys. 

Sąvoka „individuacija“ vartojama įvairiai. Dudeno „Svetim- 
žodžių žodyne“ (2001) ji apibrėžta kaip „žmogaus virtimo savi- 
mi procesas, kuriam vykstant vis labiau stiprėja savo individua- 
* Apie tai rašydama orientuojuosi į vidutinį vaiko raidos tempą. Vai- 


kai, turintys įgimntų raidos sutrikimų, vertinami pagal savo raidos 
normas. 

lybės skirtingumo nuo kitų suvokimas“. Šeimos terapeutai F. B. 
Simonas ir H. Štyrlinas (Stierlin) rašo: „Šeimos kitimo požiūriu 
ši sąvoka siejasi pirmiausia su individualaus tapatumo formavi- 
mosi ir psichikos ribų išryškėjimu.“* Raidos psichologė Margret 
Maler (Mahler) savo knygoje „Simbiozė ir individuacija“ šia są- 
voka nusako kūdikio atsiskyrimą arba „išsivadavimą“ iš simbio- 
zinių santykių su motina pirmaisiais gyvenimo metais.** 

Panašiai kaip Simonas ir Štyrlinas, aš sąvoką „individuacija“ 
vartoju kalbėdama apie autonomijos didėjimą ir Aš atsiskyri- 
mą. Vaikui žengiant vis naują raidos žingsnį, reikia rūpestingos 
tėvo ir motinos paramos. Specialiojoje literatūroje išsamiai ap- 
rašoma ankstyvųjų motinos ir vaiko santykių reikšmė gerai vai- 
ko savijautai, (ankstyvojo) tarpusavio pasitikėjimo tvirtėjimui, 
nes tai yra patikimas visų tolesnių raidos ir mokymosi pakopų 
pamatas. Jei pagrindiniai vaiko poreikiai glamonėms, dėme- 
siui, saugumui, maistui, pasitikėjimui yra subtiliai suvokiami ir 
patenkinami, šį patikimą pamatą, žinoma, gali suteikti ir tėvas 
arba kitas artimas asmuo. 


1.1.1. Pirmieji gyvenimo metai 


Pirmaisiais gyvenimo mėnesiais kūdikis nerūpestingai ir smal- 
siai reaguoja į nepažįstamus veidus. Draugiška veido išraiška, 
šypsniu net ir svetimas žmogus gali užmegzti kontaktą su kū- 


* Simon, Fritz B., Stuierlin, Helm. „Die Sprache der Familienthera- 
pie“. - Ein Vokabular. Klett-Cotta, Stuttgart, 1984, p. 160. 

** Mahler, Margret. „Symbiose und Individuation“. Klett-Cotta, Stutt- 
gart, 1986. Maler nurodomas glaudus ryšys tarp motinos ir kūdikio 
remiantis naujausiais tyrimų rezultatais yra diskutuotinas, šis sim- 
biozinis ryšys abejotinas. 

dikiu, nesunkiai paimti jį ant rankų; baikštesni tik tie kūdikiai, 
kurie iš svetimų žmonių yra patyrę baimės ir skausmo. 

"Toks nerūpestingas kūdikių elgesys ima keistis aštuntą ar 
devintą gyvenimo mėnesį, kai prasideda vadinamoji drovumo 
fazė. Vaikas ima aiškiai skirti pažįstamus ir nepažįstarmius žmo- 
nes. Tuo metu ryšys su asmenimis, kurie vaiko gyvenime vai- 
dina ilgalaikį svarbų vaidmenį, jau būna susidaręs. Jei kūdikis 
atskiriamas nuo artimų žmonių, jis gali išsigąsti. Tarkim, atsi- 
tiktinai užsukusi tolima giminaitė, norėdama paimti ant rankų 
gerai nusiteikusį kūdikį, veikiausiai jį išgąsdins. Iš pradžių vaiko 
veide atsiranda baiminga išraiška, įsitempia raumenys, paskui 
jis 1ma verkti ir tiesia rankas į mamą. Šie signalai sako: „Tu man 
svetima, aš noriu pas mamą!“ "Tai reiškia, kad prasideda naujas 
raidos tarpsnis, kai vaikas ima pažinti kitus žmones kaip indivi- 
dus, aiškiai skirti savą nuo svetimo, ir atitinkamai elgtis. 

Kai baigiantis pirmiesiems gyvenimo metams kūdikis pra- 
deda šliaužioti ir gali savarankiškai leistis į pažintines keliones, 
ima plėstis jo judėjimo ribos, o kartu ir akiratis. Smalsiai ir ak- 
tyviai vaikas leidžiasi į savo pirmąsias „ekskursijas“ po aplinką. 
Šios kelionės visuomet prasideda nuo savo žmogaus, kaip „sau- 
gaus uosto“, iš kurio galima šliaužti į bet kurią pusę. Kartais pas 
tą savą Žmogų, į tą „savąjį uostą“, mažyliui prireikia užsukti, 
kad pasijustų saugus. 

"Toldamas ir artėdamas kūdikis suranda vidinę pusiausvyrą. 
"Tėvų arba artimų žmonių buvimas padeda tą pusiausvyrą di- 
dinti, o ji būtina visose mokymosi ir raidos pakopose. 


1.1.2. Antrieji gyvenimo metai 


Maždaug vienerių metų vaikas aiškiai suvokia, kad savo elge- 
siu, mimika ir gestais jis geba paveikti aplinkinius. Mažylis gali 

užmegzti ryšį, susisiekti su kitais asmenimis arba netgi daryti 
jiems įtaką. Pavyzdys: 


Stoviu prekybos centre ilgoje eilėje prie kasos, laukiantieji 
nekantrauja, nuobodžiauja arba nervinasi. Prieš mane stovi 
mama, 0 jos pirkinių vežimėlyje ant vaiko sėdynės įsitaisiusi 
kokių pusantrų metų mergytė. Pamatau vaiką tik tada, kai jis 
persisveria per vežimėlio kraštą ir pro savo mamą ima žiūrė- 
ti į mane. Netrukus mažylė nuo manęs „pasislepia“, tačiau 
greitai vėl išlenda apsidairyti. Dabar prasideda žvilgsnių, 
šypsnių ir slėpynių žaidimas. Mane pagauna azartas, imu 
lankstytis į šonus, kad žvilgtelčiau į mažylę, ir mes abi šypso- 
mės. Paskui į žaidimą įsitraukia šalia manęs eilėje stovintys 
žmonės, jie elgiasi taip pat juokingai ir vaikiškai kaip aš. 
Maža mergaitė savo veiksmais sužadino dėmesį ir užmezgė 
kontaktą. 


Žinoma, ne viskas vyksta pagal norą ir planą. Mažas vaikas vis 
dažniau patiria, kad jam leidžiantis į pažintines keliones tėtis 
arba mama pritaria ne visiems jo veiksmams ir ne visuomet 
palankiai į tai reaguoja. Jis susiduria su pasipriešinimu. Bet ko- 
dėl? Iki šiol tėvai visada džiaugdavosi jo naujais sugebėjimais, o 
dabar, kai jis jau toks didelis, kad gali pasiekti žvilgantį viryklės 
viršų ir net per jį patapšnoti, niekas to neįvertina. Jie netgi sako 
„Ne!“ ir nutraukia šią įdomią operaciją. 

Nors šioje gyvenimo fazėje vaikas dar nesupranta, kas gera 
ir kas bloga, bet pamažu pastebi, kad tėvai, ir apskritai suaugu- 
sieji, kartais esti visai kitos nuomonės apie kai kuriuos dalykus 
nei jis ir neleidžia pasireikšti. Vaikas patiria, kad pasaulis turi 
ribas. Tos ribos varžo, bet ir teikia atramą. 

Mažiems vaikams sunku suvokti šias sąsajas. Būtinam moky- 
mo procesui padėtų nuoseklios ir rūpestingos tėvų bei pedago- 

gų bendros pastangos. Šio amžiaus vaikai nenori konfliktuoti su 
tėvais, jiems reikia globos, paguodos, dėmesio, bendrų išdaigų, 
jie nori jaustis saugūs. "Toks signalas kaip „Aš tau šito neleidžiu 
ne dėl to, kad tu pyktum, bet dėl to, kad tu man brangus ir aš 
už tave atsakau“ padeda vaikui anksti susivokti savo santykiuose 
su tėvais ir tuos santykius sutvirtina. 

Vėlesniais gyvenimo mėnesiais vaiko savarankiškumas di- 
dėja ne dienom, o valandom. Vaikas žengia vis tvirčiau, 0 tėvų 
lakstymas iš paskos teikia didelį džiaugsmą — bent jau vaikui. 
Kalbinamas jis jau daug ką supranta ir pats gali pasakyti nema- 
žai žodžių, išreikšdamas savo norus ir poreikius. Ima domėtis 
kitais vaikais, nori kartu žaisti. Taip užsimezga pirmoji drau- 
gystė. Žinoma, užmezgant kontaktus pasitaiko ir sunkumų, nes 
tokio amžiaus vaikas dar negali suprasti ir įvertinti kitų elgesio. 
Kartais taip bežaisdamas vaikas gali išsigąsti. Tada jis atsigręžia 
į tėvus ieškodamas saugaus prieglobsčio. 


1.1.3. Tretieji gyvenimo metai 


"Trečiaisiais vaiko gyvenimo metais tevams ir auklėtojams ku- 
riam laikui prireikia didelės kantrybės ir stiprių nervų. Vaikai 
šiuo amžiaus tarpsniu ima priešgyniauti, tampa neklusnūs, 
ožiuojasi. "Tėvų ar visuomenės nustatytos normos ir tikslai da- 
bar labai dažnai nesutampa su vaiko norais. Vaikas dar nepa- 
Jėgia suprasti, kodėl kartais nepaisoma jo norų, o jo aktyvumas 
kai kada net stabdomas. Jis nori įgyvendinti savo ketinimus 
nepaisydamas suaugusiųjų nuomonės ir bando tai padaryti - o 
gal pasiseks? Susidūręs su pasipriešinimu, jis ne taip greit nu- 
sileidžia, veikiau kuria naujus, kartais labai išradingus būdus ir 
priemones tikslui pasiekti. 

Šiuo metu dažnai gali išgirsti: „Koks savavalis ir neklaužada 
tas vaikas!“, bet retai pagalvojama apie pozityvius jo gebėjimus. 
Juk vienas iš mūsų sąmoningumo požymių yra ir savo valios 
reiškimas. Tai nusakoma įvairiomis sąvokomis, pavyzdžiui: valia 
siekti tikslo, valia veikti, gebėjimo judėti suvokimas, savo kūno 
valdymas arba net užsispyrimas ir savivalė. Mes paprastai ne- 
galvojame, kad savavaliavimas susijęs su savęs suvokimu, jog tai 
jutiminė savybė, žmogui būtina tam, kad pajustų savo kūno, sie- 
los ir dvasios buvimą. Šiuo požiūriu sąvoka „užsispyrimas“ ypač 
įdomi, įvairiais laikais ji buvo gana skirtingai vertinama. 

Iki XVIII amžiaus „savivalė“ turėjo teigiamą reikšmę: „sava 
valia, savas protas, drąsa“. Susijungus medicinai ir pedagogi- 
kai, žodis įgavo tokią prasmę, kokia vartojamas dabar: nustaty- 
tų taisyklių laužymas, normų nepaisymas. Savavaliavimas, kuris 
trikdo, kuris nuo mažumės turi būti tramdomas jėga, įveikia- 
mas subtiliais psichiniais metodais ar netgi medikamentais. 

Net jei mažas vaikas auga apsuptas meilios pagarbos ir pri- 
tarimo, individuacija, „Aš“ arba „Pats“ raida yra labai priešta- 
ringas procesas. Helmas Štyrlinas kalba apie individuaciją su 
tėvais ir individuaciją prieš tėvus. Viena vertus, tėvai pritaria 
vaiko savarankiškai raidai, kita vertus, jie privalo nustatyti tam 
tikras ribas ir tarpusavio taisykles. Vaikas atsiduria gana sun- 
kioje padėtyje: jis turi ir nori klausyti tėvų, bet kartu mokytis 
įtvirtinti save ir nuolat bandyti, kada, kur ir kiek jis gali ir turi 
laikytis apribojimų. Bet ar jis to mokosi ir kaip apskritai jam 
sekasi suderinti šias prieštaringas tendencijas, daugiausia pri- 
klauso nuo tėvų ar kitų ankstyvu laikotarpiu artimų žmonių 
paramos. 

Šis prieštaravimas vaizdžiai atsispindi dainoje apie mažąjį 
Jonelį, kuris mamos ir tikriausiai tėčio padedamas išmoksta 
bėgioti. Tėvai didžiuojasi - galbūt kaimynų vaikai dar nesuge- 
ba taip puikiai lakstyti. Dabar Jonelis, pilnas energijos, drąsiai 

nusiteikęs, nori išbandyti savo įgytą gebėjimą ir vienas iškeliauti 
į pasaulį. Jis ima lazdą ir skrybėlę (tikriausiai tėčio) ir pakiliai 
nusiteikęs (vadovaudamasis savo valia) iškeliauja. Tačiau dabar 
mamai nebeatrodo gerai, kad Jonelis taip guviai bėgioja ir (sa- 
vavališkai) iškeliauja į pasaulį. Ji jaučiasi vieniša ir pravirksta, 
gal net sužadina Joneliui kaltės jausmą. Ir... 


Susimąsto jisai, 

Namo lekia skubiai. 
Mama, žiū, aš jau čia, — 
Šaukia Jonas, - olia! 
Liksiu čia, patikek, 
Nebaliksiu tavęs. 


Šioje vaikiškoje dainelėje nepasakyta, ar Jonelis ir užaugęs 
liko toks pat smalsus ir linksmas, ar pagaliau nesupyko, kad ne- 
spėjo pakeliauti po pasaulį, ar kitai progai pasitaikius nebandė 
vel iškeliauti (galbūt net mamai leidus), o gal visam laikui liko 


namLte. 


Viena vertus, tėvai pritaria savo vaiko savarankiškumui, kita vertus, | 
jie turi nustatyti ribas ir taisykles. Tai nelengva tiek tėvams, tiek vai- | 


kams. | 


1.2. Savęs pažinimas ir savivoka 


Savarankiškumas didėja su sąmonėjimu, savęs suvokimu. Kokioje 
raidos stadijoje vaikas atranda save, pradeda save suvokti? 

Vos gimęs kūdikis jau geba atskirti save nuo aplinkinio pa- 
saulio. Jis gali aktyviai užmegzti kontaktą, taigi tarp tėvų ir 

vaiko įmanomas abipusis ryšys. Tradicinė samprata, kad kūdi- 
kis gali tik reaguoti į dirginimą ir yra simbioziškai suaugęs su 
motina, yra atgyvenusi. 

Savimonės formavimosi požiūriu įdomu stebėti, kaip kūdikis 
ar mažas vaikas apžiūri save veidrodyje. Daugelyje vaikų dar- 
želių pedagogams rekomendavus kabo veidrodžiai, juos maži 
vaikai arba kūdikiai gali pasiekti. Ką kūdikis veidrodyje mato? 
Kiek savęs pažinimas ir savivoka priklauso vienas nuo kito? 

Kelių savaičių kūdikiui, nuo mamos rankų žiūrinčiam į 
veidrodį, kurį laiką visai įdomu stebėti malonų veidą. Paskui jis 
pasisuka į kitus įdomius daiktus. Veikiausiai kūdikis dar nesuvo- 
kia, kad veidrodyje jis mato save. Antrą pirmųjų metų pusmetį 
įvyksta pokyčių. Kūdikis džiaugsmingai „sveikina“ savo atspindį 
veidrodyje, šypsosi jam, liečia jį ir kartais ieško jo už veidrodžio. 
O) gal tai draugas, su kuriuo galima pažaisti? Draugiškas paveik- 
slas iš veidrodžio išlieka ilgam. Apie tryliktą mėnesį kūdikis pra- 
deda šiek tiek atsitokėti. Jis ir toliau domisi veidrodžiu ir atvaizdu 
jame, tik jau pastebimai mažiau. Daugelis šio amžiaus vaikų jau 
vengia žiūrėti į save veidrodyje, užsidengia rankomis arba net 
pabėga. Kiek veliau, maždaug nuo penkiolikto mėnesio, vaikas 
priešais veidrodį net šiek tiek sutrinka, kai kurie droviai nulei- 
džia galvą, išrausta arba ima vaipytis ir daryti grimasas. 

Šį naują elgesį (vengimą, arba veidrodžio baimę) galima pa- 
aiškinti tuo, kad vaikas dabar nujaučia: „Tas veidrodyje turbūt 
esu aš“. Tai jį labai glumina, net kelia nerimą. Viena vertus, 
jis jaučiasi fiziškai esąs priešais veidrodį, kita vertus - galima 
sakyti, tuo pat metu — pačiame veidrodyje. Jis tarsi mato save 
dvejaip (kinesteziškai ir vizualiai) ir to negali apibrėžti, tik išsi- 
gąsta ir dažnai nuo veidrodžio pasitraukia. 

Lemiamas posūkis šioje srityje įvyksta maždaug aštuoniolik- 
tą menesį. Kad gautų tikslesnės informacijos apie savęs atpaži- 
nimą veidrodyje, mokslininkai padarė bandymą nuspalvindami 

mažam vaikui nosį ar skruostą. Šios amžiaus grupės vaikai grie- 
biasi už nosies, kad nusivalytų dėmę. Ankstesniais mėnesiais jie 
būtų arba dar visai nekreipę dėmesio į dėmę, arba būtų lietę 
nosį veidrodyje. 

Iš to išplaukia, kad vaikas veidrodyje dabar atpažįsta save. Jis 
gali tam tikra prasme iš šono, kaip pašalinis stebėtojas, save ap- 
žiūrinėti ir parodyti, kad save suvokia. Vaikas pastebi: „Juk čia 
aš!“, bet toliau apie tai negalvoja. Kai kurie mokslininkai mano, 
kad atpažindamas save veidrodyje vaikas pradeda save suvokti. 
Jis ne tik jaučia save ir savo kūną (pirminis sąmoningumas), bet 
ir po truputį ima suvokti save kaip asmenį (aukštesnis sąmonin- 
gumo laipsnis). Galima išskirti tris sąmonėjimo pakopas. 

Pirmuosius šešiolika mėnesių vaikas gyvena tuo, ką tiesiogiai 
mato ir jaučia. Jis jaučia, kad yra alkanas, liūdnas arba links- 
mas, pastebi, kad kiti žmonės atrodo kitaip, tačiau sąmoningai 
savęs dar nesuvokia. 

Kitoje pakopoje vaikai ima suvokti save, jie atpažįsta save 
veidrodyje arba vaizdajuostėje ir gali pasakyti: „Čia aš!“, t. y. jie 
pradeda įsisąmoninti savo pojūčius. 

"Tik trečioje pakopoje, maždaug ketverių ar penkerių mėtų, 
vaikas jau gali svarstyti apie savo pojūčius, patį save, savo min- 
tis ir jausmus, pavyzdžiui: „Mano plaukai ilgi, o mano draugės 
trumpi kaip berniuko. Man ilgi plaukai gražiau“. Arba: „Mano 
mažasis brolis verkia, nes ką tik pargriuvo. Kai aš vakar su rie- 
dučiais pargriuvau ant akmenų, man irgi skaudėjo“. Dabar jau 
įmanomas vidinis dialogas, tam tikras pokalbis su pasauliu, 
kurį vaikas vis labiau pažįsta. Įmanoma įsijausti ir į kitą asmenį, 


suvokti jo pojūčius. 


| patikimas savivokos rodiklis. 
SEL 

Vaiko gebėjimas atpažinti save veidrodyje pirmiausia yra 
pažintinis aktas. Kitas veidrodinio atspindėjimo aspektas yra 
tėvų atsakymas mimika, gestais arba balsu į kūdikio ar mažo 
vaiko reiškiamus pageidavimus, dažniausiai emocinis aktas. 
Žmogaus veidas, kaip „biologinis veidrodis“, kitaip nei negy- 
vas veidrodis ant sienos, atsiliepia į vaiko elgesį mimika arba 
žodžiais. Šia atspindėjimo forma vaikas (ir suaugusysis) gauna 
informaciją apie tai, kaip jis atrodo kitiems asmenims. Dažnai 
kalbama apie spindinčias motinos akis, kai ji su meile žiūri į 
kūdikio veidelį, džiaugiasi mažylio aktyvumu, jį skatina ir drą- 
sina, taip mokydama pajusti savo vertę. Ši švelni, rūpestinga 
atspindėjimo forma būtina tam, kad vaikas imtų sveikai jausti 
savo vertę. 

Įdomu tai, kad daug mažų vaikų, kuriems trūksta tėvų dė- 
mesio, kuriais per mažai rūpinamasi ir kurių reikmes tėvai 
menkai „atspindi“, nemėgsta žiūrėti į veidrodį, kartais jo net 
bijo. Kaip labai vaiko elgesys prieš veidrodį susijęs su negaty- 
via ankstyvosios vaikystės patirtimi, rodo prievartą patyrusių 
vaikų tyrinėjimai. Atpažindami save veidrodyje jie dažniausiai 
reaguoja neigiamai arba neutraliai, kitaip nei tinkamai prižiū- 
rimi vaikai, galintys džiaugtis savo atspindžiu. Galima spėti, 
kad prievartą patyrę vaikai pirmiausia tikisi išvysti veidrodyje 
savo negatyvųjį „Aš“ ir visai nenori pajusti savo menkavertiš- 
kumo. 

Žinoma, aprašyti stebėjimai ir patirtys būdingi ne visiems 
nelengvų santykių patirtį turintiems vaikams, vis dėlto, mano 
nuomone, tuo galima remtis bendraujant su sunkiais vaikais 
vaikų darželiuose. Sunkus, išsiskiriančio elgesio vaikas papra- 
stai susilaukia ne tik žodinių priekaištų, bet ir nepritarimą reiš- 
kiančios auklėtojos veido išraiškos, todėl jaučiasi esąs atstumtas. 
Be to, dar kartą pažeidžiamas ir taip nepakankamai išugdytas 
savo vertės jausmas. Kas atsitiktų, jeigu kaip tik į šiuos ypatin- 

gus vaikus būtų žiūrima su meile, jeigu jie galėtų dažniau jausti, 


kad auklėtoja lydi juos šiltu žvilgsniu? 


Švelnaus, rūpestingo motinos žvilgsnio reikia tam, kad vaikas iš- 
| 


Į siugdytų sveiką savo vertės jausmą. | 


1.3. Su vaikais reikia aktyviai bendrauti 


Ką tik gimęs kūdikis yra apdovanotas daugybe gebėjimų, kurie 
jau pirmosiomis savaitėmis ir mėnesiais leidžia jam aktyviai 
prisitaikyti prie aplinkos. Šioje aplinkoje tėvai yra svarbiausi 
bendravimo partneriai, kadangi nepaisant visų jau turimų ge- 
bėjimų kūdikis yra priklausomas nuo švelnaus tėvų rūpesčio. 
"Tačiau jis jau sugeba reikšti savo poreikius: garsiai verkti, kai 
yra alkanas, arba skųstis, kai nemaloniai jaučiasi su šlapiais vys- 
tyklais. Tėvai turi būti jautrūs šiems signalams, juos išsiaiškinti 
ir atitinkamai veikti. 

Šiai atjautai ir abipusei sąveikai tėvai ir jų kūdikiai apskritai 
esti gerai pasirengę. Jų sąveika stiprėja gerėjant abipusei tėvų ir 
vaiko pažinčiai. Ją stiprina ir biologinė programa, kuria kūdikis 
pradeda naudotis vos gimęs. "Ievai taip pat turi biologinę savo 
kūdikio globos ir bendravimo su juo programą, padedančią in- 
tuityviai atpažinti kūdikio poreikius. "Tokia programa paprastai 
laiduoja, kad tiek kūdikio priežiūra, tiek tėvų ir kūdikio tarpu- 
savio sąveika nuo pat pradžių bus sklandi (intuityvi tėvystė). Šis 
biologinių priežasčių nulemtas procesas reguliuojamas iš abiejų 
pusių, tėvų ir kūdikio, dėl to pirmuosius keturis penkis mėne- 
sius problemų paprastai nekyla. 

Sunku pasakyti, kodėl vis dėlto taip dažnai tarpusavio sąvei- 
ka vyksta blogai, kūdikis nepakankamai prižiūrimas, jo porei- 

kiai nepatenkinami. Kai kurie mokslininkai mano, kad dėl to 
kalta genetinių ar kitokių anomalijų sutrikdyta biologinė tėvų 
ir vaiko bendravimo programa. Kalti gali būti ir psichiniai tėvų 
trūkumai, jų priklausomybė nuo alkoholio ar narkotikų, depre- 
sija ir kitos sunkios gyvenimo aplinkybės. 

Šis ankstyvas tėvų ir vaiko bendravimas, viena vertus, yra su- 
sijęs su priežiūra ir poreikių tenkinimu, o kitas svarbus aspektas 
yra tas, kad kūdikiui bendraujant su artimaisiais didėja jo pasi- 
tikėjimas, tikrumas ir saugumas. 

Tėvai kūdikiui yra svarbiausi bendravimo partneriai, jie pa- 
deda aktyviai prisitaikyti prie aplinkos. 


1.3.1. Ryšių reikšmė 


Liza, dvylikos mėnesių mergaitė, pirmą kartą svečiuojasi pas 
savo tėvų draugus. Abu sutuoktiniai jai labai draugiški, o ne- 
žinoma aplinka be galo įdomi. Čia visai kitokie baldai, gėlės, 
visai kitoks butas, čia kitaip kvepia, kitokie garsai, o svetimi 
žmonės net padėjo jai ant grindų žaislų - žodžiu, viskas jau- 
dina ir įdomu. 

Iš saugios vietos — nuo tėčio rankų - ganėtinai apsižvalgiu- 
si naujoje vietoje ir pakankamai apsipratusi Liza norėtų 
toliau eiti pati. Po kelių akimirkų mažylė nuropoja tyrinėti 
naujos aplinkos. Liza bemat atsiduria ties komoda, kurios 
stalčiukuose kyšo dideli raktai, įsikibusi atsistoja ir ima jais 
darbuotis. Protarpiais dirsteli į tėvus, ieško jų žvilgsnio. Pa- 
mato mamą besišypsančią ir pritariamai linkčiojančią galva 
ir sukinėja raktus toliau. Po valandėlės mergaitė ropoja kitur 
ir apžiūrinėja kitus daiktus. 

Kartkartėm Liza susižvalgo su tėvais arba trumpam grįžta 
pas tėtį ar mamą, kad įsitikintų: „Ar jūs dar čia? Ar mane 

matote? Ar viskas gerai?“ Liza šiandien ypač smalsi ir drąsi. 
Ji daug ką sužinojo ir daug ko išmoko. Dabar ji net leidžia 
svetimam žmogui, tėvų draugei, užmegzti su ja tiesioginį 
ryšį. Abi, sėdėdamos viena šalia kitos, kartu žiūrinėja pa- 
veikslėlių knygelę. 


Liza galėjo žengti šiuos pažinimo žingsnius pirmiausia todėl, 
kad turi patikimą ryšį su tėvais. Būdama svetimoje aplinkoje ji 
jautėsi turinti „saugų uostą“, kur visuomet gali sugrįžti, jei ne- 
begali aprėpti naujų įspūdžių, jeigu kas ima nepatikti arba pasi- 
junti vienišas. Ryšio tarp kūdikių bei mažų vaikų ir jų tėvų tema 
specialistus domina jau dešimtmečius ir vis dar tebėra aktuali. 
Ką iš to reikėtų gerai įsidėti į galvą? 

Nuo pat gimimo kūdikis mezga ryšius - tai dalis jo evoliu- 
cinio paveldo. Bendraudamas su aplinka, kūdikis mokosi at- 
skirti pavienius asmenis ir savo signalus dažniausiai nukreipia į 
artimuosius, paprastai į motiną arba tėvą. Su jais jis plečia savo 
„Tyšių repertuarą“: pavyzdžiui, šypsosi, norėdamas užmegzti 
kontaktą, ropoja pas mamą ir glaudžiasi prie jos, kad būtų pa- 
glamonėtas ir pasijustų saugus, arba įsikabina į tėvus, verkia 
ar rėkia, jeigu jam kas negerai. Tokio specifinio elgesio tik- 
slas —- pajusti artumą ir saugumą. Tam reikia tėvų. Bendravimo 
pobūdis iš esmės pasikeičia baigiantis pirmiesiems gyvenimo 
metams, kai vaikas gali savarankiškai judėti ir pats nusigauti 
pas artimuosius. Dabar jis gali pasirinkti - būti šalia tėvų ar 
tolėliau nuo jų. 

Nuo to, kokio pobūdžio ryšiai tarp tėvų ir vaiko susiklosto 
ankstyvojoje jo raidos fazėje, priklauso bendravimo ypatumai 
baigiantis pirmiesiems gyvenimo metams. Svarbu, ar tie ryšiai 
tvirti, ar silpni. Šios „ryšių teorijos“ autorius yra anglų psi- 
choanalitikas ir vaikų psichoterapeutas Džonas Baulbis (John 
Bowlby, gimęs 1907 m.). Dar XX amžiaus ketvirtą dešimtmetį 

jis domėjosi motinos ir kūdikio ryšiais, tyrė tokių ryšių pobūdį 
ir reikšmę vaiko raidai. Naujos medžiagos diskusijoms šia tema 
davė dramatiški Antrojo pasaulinio karo įvykiai, kai daugybė 
vaikų buvo atskirti nuo tėvų ir neteko tėvynės. Baulbis tada tyri- 
nėjo motinos ir vaiko išsiskyrimo padarinius.* 

Priemones įvairiems ryšių modeliams tirti pasiūlė Kanados 
vaikų psichologė Merė Ainsvort (Mary Ainsworth, gim. 1913 
m.), kurį laiką Anglijoje bendradarbiavusi su Baulbiu. Re- 
miantis mažo vaiko elgesio šeimoje ar nepažįstamoje aplinkoje 
stebėjimais (svetimos aplinkos testas), buvo galima empiriškai 
išsiaiškinti įvairius santykius. Ainsvort, panašiai kaip ir Baulbis, 
daro prielaidą, kad kūdikiai ir maži vaikai, prieš patekdami į 
nežinomą aplinką, kurioje jie turės susitvarkyti vieni, pirmiau- 
sia turi išsiugdyti ir jausti pasitikėjimą bei saugumą bendrauda- 
mi su tėvais. 


1.3.2. Vaiko ryšių pobūdis 


XX amžiaus šeštąjį dešimtmetį Baulbis ir jo kolegos vaiko ryšius 
suskirstė į grupes, kurias iki šiol pripažįsta šios srities specialis- 
tai. Pateiksiu tokio skirstymo pavyzdžius: 


E Tvirtai prisirišęs vaikas 
Tvirtai prisirišęs vaikas stresinėje situacijoje ar kilus kitokių 
sunkumų ieško ryšio su artimu žmogumi (paprastumo dėlei 


* Mokslininkas pasaulyje išgarsėjo 1951 m. savo publikacija „Motinos 
globa ir psichinė sveikata“ („Mūtterliche Fūrsorge und seelische Gesund- 
het"), veikalu apie tėvynės netekusių vaikų psichinę sveikatą, parašytą 
Pasaulinei sveikatos organizacijai užsakius. Baulbis aprašė, kaip ne- 
Igiamai veikia vaiko raidą ilgalaikis motinos ir vaiko atsiskyrimas, kai 
šalia nėra jokio artimo žmogaus. Toliau Baulbis domėjosi motinos ir 
vaiko ryšio kokybe. 

toliau jį vadinsiu motina). Paliekamas vienas vaikas iš pradžių 
dėl to nenuliūsta, nes tiki, kad motina paširodys, kai tik jos 
prireiks. Bet jeigu ji užtrunka ilgiau, vaikas savo elgesiu aiškiai 
parodo, jog pasigedo mamos, ima jos ieškoti, verkti arba garsiai 
rėkti.* Šioje situacijoje svetimam žmogui nepasiseks vaiko nu- 
raminti ir paguosti. Kai motina grįžta, vaikas ją džiaugsmingai 
sutinka. Jis nori ant rankų, atsipalaiduoja, jam palengvėja ir jis 
ima domėtis kitais dalykais. 

Menkai prisirišusių vaikų ryšius galima suskirstyti į dvi 
grupes. 


m Menkai prisirišęs vaikas 

Menkai prisirišęs vaikas nei savo laikysena, nei veido išraiška 
neparodys susirūpinimo, kad motina išeina. Svetimi žmonės, 
esantys šalia vaiko, šioje situacijoje gali jam atstoti motiną. Kai 
ši grįš, vaikas nepaisys pasikeitusios situacijos arba daugių dau- 
giausia prabėgom užmegs ryšį. Kai kurie vaikai tokiais atvejais 
netgi nusigręžia, atrodo, jiems ir nereikia, kad motina būtų 
šalia. Nors jie mielai leidžiasi paimami ant rankų, tačiau nesi- 
glaudžia prie motinos ir jos glėbyje neatsipalaiduoja. 


m Menkai dvejopai prisirišęs vaikas 

Menkai dvejopai prisirišęs vaikas motinai išeinant atrodo aiš- 
kiai sunerimęs ir palydi ją gana triukšmingai. Kartais jis rea- 
guoja su tikru įtūžiu ir agresija. Motinai grįžus, jis bendrauja 
su ja dvejopai. Viena vertus, vaikas ieško kontakto ir leidžiasi 
paimamas ant rankų, kita vertus, priešinasi, nori ištrūkti arba 
pabėga, o paskui vėl grįžta pas motiną. 


* Testui sumodeliuojama tokia situacija, kai motina kuriam laikui iš- 
eina iš patalpos, o pas vaiką ateina svetimas žmogus ir nori su juo 
pažaisti. 

Kad vaiko ryšys su tėvais būtų tvirtas, svarbu artimųjų jaut- 
rumas pirmaisiais vaiko gyvenimo metais. Kokiu būdu tėvai gali 
suvokti vaiko psichinę būseną ir atitinkamai elgtis tenkindami 
vaiko poreikius ir su juo bendraudami? Kaip tėvai įsivaizduoja 
savo vaikų norus, poreikius, gebėjimą veikti? Ar kūdikis verkia 
dėl to, kad yra pavargęs, alkanas, jaučiasi pamirštas, ar jis ir 
šiaip nuolat niurzgia ir yra nepatenkintas? 

Šia prasme yra įdomūs dvynių tyrinėjimai. Be kita ko, jie 
rodo skirtingą dvynių ir jų motinos bendravimą. Vienas iš jų 
yra tvirtai prisirišęs prie motinos, o kitas - menkai. Teoretikai 
tai aiškina iš dalies skirtingais temperamentais arba vaikų „vi- 
diniais požymiais“, iš dalies nuo pat pradžių nevienodu moti- 
nos jautrumu vienam ir kitam sūnui. Vienu iš aprašytų atvejų 
pirmojo dvynio gimdymas vyko visai sklandžiai ir tapo motinai 
džiaugsmingu įvykiu, o po kelių minučių vykęs antrasis gim- 
dymas buvo susijęs su komplikacijomis ir dideliais skausmais. 
Todėl atsirado nevienodi ryšiai, nors sąmoningai motina jų ir 
nenorėjo: skirtingas emocinis bendravimas, kūnų kontaktas, 
svajonės apie sūnus, motinos įsijautimas į abu mažylius ir nu- 
manomų poreikių patenkinimas. 

Galima padaryti išvadą, kad tvirtai prisirišę vaikai kūdikys- 
tėje turėjo patikimą, malonią ir rūpestingą motiną. Atidos, 
saugumo ir pasitikėjimo poreikiai buvo rūpestingai tenkinami. 
Tačiau „geros“ mamos paveikslas gali sugriūti dramatiškai pasi- 
keitus gyvenimo aplinkybėms, pavyzdžiui, po skyrybų arba vyro 
mirties. Galimas daiktas, motina dėl savo rūpesčių ne visuomet 
galės taip jautriai kaip anksčiau pasirūpinti vaiku, ir tai gali su- 
silpninti lig šiol buvusį tvirtą ryšį. 

Menkai prisirišę vaikai yra patyrę, kad į jų poreikius ir sun- 
kumus retai kada buvo tinkamai atsižvelgiama, motina dažnai 
būdavo suirzusi. Jie anksti išmoko sunkiose situacijose nesitikėti 
didelės artimųjų paramos ir saugumo. 

Artimųjų atida ir parama menkai dvejopai prisirišusiems 
vaikams yra nenuspėjama. Tarpais motina galėjo būti labai ati- 
di 17 perdėm rūpestinga, o tarpais visai nekreipti į juos dėme- 
sio, nors ir būdama toje pačioje patalpoje. 

Silpnas vaiko prisirišimas paprastai nėra traumavimo pir- 
maisiais gyvenimo metais padarinys, tai veikiau rezultatas kas- 
dienio vaiko poreikių nepaisymo arba nesistengimo jų suprasti. 
Nors silpni ryšiai dar nebūtinai laikytini psichikos sutrikimo 
požymiu, bet dėl to padidėja tikimybė atsirasti raidos sunkumų 


arba susirgti psichinėmis ligomis. 


Svarbiausia tvirto ryšio sąlyga yra artimųjų jautrumas pirmaisiais | 


| vaiko gyvenimo metais, jų įsijautimas į kūdikio kūno ir sielos būse- 
|ENSs ir deramas reagavimas. 


1.3.3. Bendravimas naujoje aplinkoje: 
apsipratimas vaikų darželyje 


Vaikai yra smalsūs, jiems įdomi nauja aplinka, - ten daug ką 
galima atrasti ir daug ko išmokti. Tiesa, daugybė naujų ne- 
įprastų įspūdžių gali kelti nerimą ir net baimę. Ypatingą iššūkį 
šia prasme vaikui meta perėjimas iš šeimos aplinkos į lopšelį 
ar darželį. Čia svetima ne tik patalpa, bet ir garsai bei kvapai, 
žaislai čia nematyti ir dar jais reikia dalytis su kitais vaikais. 
Dienotvarkė čia kita nei namie, o vaikai, kaip ir suaugusieji, su 
kuriais dabar tenka susidurti, yra visai svetimi. Didelę dienos 
dalį vaikas esti atskirtas nuo tėvų ir privalo būti šioje neįpra- 
stoje aplinkoje. Todėl labai svarbu, kad šis nelengvas apsipra- 
timo laikotarpis naujame vaiko pasaulyje būtų neskausmingas. 
Tuo laikotarpiu, kuris paprastai trunka nuo vienos iki keturių 

savaičių, vaiką nuolat turi lydėti artimas žmogus. Dažniausiai 
tai būna motina, kartais tėvas, retkarčiais senelė ar kitas savas 
žmogus. Visais atvejais tai turi būti asmuo, kuriuo vaikas pa- 
sitiki ir kurį myli. Toks artimas žmogus padeda vaikui jaustis 
saugiam svetimoje aplinkoje ir leidžia pamažu priprasti prie 
naujos situacijos. Priklausomai nuo įstaigos požiūrio į apsipra- 
timą ir individualių vaiko poreikių, toks asmuo trumpesniam, 
vėliau ilgesniam laikui palieka vaiką vieną, tačiau prireikus, kai 
pedagogai dar neįstengia nuraminti vaiko, gali skubiai atvykti. 
Iš motinos ir vaiko tarpusavio sąveikos apsipratimo laikotarpiu 
auklėtoja gali susidaryti pirmą įspūdį apie jų ryšio stiprumą. 

Pirmiesiems vaiko ir pedagogo susitikimams turi būti rū- 
pestingai pasirengta. Klausimus pradedant bendrauti su vaiku 
galima formuluoti taip: 


Vaikas auklėtojai: 

— Ar duosi man laiko tave pažinti? 

— Ar saugosi mane ir man padėsi? 

— Ar paguosi mane, kai bus liūdna? 

— Ar tau patiks mano mama arba tėtis? 
Aukletoja vaikui: 

— Ar tu lengvai užmegsi su manim ryšį? 
— Ar aš mokėsiu suprasti tavo signalus ir suvokti, ko tau labiau- 
siai reikia? 

— Ar susigyvensi su kitais vaikais? 

— Ar tu čia gerai pasirodysi? 


Su auklėtojomis, prašančiomis patarti, kaip bendrauti su sun- 
kiais vaikais, dažnai kalbamės apie apsipratimo laikotarpį. 
Neretai atsigręžus į praeiųį matyti, kad jis buvo problemiškas, 
praėjo nesklandžiai ir galiausiai kėlė visokių rūpesčių. Tiesą sa- 
kant, ir po kelių mėnesių vaikas gali dar ne visai pasitikėti auk- 

lėetoja ir neapsiprasti naujoje situacijoje. Tokiais atvejais reikia 
vėl pradėti iš pradžių ir ieškoti naujų ryšių mezgimo formų. 

Kartais vaikui sunku apsiprasti darželyje dėl tėvų elgesio. 
Daugeliui tėvų pirmasis išsiskyrimas su vaiku, ypač jeigu jis yra 
pirmagimis ar vienturtis, sukelia dvejopus jausmus. Viena ver- 
tus, jie pritaria tam atžalos žingsniui į savarankišką gyvenimą 
ir mokymąsi vaikų būryje, kita vertus, jie susirūpinę, ar įveiks šį 
išsiskyrimą (ir viena, ir kita pusė), ar dabar kiti žmonės netaps 
vaikui svarbesni už tėvus. 


Motina arba tevas vaikui: 

— Ar tu susitvarkysi be manęs? 

— Ar ilgėsies manęs? 

— Gal tu auklėtoją mylėsi labiau negu mane? 
— Ar tau čia gerai seksis? 


Ir „naujieji“ tėvai turi jaustis darželyje laukiami ir svarbūs. Ap- 
sipratimo laikotarpis dalyvaujant tėvams suteikia jiems gerą 
progą susitikti su pedagogais, taip galima padėti pamatą ben- 
dradarbiavimui auklėjant vaikus. 

Apsipratimas paprastai baigiasi, kai vaikas ima pasitikėti 
auklėtoja ir sunkioje situacijoje ar ištikus nesėkmei nori būti jos 
guodžiamas ir raminamas. Dabar vaikas jaučiasi pakankamai 
saugus, kad galėtų smalsiai ir džiaugsmingai tyrinėti šį naują 


pasaulį ir jame dalyvauti. 


Motina arba tėvas apsipratimo laikotarpiu privalo padėti vaikui 


žengti į naują - vaikų darželio - gyvenimą. | 

Žmogaus raidos variklis ir psichinės sveikatos požymis yra 
saugumas, socialinis pripažinimas ir suvokimas, jog gali veik- 
ti pats. Įsitikinimas ir patirtis, kad gali ką nors padaryti pats, 
turi didžiausią reikšmę gyvenimo kokybei ir jo eigai — beje, bet 
kuriuo amžiaus tarpsniu. Senatvės tyrinėjimo rezultatai aiškiai 
rodo, kad nepakankamai veiklus gyvenimas vyresnio amžiaus 
žmonėms gali sukelti fizinių ir psichinių ligų. 

Specialistai sako, kad tezės „padaryti pačiam“ ir „parodyti 
sau ir kitiems“ žmogui žinomos jau nuo lopšio. Vos kelių dienų 
naujagimis noriai kaupia savo veiklos patirtį ir bando optimi- 
zuoti savo elgesį, pavyzdžiui, žįsdamas motinos krūtį prisitaiko 
taip, kad apžiotų spenelį. Dvimečiai labiausiai nori viską daryti 
patys. Jeigu tėvai arba auklėtojai neprašyti bando padėti, daž- 
nai išgirsta piktą „Aš pats!“ 

Vaiko aktyvumą, smalsumą ir drąsą sužadina patirta jo pa- 
ties veiklos sėkmė. Tai skatina jį veikti, didina patirtį, ugdo ge- 
bėjimus, padeda socializuotis, geriau suvokti savo veiksnumą. 
Penkerių metų vaikai jau supranta, kas yra sumanymas, jie jau 
žino, kad sėkmę lemia pastangos. Be to, iš teigiamos ir iš dalies 
neigiamos patirties jie pirmiausia pasimoko, kaip reaguoti į ne- 
sekmes. Baigdamas pradinę mokyklą vaikas turi pakankamai 
diferencijuotą požiūrį į savo gebėjimą savarankiškai veikti tam 
tikroje gyvenimo ir darbo srityje. Jis, pavyzdžiui, žino, kas ei- 
nama per gimtosios kalbos ar kūno kultūros pamokas ir kiek 
Jis čia sugeba, arba kaip reikia elgtis pas senelius ar tarp savo 
draugų, kad susilauktum pripažinimo. 

Aktyvus santykis su pasauliu, gebėjimų ir veiksnumo iš- 
bandymas susiję su tam tikra rizika. Mažas vaikas, kuris tėvų 
namuose gali remtis tvirtais emociniais ryšiais, veiks drąsiau 
ir todėl sėkmingiau įvaldys savo aplinką. Dėl to už aktyvumą 

ir sparčią pažangą jis bus dažniau giriamas nei užsisklendę ir 
sėkmės nelydimi vaikai. Galima sakyti, kad rizikingas elgesys 
apskritai skatina mokytis ir geriau pažinti save, didina savo 
vertės suvokimą. 

"Tas, kuris suvokia savo gebėjimus, labiau pasitiki ir savo 
jėgomis. Vaikas nuolat patenka į naują, nežinomą mokymosi 
situaciją ir kartu pratinasi įveikti stresą. Būnant labai aktyviam 
neįmanoma išvengti nesėkmių, kaip ir suaugusiųjų nubrėžtų 
ribų. Tvirtai prisirišęs vaikas sutikęs pasipriešinimą nenustoja 
drąsos, bet tokiu būdu įsisąmonina savo paveikumo ribas. Pri- 
klausomai nuo amžiaus jis gali ieškoti savo klaidų ir suvokti, 
ko dar neišmano arba kur vertino save neteisingai. Vykstant 
šiam svarbiam procesui, kai vaikas mokosi sėkmingai įveikti 
gyvenimo sunkumus, būtina rūpestinga tėvų ir pedagogų pa- 
rama. 

Žinoma, daugelis vaikų patiria, kad tėvai arba kiti ankstyvie- 
ji globėjai nepastebi jų individualių kūrybinių gebėjimų arba 
nežiūri į juos rimtai. Jei tėvai, lygindami savo vaikus su kitais, 
bando pritempti juos prie galiojančių normų arba net nuolat 
juos menkina, galima tikėtis, kad šie vaikai taps pasyvūs, ne- 
tikri dėl savo galių ir gebėjimų, nieko gero nesitikintys. Vaikų 
darželiuose kalbama apie tai, jog vaikus reikia padrąsinti, kad 
jie nebijotų išbandyti ką nors naujo ir galbūt sudėtingo, pagirti 
sėkmės atveju, o ištikus nesėkmei padėti padaryti išvadas dėl 
tolesnių veiksmų. Štai pavyzdys: 


Mirko dabar penkeri, prieš pusantrų metų jis pradėjo lan- 
kyti darželį. Berniukas turi didelių regėjimo ir kūno koor- 
dinacijos sutrikimų. Kad vaikas neužsigautų, nesudaužytų 
indų, mama dar ankstyvoje vaikystėje stabdė jo aktyvumą ir 
padarydavo „už jį“ daugybę dalykų. Todėl vaikas labai ne- 
savarankiškas. 

Mirko gerai susigyveno su vaikų grupe, darželį lanko noriai. 
Tiesa, iš pradžių jis mažai dalyvavo grupės gyvenime, buvo 
labai pasyvus. Po kelių mėnesių jis ėmė labiau pasitikėti savo 
gebėjimais, o auklėtojai jį kantriai ir rūpestingai palaikė. 
Bet ištikus nesėkmei jis vėl greit netekdavo drąsos, imdavo 
trauktis į savo kiautą. 

Neseniai Mirko panoro atnešti iš virtuvės puodelį, pagelbė- 
ti auklėtojai. Mirko labai mėgsta tokius darbelius, mat visi 
tuomet jam dėkoja, o jis gali parodyti, ką jau sugeba. Deja, 
grįžtant puodelis išsprūdo iš rankų ir nutrūko ąselė. Kiti vai- 
kai tokių menkų nesėkmių neima į galvą, o Mirko baisiausiai 
nusiminė ir pasislėpė drabužinėje. 

Auklėtoja rado berniuką ant drabužinės suolelio. Jis buvo 
apsigaubęs striuke, kojas slėpė po išskleistu ryškių spalvų 
skėčiu. "Tai buvo jaudinantis vaizdas. 

Mirko vaizdžiai išreiškė savo dvejopus jausmus: viena vertus, 
nuslinko į nuošalų kampą, kad niekas jo nematytų, galbūt 
pajuto gėdą, kad vėl kažko nesugebėjo, kita vertus, smarkiai 
atkreipė į save dėmesį laukdamas paguodos ištikus nesėk- 
mei. Kaip išeiti iš šios aklavietės? 

Auklėtoja, radusi berniuką, ėmė nuoširdžiai juoktis ir tarė: 
„Tu beveik nematomas, Mirko, taip puikiai pasislėpei!“ Iš po 
striukės pasirodė nurimęs veidelis ir berniukas nusišypsojo. 
„Dabar papasakok, kas gi atsitiko.“ Mirko tuoj parodė su- 
daužytą puodelį. Paklaustas, ar nenorėtų porceliano klijais 
ąselės priklijuoti, berniukas visiškai nusiramino. 


Mirko tą dieną ne tik išmoko šį tą sutaisyti ir taip ką nors pa- 
siekti, bet ir atrado naują būdą reaguoti į nesėkmę. 

1.5. Išvados 


Per pirmuosius trejus ketverius gyvenimo metus vaikas daro la- 
bai sparčią pažangą tapdamas savarankiška ir save suvokiančia 
asmenybe. Jis dabar gali visomis juslėmis justi aplinką, vaikš- 
čioti, bėgioti, peštis, kalbėti, dainuoti ir aktyviai visur dalyvauti. 
Jis gali įvairiai išreikšti savo jausmus ir poreikius, ginčytis su 
suaugusiaisiais, žaisti kartu su kitais vaikais, išbandyti savo pa- 
veikumą, susipažinti su naujais žmonėmis, naujomis vietomis 
ir daug kuo kitu. Jis patiria pirmąjį nemalonumą, pirmuosius 
sunkumus ir geranoriškai padedamas savo artimųjų juos įveikia. 
Saugumas ir pasitikėjimas, kuriuos vaikas jaučia bendraudamas 
su tevais, kitais artimaisiais, yra svarbus ir tolesnei jo raidai. 

Svarbiausi auklėtojų uždaviniai yra ugdyti vaiko savaran- 
kiškumą ir savimonę, siūlyti jam saugius ir stabilius santykius, 
suteikti galimybę įvairiais būdais pajusti, kad gali pasiekti no- 
rimo tikslo. Visa tai turėdami vaikai gali plėtoti savivoką, kad 
sėkmingai įveiktų raidos uždavinius. "Tokį požiūrį reikėtų diegti 
ir tėvams, nes jų vaidmuo vaiko raidos procese yra lemiamas. 

Iš tiesų vaikai ne visada turi tinkamiausias raidos sąlygas. 
Priežasčių čia gali būti įvairių, apie jas dar bus kalbama. Sun- 
kiomis sąlygomis augančių vaikų elgesyje dažnai pastebime 
simptomų, kuriuos vadiname elgesio nukrypimais arba sutri- 
kimais. Kasdieniame vaikų darželio gyvenime jie gali sukelti 
didelių sunkumų. 


Sunkūs vaikai - 
patys slegiami sunkumų 


Mums atrodo, kad vaikai darosi vis sunkiau auklėjami. Skun- 
džiamasi, kad jie per daug triukšmingi, per daug aktyvūs, nedė- 
mesingi, pernelyg tylūs, pasyvūs, pernelyg agresyvūs, reikalauja 
per daug išlaidų. Jiems nustatoma suvokimo, kalbos sutrikimų, 
perdėtų baimių, judėjimo stygius arba antsvoris. Tėvai, pedago- 
gai ir kiti specialistai galėtų šį blogybių sąrašą dar papildyti. Vis 
dėlto mūsų vaikai nori ir turi eiti į pasaulį su jiems iš prigimties 
būdingu aktyvumu, jį atrasti, užkariauti ir jame rasti savo vietą. 
Mes norėtume, kad jie taptų atsakingais ir sąmoningais visuo- 
menės nariais. Juk vaikai yra visuomenės ateitis! 

Kokios yra vis didėjančių sunkumų priežastys? Ar pablogėjo 
vaikų raidos sąlygos, ar pedagogika pateko į aklavietę? O gal 
suaugusieji turi ieškoti naujų būdų gyventi su vaikais? Ir ką iš 
viso reiškia „sunkus vaikas“? Kam vaikas yra sunkus? Tėvams, 
kaimynams, auklėtojams, mokytojams ar draugams? Ar apskri- 
tai vaikai ir jų gyvensena visuomenei yra sunkūs? Ar vaikas pats 
jaučiasi esąs sunkus? Kas iš tiesų yra sunku ir koks šio vertinimo 
mastas? 

„Sunkūs vaikai“ yra mėgstama auklėtojų tobulinimosi tema. 
Dažniausiai tyrinėjamas dėmesio sutrikimas, per didelis akty- 
vumas, agresyvus elgesys, kalbos žargonybės. "Tai rodo, kad jie 
yra susirūpinę ir ieško būdų, kaip tokiems vaikams padėti. Dis- 
kusijų centre dažniausiai yra išsiskiriantis vaikas ir pedagoginės 
priemonės. Tačiau kiekvienas vaikas dalyvauja dinamiškoje 
tarpusavio sąveikoje su savo šeima ir su platesne socialine ap- 
linka. Todėl retai yra prasminga stebėti vien regimą vaiko elgesį 


36 


Sunkūs vaikai - patys slegiami sunkumų 


ir ieškoti būdų jam pakeisti. Visi vaiko gyvenimo ryšiai mums 
rodo, kaip suvokti signalus, kuriuos reiškia daugybė elgesio 
nukrypimų. Kartais matome, kad sunkus, nesitaikstantis vaiko 
elgesys yra aktyvios, net kūrybingos pastangos atsispirti jo raidą 
varžančioms gyvenimo sąlygoms. 

Mūsų pasaulis, o kartu ir vaikai, keičiasi. Tačiau nemanau, 
kad anksčiau viskas buvo geriau. Pašėlusį visuomeninių ir tech- 
ninių pokyčių tempą sunkiai atlaiko ir suaugusieji. Juos kamuo- 
ja didžiulė įtampa, ilgalaikiai stresai, kuriuos sukelia pastangos 
išlaikyti profesinius ir kitus socialinius ryšius, o neretai ir tokių 
ryšių praradimas. Kai kuriuose Berlyno rajonuose (iš ukrųjų ir 
kitur) įprasta, kad rytais keliasi tik vaikai, nes jiems reikia į dar- 
želį arba į mokyklą. Jų tėvai dažnai esti bedarbiai arba socialiai 
remtini žmonės ir nemato jokių prošvaisčių nei artimiausioje, 
nei tolesnėje ateityje. Šeimos sunkumai atsiliepia ir vaikams. 
Čia pedagogikai iškyla naujų klausimų: 

m Kaip elgtis su vaikais, kuriuos slegia šeimos sunkumai? 

m Ką tevai gali duoti savo vaikams, išeinantiems į gyvenimo 
kelią? 

m Kaip būtų galima paremti tėvus? 

m Kokia atsakomybe tenka visuomenei? 

m Kokią vietą šeimos gyvenime užima vaikų darželis? 

Keletą iš šių klausimų išnagrinėsime toliau. Norėčiau pradėti 

nuo Astridos Lindgren pasakojimo apie ypatingą vaiką, Emilį iš 

Lionebergos. Jo paveikslas prieš keletą dešimtmečių tapo viso 

pasaulio „sunkių“ vaikų simboliu.* 


1 Pasaulyje, kuris pašėlusiu tempu lekia į priekį, vaikai savo socialinėje 


aplinkoje dažnai susilaukia nedaug paramos ir aiškesnių kelio gai- 
rių. Tai gali padaryti žalos vaiko raidai. 


* Astrida Lindgren, „Emilis iš Lionebergos“ (V., 1963). 

2.1. Ar Emilis iš Lionebergos yra sunkus vaikas 


Emilis iš Lionebergos, apie kurį pasakoja Astrida Lindgren to 
paties pavadinimo knygoje, yra ypatingas, netgi, galima saky- 
ti, sunkus vaikas. Autorė nesistengė parašyti specialios knygos 
tėvams ir pedagogams. Tai tik jaudinanti istorija, kurioje dau- 
gelis vaikų gali atpažinti save. Vis dėlto aš manau, kad ši knyga 
mums, suaugusiesiems, pateikia kitokį požiūrį į vaiką. 


„Tas Emilis iš Lionebergos buvo mažas berniūkštis, toli gražu 
ne toks geras kaip tu. Bet mama vis tiek jį mylėjo. „Emilis 
meilus berniukas“, - sakydavo ji“. Emilis su tėčiu, mama ir 
maža sesute gyveno viename Lionebergos, mažo Švedijos 
kaimelio, ūkyje. Samdinys Alfredas mėgo Emilį, o samdi- 
nė Lina nelabai galėjo jo pakęsti. „O jergutėliau, kas per 
vaikas! - nuolat kartodavo Lina. - Tokio išdykėlio dar nesu 
mačiusi!“ Emilis beveik kasdien krėtė šunybes, o Lina nuolat 
niršdavo: „O jergutėliau, kas per vaikas!“ 

Kai Emilis jau visai išeidavo iš vėžių, tėtis uždarydavo jį sta- 
liaus sandėliuke, 17 vaikas čia stumdavo laiką drožinėdamas 
mažytį linksmą žmogeliuką. Nors niekas nereikalavo, kad 
jis labai ilgai čia sėdėtų. „Tik kol suprasi, kokią šunybę esi 
iškrėtęs, - sakydavo tėtis, - ir kad vėl taip nedarytum“. O 
Emilis iš tiesų buvo klusnus. Jis retai kada pakartodavo tą 
pačią išdaigą, vis prasimanydavo naujų. Kartais norėdamas 
išvengti pykčio ir bausmių jis savo noru bėgdavo į sandė- 
liuką, kad pats pasidarytų, taip sakant, „minutės pertrau- 
kėlę“. 

Kai Emiliui atėjo laikas eiti į mokyklą, samdinė Lina pasakė: 
„Jis nugriaus visą mokyklą ir padegs mokytoją“. Ji negalėjo 
įsivaizduoti, kad yra mokyklų, kuriose gali mokytis ir tokie 


nutrūktgalviai kaip Emilis. Tačiau Lina klydo, nes Emilis 

mokykloje nekrėtė tiek daug išdaigų ir buvo gana geras mo- 
kinys. Vis dėlto ir toliau pakako priežasčių Emiliui pabuvoti 
sandėliuke. Kiekvienąsyk, kai tik jis sėdėdavo sandėliuke, 
išdroždavo po linksmą medinuką ir pastatydavo jį lentynon. 
Lentyna vis pilnėjo ir pilnėjo, pagaliau jis jau turėjo jų 369. 
Neblogai, tiesa? „O jergutėliau, kas per vaikas!“ - kaskart 
stebėdavosi Lina, išvydusi naują medinuką. Emilis nenustojo 
krėsti išdaigų, daugelis jį už tai bardavo, bet kai kuriems ir 
patikdavo, pavyzdžiui, jo mažai sesutei, samdiniui Alfredui, 
o kartais net mokytojai. 

Istorija baigiasi maždaug taip: „Bet iš Emilio išaugo geras 
vaikinas. Taigi ir iš blogiausio vaiko laikui bėgant gali išeiti 
šis tas gero. Argi tai ne puiku?“ 


Neprilygstamu būdu Astrida Lindgren padarė šį išdykėlį man 
tokį artimą. Be pamokomai pakelto piršto ji vaizduoja Emilio 
dažnai sukeliamą sąmyšį ir pyktį, tačiau nepraleidžia pro akis, 
koks tas berniūkštis energingas, kūrybingas ir mielas. Mažuo- 
sius ši istorija Žavi, O tėvai ir specialistai randa čia svarbių nuo- 
rodų, kaip elgtis su „sunkiais“ vaikais. 

Kas atsitiktų Emiliui dabar, ypač gyvenant didmiestyje? 
Kokias sąlygas jis čia turėtų? Esu tikra, kad į jį būtų žiūrima 
ir su juo elgiamasi kaip su „sunkiu“ vaiku. Tikriausiai jis būtų 
laikomas pernelyg aktyviu, ir kad normaliau elgtųsi, būtų visaip 
gydomas, gal net ritalinu. Emiliui iš Lindgren knygos pasise- 
kė, nes jis turėjo sąlygas, kurias mūsų sunkūs vaikai retai kada 
turi: 

E zyvenimą paprastoje kaimo bendruomenėje; 

pakankamai vietos ir laisvės savo vaikiškam judrumui; 
nesugadintą šeimą, kurioje jautėsi savas; 

mamą, mylinčią jį tokį, koks yra; 

tėvus, kurie parodo kaip negalima elgtis, bet nepasmerkia; 

3 čia pat esančių vyrų, kurių pavyzdys padėjo vaikui suvokti, 
kas jis yra; 

B priimtinas galimybes ypatingai sunkiose situacijose kitų ar 
paties iniciatyva valandėlei pasišalinti („minutės pertraukė- 
lės“ staliaus sandėliuke); 

E zalimybę kūrybiškai praleisti pasišalinimo laiką; 

2 visų artimųjų (įskaitant ir mokytoją) tvirtą įsitikinimą, kad 
Emilis, nepaisant nieko, yra mielas vyrukas, kuris dar taps 
garbiu visuomenės nariu. 

Žinoma, neįmanoma, net ir nebūtina, kad kiekvienas vaikas 

augtų kaime. Bet neabejotinai verta pagalvot, kokia aplinka 

geriausiai tinka vaikui augti ir kokias sąlygas galima tam suda- 
ryti mūsų dabartinėje tikrovėje. 


Tėvai, kurie myli savo vaiką tokį, koks jis yra, ir parodo jam elgesio į 


| ribas nenuvertindami jo kaip asmenybės, geriausiai prisideda prie | 
1 jo ugdymo. 


2.2. Apie išsiskiriančio elgesio apibrėžimus ir vertinimus 


„Nepadaryk vėl mums gėdos pas tetą!“ - sako tėvas sūnui, prieš 
įžengiant į jos butą. 

„Neišsišok vėl lėlių teatre, nes kitą kartą tavęs nesivesim“, — 
įspėja auklėtoja penkiametę Aną, kuri kiekvienąkart jiems 
lankantis kine ar vaikų teatre atkreipia žiūrovų dėmesį savo 
išsiskiriančiu elgesiu. 

„Galiu ir nesakyti, apie kokį vaiką kalbame. Atpažinsi jį iš 
karto, nes visada elgiasi kitaip nei visi“, - sako auklėtoja, pra- 
šydama stebėti išsišokėlį. 

„Tavo elgesys neįmanomas, tu tiesiog pašėlęs!“ - tokių epite- 
tų kartais tenka išgirsti ne tik vaikams, bet ir suaugusiesiems. 

„Zvenja šiandien vėl susimąsčiusi ir tyli, žinoma, vėl prasi- 
manys kokią nors nesąmonę", - spėja pailgintos dienos grupės 
auklėtoja, matydama mergaitę, rūškanu veidu sėdinčią kampe. 

Šiems pavyzdžiams bendra tai, kad elgesys neatitinka kitų 
žmonių lūkesčių, jis peržengia įprastas ribas, yra nepriimtinas, 
trumpai tariant, išsiskiriantis. Ką reiškia „elgesys“, „išsiskirian- 
tis elgesys“ ar pagaliau „elgesio sutrikimas“? Elgesį galima 
apibrėžti kaip būdą, kuriuo žmogus bendrauja su aplinka, 
sąveikauja su kitais. Ar tas elgesys deramas, ar išsiskiriantis, 
provokuojantis, trikdantis, tinkamas ar netinkamas, vertina 
pirmiausia socialinė aplinka. Visais laikais ir kiekvienoje kul- 
tūrinėje bendruomenėje buvo žmonių, kurių elgesys neatitiko 
normų. Jų kitoniškumo laipsnį ir bendravimo su tokiais žmo- 
nėmis būdus nustatydavo šiose grupėse pripažintos religinės, 
ekonominės ar socialinės normos. Ir seniau, ir dabar galioja 
taisyklė: kuo labiau nukrypstame nuo normos, tuo labiau toks 
elgesys išsiskiria ir trikdo. 

Elgesio vertinimas, viena vertus, priklauso nuo normas nu- 
statančios grupės, kita vertus, nuo atskiro stebėtojo subjektyvios 
patirties ir individualių tolerancijos ribų. Žinoma, grupės nu- 
statytos normos ir individo tolerancijos ribos nėra patikimas 
dydis, kuriuo būtų galima pasverti, ar elgesys tinkamas arba 
leistinas. Pastebėkime, kokia miela ir originali būtybė yra Astri- 
dos Lindgren Pepė Ilgakojinė. Tai pasitikinčios savimi, drąsios, 
nepriklausomos mergaitės, turinčios kūrybinių minčių ir ne- 
įprastą gyvenimo stilių, įsikūnijimas. Jos elgesį retai kada gali- 
ma nuspėti, paprastai jis neatitinka įprastų visuomenės normų, 
kurių ši mergaitė (arba bet kuris kitas vaikas) turėtų laikytis. Vis 
dėlto ir vaikai, ir suaugusieji mėgsta šį personažą ir toleruoja jo 
elgesį, net žavisi juo. 

Bet kas atsitiktų, jei Pepė Ilgakojinė panorėtų valandėlę 
(galbūt kartu su Anika ir Tomiu) pabūti įprastoje pailgintos 
dienos grupėje? Kaip reaguotų pedagogai, tėvai ir net vaikai, 
jei Pepė pradėtų reikšti savo užgaidas ir nuolat išsišoktų? Ar jos 
išsiskiriantis elgesys būtų toleruojamas, o gal būtų pavadintas 
sutrikusiu? 

Žmonių elgesys visada domino medikus, psichologus ir pe- 
dagogus. Iki pirmojo pasaulinio psichiatrų kongreso 1950 m. 
vaikai, kurių elgesys neatitiko normų, buvo vadinami sunkiai 
auklėjamais, apleistais ar net psichopatiškais. Paskui įsivyravo 
sąvoka „elgesio sutrikimas“, ja buvo įvardijamas netinkamas, 
normų nepaisantis elgesys pažintinėje, socialinėje ir emoci- 
nėje srityje. Baimintasi grėsmės tolesnei vaiko raidai. Ši nauja 
sąvoka, žinoma, taip pat problemiška, nes ji labai mediciniška, 
lygiuojasi į normalią vaiko raidą ir nelabai paiso vaikų charak- 
terių skirtumų, jų individualybės. Šią problemą išryškina „elge- 
sio sutrikimo“ sąvoka bei mokyklų sutrikusio elgesio vaikams 
(panašių į mokymosi, proto ar fizinių negalių turinčių vaikų 
mokyklas ir darželius) steigimas. 

Siekiant geriau pagrįsti požiūrį į sutrikusio elgesio vai- 
kus studijuojantiems specialiąją pedagogiką ar edukologiją 
buvo įvesta nauja akademinė disciplina - elgesio sutrikimo 
pedagogika. Ji ne tiek domisi ypatingais vaikais, kiek tam 
tikromis tipiškomis gyvenimo aplinkybėmis, į kurias patekę 
vaikai per trumpesnį ar ilgesnį laiką patiria neabejotinų 
sunkumų. 

Iki šiol ieškoma geresnės, nežeidžiančios sąvokos apibūdinti 
tokiems dvasinių sunkumų turintiems vaikams. Norėdama iš- 
vengti probleminės sąvokos „elgesio sutrikimas“, toliau vartosiu 
sąvoką „išsiskiriantis elgesys“. 

Dar kartą grįžkime prie išsiskiriančio elgesio mergaitės - Pe- 
pės Ilgakojinės. Viena vertus, ji mėgaujasi savo nepriklausomu 

gyvenimu, bet kita vertus, priklauso ir tiems tipiškoje sunkio- 
je gyvenimo situacijoje atsidūrusiems vaikams. Pepė neturi 
tėvų - mama jau danguje, o tėtis dažniausia karaliauja vienoje 
tolimoje pietų jūros saloje. Dėl to Pepė kartais liūdi, kaip liū- 
dėtų kiekvienas vaikas jos vietoje. Laimė, Pepė gerai aprūpinta 
finansiškai ir susikūrusi neblogą visuomeninę padėtį. Ji turi 
arklį ir beždžionę, - su jais ji gyvena Viloje Vilaitėje, - o jos 
draugai Anika ir Tomis yra patikimas tiltas į „normalų“ žmogiš- 
ką (vaikišką) gyvenimą. Savo jėgomis ji susikūrė aplinką ir joje 
svarbius nuolatinius ryšius su būtybėmis, kurios prireikus visada 
esti šalia. Turėdama tokį pamatą, ji gali gerai jaustis ir nepasi- 
duoti sunkumams. 


Išsiskiriančio elgesio vaikai pirmiausia turi dvasinių sunkumų. Jų gy- 


venimo sąlygos yra problemiškos ir vaikai į jas trumpesnį ar ilgesnį | 


laiką „sunkiai“ reaguoja. 


2.3. Išsiskiriantis elgesys kaip pagalbos šauksmas 


Žmogaus elgesys visada yra nukreiptas į priešais esantįjį. Net 
kai mes pasitraukiame į tylų kampelį, tai irgi yra mūsų elgesys 
su kitais žmonėmis. Išsiskiriančiu elgesiu labiausiai siekiama 
atkreipti dėmesį į save. Jaunimas ir suaugusieji stengiasi išsi- 
skirti neįprastais drabužiais, šukuosenomis, gestais, ypač kal- 
bos maniera, keistu elgesiu ir kitaip. Išsiskiriantis elgesys turi 
įvairių individualių ir visuomeninių priežasčių. Pavyzdžiui, 
mūsų žiniasklaida teigia: kas ryškiai atkreipia į save dėmesį, 
peržengia įprastas ribas, tas tampa garsus, svarbus ir net pa- 
siturintis. Toks reiškinys yra nevienareikšmis, bet jis parodo, 

kad daugelis žmonų slapčia trokšta pripažinimo, tvirtos pa- 
dėties visuomenėje, sėkmės. 

Išsiskiriantis jaunuolių ar suaugusiųjų elgesys dažniausiai 
sąmoningai demonstruojamas, o vaikų motyvus sunkiau pa- 
grįsti. Išsiskiriantis elgesys, žinoma, visada turi priežastį, net 
jeigu ji iš pradžių ir slepiama. Fizinis, dvasinis ar socialinis iš- 
skirtinumas suprantamas tik žinant šeimos istoriją ir pažįstant 
visą vaiko gyvenimo aplinką. Vaiko elgesyje atsispindi gausybė 
susipynusių veiksnių, kurie skatina sveiką vaiko raidą arba ją ap- 
sunkina. Atidžiai stebėdami vaiką, jo elgesyje galima atpažinti 
tam tikrus signalus ar pagalbos šauksmą. Kiekvieną suvokimą 
ir kartu stebėjimą veikia subjektyvūs jausmai ir išgyvenimai. 
Todėl nenuostabu, kad vaiko elgesį du pedagogai (arba tėvai 
ir pedagogai) vertina skirtingai. Vertėtų savęs paklausti: kodėl 
šį elgesį aš laikau išsiskiriančiu? Ką bendra jis galėtų turėti su 
mano biografija? 

Štai pavyzdys: 


Mari penkeri metai, ji gyvena viena su mama. Jau kuris lai- 
kas mergaitė darželyje pasakoja prasimanytas istorijas: apie 
nuostabias dovanas, kurias neseniai atnešė giminės, apie 
naują mamos draugą arba apie planuojamą atostogų kelio- 
nę. Visa tai skamba gana keistai. Atsitiktinai kalbėdamiesi su 
Mari mama auklėtoja ir auklėtojas sužinojo, kad nei giminės 
buvo svečiuose, nei mama turi naują draugą. 

Auklėtojų reakcija buvo visiškai skirtinga. Auklėtojui Mari 
elgesys neatrodo itin problemiškas, nes būdamas vaikas jis 
su savo dviem broliais labai mėgo melų pasakas. Jiems pa- 
tikdavo ką nors išsigalvoti, tuo nustebinti kitus ir atsidurti 
dėmesio centre. 


Be to, kaip tik paskutiniu metu vyresnių vaikų grupėje, 

kuriai priklauso ir Mari, jie kurdavo melų pasakas. Visiems 
būdavo smagu. Galimas daiktas, šios pasakos darė nemažą 
poveikį ir Mari. 

O štai auklėtoja susirūpino dėl Mari, jai vaikas neatrodo 
labai laimingas, kad kuria šitokias istorijas. Dar prisi- 
mena, kaip jai mažai buvo sunku, kai tėtis paliko šeimą, 
trims vaikams nuolat trūko pinigų, ir ji gėdydavosi dėl to. 
Anuomet ir ji prasimanydavo istorijų apie kitokį šeimos 
gyvenimą nenorėdama, kad kiti vaikai ją erzintų. Šios 
melų pasakos buvo tarsi pagalbos šauksmas, kurio, deja, 
niekas neišgirdo. 


Mažosios Mari atveju abiejų pedagogų spėliojimai gali būti 


teisingi. Kad pedagogo įsikišimas būtų tinkamas, būtina, pa- 


vyzdžiui, tokia informacija ir stebėjimai: 


Nuo kada vaikas ėmė taip elgtis? 

Kokiose situacijose taip elgiamasi? 

Kaip vaikas reaguoja, kai atsargiai užsimenama apie jo pasi- 
keitusį elgesį? 

Ar vaikų grupėje yra kokių ypatingų konfliktų ar pasikeiti- 
mų? 

Ar darželyje nėra kas nors pertvarkyta, dėl ko galėjo sutrikti 
ankstesni vaiko ryšiai? 

Kas pasikeitė vaiko šeimoje? 

Ar vaikas nekonfliktuoja su mama arba tečių? 

Gal vaikas ko nors ypač bijo, turi kokių sunkumų ar laukia 
būsimų pasikeitimų, kurių mes (dar) nežinome? 


Ieškant išsiskiriančio elgesio priežasčių verta pasitarti su kole- 


gomis (žr. 129 p.). 

| Išsiskiriantis vaikų elgesys rodo, kad jie turi dvasinių sunkumų, | 
kitaip tariant, tai yra pagalbos šauksmas arba signalas suaugusie- | 
siems. Norint suprasti šį signalą, pirmiausia reikia ištirti visas vaiko 


gyvenimo sąlygas. 


Kituose skyriuose bus aptariamas sunkių vaikų elgesys, su 
kuriuo susiduria auklėtojai ir kiti vaikų darželių darbuotojai, ir 


pateikti pirmieji siūlymai, kaip tokiais atvejais auklėtojai galėtų 
elgtis. 


3 Agresyvumas 


Išsiskiriančiam vaikų elgesiui pirmiausia priskiriamas agresy- 
vus elgesys. "Tai smarkus įtūžis, nevaldomi arba sąmoningi kitų 
užsipuolimai, plūdimasis, tyčinis daiktų gadinimas ir pan. Yra 
vaikų, kurie savo elgesiu trukdo žaidimų draugams arba gru- 
pei, kartais juos net tironizuoja ir gali priversti auklėtojus imtis 


kraštutinių pedagoginių priemonių. 


3.1. Ką reiškia „agresyvus“ elgesys 


Žodis „agresija“, kilęs iš lotyniško aggredere, pirmiausia reiš- 
kia „prie ko nors artėti“, „žingsniuoti“, taigi aktyviai veikti. 
Sportininkas, pavyzdžiui, tenisininkas, kuris nėra agresyvus, 
neatakuoja, dažniausiai pralošia. Kasdienėje kalboje agresija 
dažniausiai siejama su prievarta, griovimu, brutalumu bei su- 
žalojimu, todėl kelia baimę. Kai kurie mokslininkai agresiją 
apibrėžia kaip visą elgesio būdų skalę ir ja bando apibūdinti 
bet kokį elgesį, kuris iš esmės yra pasyvumo ir santūrumo prie- 
šingybė. "Ioks elgesys, pasak jų, yra tiesioginė Žmogaus pykčio 
ir atmetimo išraiška, įtūžio prasiveržimas, valios pasireiškimas, 
atvira konfrontacija su kitais, aktyvus mėginimas valdyti situa- 
ciją ir kitus žmones, užuot pasyviai laukus; gebėjimas nesivar- 
žant ir tiesiai pasakyti „ne“, kur paprastai sakoma „taip“. "Tam 
pirmiausia pasitelkiami fiziniai veiksmai, kaip antai šauksmas, 


riksmas, smūgiai. Agresyvi energija, kaip mes ją suprantame, 

suteikia gyvenimo vyksmui didžiausio gyvybingumo. Ji gali pa- 
daryti gyvenimą gilesnį ir intensyvesnį. 

Taigi agresyvus elgesys gali būti ir normalus, „sveikas“ elge- 
sys. Jei įtūžis, pyktis, atmetimas ir t. t. išreiškiami aiškiai, o ne 
„nuryjami“, tai jie nevirsta garo katilu, kuris kada nors - ir daž- 
niausiai nekontroliuojamas — sprogsta. Vadinasi, ir auklėtojai 
kartais gali supykti ant vaikų, tėvų ar kolegų ir tą pyktį atvirai, 
tinkama forma išreikšti. Tai būtų vaikams geras pavyzdys, jei 
tik pyktis yra pagrįstas ir pastangos išspręsti konfliktą aiškiai 
parodomos. "Todėl turime atidžiai stebėti žmones, kurie laikomi 
išimtinai neagresyviais ir apibūdinami, pavyzdžiui, taip: 

Jis negali turėti jokių nedraugiškų ketinimų; 

E Ji negalėtų net musės nuskriausti; 

m Nepaprasta šeima, čia niekad nesibarama ir neišgirsi pikto 
žodžio. 

Turėtume atidžiau stebėti ir tuos vaikus, kurie palankiai verti- 

nami kaip paklusnūs, ramūs, neišpuikę, nuolankūs kaip avinė- 

liai, ir patyrinėti jų gyvenimo energiją, nes toks elgesys taip pat 

neatitinka norimų ir taip pat yra išsiskiriantis. 

Agresyvus elgesys ne tik reiškiasi įvairiomis formomis; į jo 
destruktyvius, baimę keliančius pasireiškimus nevienodai rea- 
guojama. Pavyzdžiui, auklėtojai 17 auklėtojos paprastai skirtin- 
gai reaguoja į vaikų (daugiausia berniukų) peštynes, nes įvairių 
lyčių žmonių gyvenimo patirtis fizinių susidūrimų atžvilgiu yra 
kitokia. Tačiau ir tos pačios lyties individai agresyvumą išgy- 
vena ir jo tolerancijos ribas suvokia nevienodai, žiūrint kokias 
psichines ir fizines grėsmes jie yra patyrę. Agresyvaus elgesio 
vertinimas priklauso ir nuo asmens galimybių reaguoti į tokį 
elgesį. Be to, vertinant vaiko elgesį, būtina atsižvelgti į situaciją, 
išankstinės sąlygas ir vaiko ketinimus. 

3.2. Kaip įveikti įtampas (frustracijas) 


Vaikui augant, stiprėjant fiziškai ir didėjant galimybėms iš- 
reikšti agresyvumą žodžiais, kyla daugiau agresyvių smurtinių 
susidūrimų. Kartais, beje, pastebime taip elgiantis ir mažesnius 
vaikus. Dažniausiai taip išreiškiamas bejėgiškumas ir nemaloni 
įtampa naujoje gyvenimo situacijoje, pavyzdžiui, išsiskyrus su 
tėvais, gimus broliui ar seseriai arba kam nors šeimoje sunkiai 
susirgus. 

Žemiau pateiktame pavyzdyje pasakojama apie vaiką, kurio 
išsiskiriantį elgesį lemia susidūrimas su dviem skirtingais gy- 
vensenos ir auklėjimo modeliais. 


"Trejų metų Erkanas prieš kelias savaites pradėjo lankyti 
darželį. Jo mišrioje grupėje yra penkiolika vaikų nuo dvejų 
iki šešerių metų. Auklėtoja atkreipė dėmesį į agresyvėjantį 
berniuko elgesį: jis dažnai gadina žaislus, trukdo kitiems 
vaikams žaisti, mušasi. 

Esu tokios „tipinės“ situacijos grupėje liudininkė: laisva žai- 
dimų valanda, vaikai žaidžia mažomis grupelėmis. Erkanas 
bega per kambarį paskui tris maždaug šešerių metų berniu- 
kus. Jo veidas išraudęs, kūnas įsitempęs. "Irijulė atsisėda į 
kampą ir ruošiasi dėlioti korteles. Erkanas sėdasi tarp jų ir 
aiškiai nori kartu žaisti. Didieji berniukai truputį pasitraukia 
ir nusigręžia nuo jo. Erkanas pasislenka arčiau ir griebia 
korteles, gulinčias ant grindų. Didieji ištraukia jas vaikui iš 
rankų ir nedviprasmiškai pareiškia: „Nešdinkis!“ Erkanas 
dar keletą kartų bando atkreipti trijų berniukų dėmesį ir įsi- 
traukti į žaidimą - veltui. Berniukai nustumia Erkaną šalin, 
nenorėdami su juo prasidėti. Erkanas ima garsiai rėkti, pa- 
skui tyliai kūkčiodamas atsisėda. Po kelių akimirkų jis atsi- 
stoja, pereina per kambarį, užmindamas dviejų maždaug 

keturmečių berniukų paveikslėlių knygeles ir galiausiai par- 
griauna mažą mergaitę. Ši pradeda garsiai verkti. Erkanas 
nužingsniuoja į kampą, kur kabo hamakas, išverčia iš jo kitą 
mergaitę (ši taip pat pradeda verkti) ir įsiropščia ten pats. 
Rūškanu veidu jis įsikniaubia į hamako audeklą. 


Kas atsitiko Erkanui, kodėl jis taip agresyviai elgiasi? Ką mes 
galime padaryti? Kad atsakytume į šiuos klausimus, reikia gerai 
išsiaiškinti svarbias jo gyvenimo aplinkybes. Šiuo pavyzdžiu no- 
rėčiau parodyti, kaip nuodugniai reikia analizuoti problemą. 


Situacija šeimoje 

Erkanas yra šeimoje ilgai lauktas sūnus, čia jau auga trys mokyk- 
linio amžiaus mergaitės. Visa šeima, įskaitant senelius ir dėdes 
bei tetas, džiaugėsi gimus šiam giminės pratęsėjui. Giminaičiai 
berniuką lepino ir juo rūpinosi. Šeimoje mažajam princui 
viskas buvo leidžiama, taigi nemalonių įtampų (frustracijų) Er- 
kanas nepatyrė. Berniukas lygiuojasi pirmiausia į du vyresnius 
pusbrolius (aštuonerių ir devynerių metų), gyvenančius greti- 
mame name ir, kaip sako tėvai, mielai su mažyliu žaidžiančius. 
Mažuoju broliuku motiniškai rūpinasi seserys. Tėčio dažnai ne- 
būna namie; beje, jis labai didžiuojasi savo energingu sūnumi. 


Situacija grupėje 

Erkanas grupėje yra vienas iš jaunesnių vaikų. Jo amžiaus 
yra dar vienas berniukas ir dvi mergaitės; trys mergaitės ir 
du berniukai yra ketverių; beveik šešerių yra trys berniukai 
ir trys mergaitės. Iš pradžių Erkanas lygiavosi į tris vyresnius 
berniukus (du turkus ir vieną vokietį). Pirmiausia stebėjo juos 
iš tolo, paskui pradėjo ieškoti artimesnių ryšių. Trijulei mažasis 
berniūkštis iš pradžių pasirodė gana mielas ir jie retkarčiais 
priimdavo jį žaisti. Dabar mažojo prieraišumas juos erzina, jie 

nebenori su juo prasidėti. Su kitais grupės vaikais Erkanas dar 
neturi ryšių (plg. Erkano sociogramą, p. 125). Nepaisant dau- 
gybės frustracijų, su kuriomis Erkanas turi susidoroti, jis kas 
rytą ateina į darželį ir nesunkiai išsiskiria su mama. Tuomet 
valandėlę jis vienas išmėgina daugybę įdomių žaislų, kuriuos 
randa lentynose. Erkanas mažai bendrauja su kitais vaikais (iš- 
skyrus tuos tris berniukus). Vokiečių kalba jam yra antroji, bet 
Jis jau gerai ją išmokęs. Auklėtoja berniukas ganėtinai pasitiki, 
ji gali retkarčiais pasisodinti jį ant kelių, pavartyti paveikslėlių 
knygelę ar su juo žaisti. 


Problemos analizė 

Iki šiol būdamas su vyresniais pusbroliais Erkanas jautėsi lygia- 
vertis. Šeimos nariai įpratino jį laikyti save visagaliu. Erkanas 
beveik nesusidūrė su situacijomis, iš kurių būtų pasimokęs, kaip 
pabūti „mažesniam“ ir įveikti nemalonias įtampas. Nebuvo 
reikalaujama laikytis taisyklių, jis bet kada galėjo pasielgti kaip 
tinkamas (pavyzdžiui, nepaisyti susitarimo vakarais nustatytu 
laiku eiti miegoti). Užtat jis per pirmuosius trejus gyvenimo 
metus susidarė aiškų vaizdą apie lyčių vaidmenis: moterys rū- 
pinasi šeima, o vyrai eina į darbą, duoda šeimai pavyzdį, turi 
kivirčytis, siausti ir žaisti futbolą. 

Svetimoje vaikų darželio aplinkoje Erkanas susidūrė su rei- 
kalavimais, kurie jam buvo neįprasti, pavyzdžiui, po pusryčių 
turėdavo nusirinkti nuo stalo indus, su kitais vaikais sutvarkyti 
žaislus ir laikytis nustatyto dienos režimo. Iki šiol nežinotas 
taisykles ir ribas čia nustato moterys ir reikalauja, kad jų būtų 
laikomasi. Didieji berniukai, jo vyriškieji pavyzdžiai, Erkano 
nelaiko lygiaverčiu, o su bendraamžiais, tuo labiau su mažomis 
mergaitėmis, jis iki šiol beveik nežaidė. Tiesą sakant, Erkanas 
jaučiasi gana vienišas. Savo įtūžį, pyktį ir bejėgiškumą naujoje 
nepriimtinoje aplinkoje jis išreiškia agresyviu elgesiu. 

Pedagoginės priemonės 
Svarbus pedagoginių veiksmų atramos taškas yra vaiko in- 
teresų ir galimybių pažinimas. Taip prasiplečia požiūris ir 
lengviau rasti būdų skatinti vaiko raidą. Erkanas mėgsta 
statyti iš kaladėlių, žaisti figūrėlėmis ir automobiliukais, dė- 
lioti dėliones, tam jis turi daug kantrybės. Žinoma, jis nuolat 
žaidžia vienas. Auklėtoja galėtų padėti jam susidraugauti ir 
žaisti su kitais vaikais. Padėti užmegzti ryšį su bendraamžiais 
ar panašių pomėgių žaidimų draugais galėtų ir keturmetis 
berniukas, kuris domisi Erkanu (plg. sociogramą, p. 125). 
Berniukui patinka judėti. Jis gali žaisti visokiausius jud- 
riuosius žaidimus mažose grupelėse ar bendroje grupėje. 
Kalbantis su tėvais, būtina atkreipti dėmesį į tam tikrus 
auklėjimo principus ir darželio taisykles, pavyzdžiui, kad ber- 
niukai ir mergaitės yra lygūs, todėl 17 berniukai turi vienokių 
ar kitokių užduočių, sakysim, pavalgę nusinešti indus. Taigi 
Erkanas čia susiduria su dvejopa realybe: vienokia - namie, 
kitokia - darželyje. Kalbantis su tėvais reikia nuolat pabrėžti, 
kad vaiko labui būtina su juo nusistatyti elgesio taisykles ir 
ribas. 


3.3. Kaip išmokti paisyti ribų 


„Pažvelk į Kristupą, kuris važinėja triratuku. Kai aš dabar 
matau jį su kitais vaikais, sunku patikėti, kad tai tas pats ber- 
niukas, su kuriuo pernai turėjau tiek vargo.“ Beata, Kristupo 
auklėtoja, stovi šalia manęs žaidimų aikštelėje ir spindin- 
čiomis akimis seka penkiametį. Plytelėmis išgrįstu keliuku 
Kristupas vikriai laviruoja tarp vaikų savo triračiu ir šūkteli: 
„Atsargiai! Aš atvažiuoju!“ Keletą kartų mažiukams buvo leis- 
ta pasivėžinti ant jo triratuko galo. Galiausiai jis lekia tiesiai į 

mus, ir tik paskutinę akimirką metęs šelmišką žvilgsnį į Beatą 
elegantiškai pasuka į šalį. 

Prieš metus, vos pradėjęs lankyti darželį, Kristupas, būdavo, 
įlekia į būrį žaidžiančių vaikų. Arba rėžiasi triračiu į namo sieną 
ar suoliuką, nepaisydamas pavojaus susižeisti. Perspėjimų jis 
beveik neklausė, nepripažino jokių taisyklių nei ribų. Kartais 
susiginčijus su vaikais jį ištikdavo įtūžio priepuolis, jis išardyda- 
vo žaidimą ar sulaužydavo kitų vaikų žaislus. Jų tėvai skųsdavo- 
si, kad tas vaikas „tiesiog ne;manomas“. Pamažu Kristupas tapo 
grupėje pašalietis, mažesnieji net bijodavo jo nesuvaldomų 
pykčio protrūkių. 


Kai Kristupas buvo trejų metų, išsiskyrė jo tėvai, vaikas liko 
su mama. Šeštadieniais jis pasimatydavo su tėčiu, bent jau 
pirmus mėnesius. Tais susitikimais Kristupas visada džiaug- 
davosi. Po kelių mėnesių pasimatymai prieš pat sutartą laiką 
būdavo atšaukiami arba atidedami kitam laikui. Planuota 
tėvo ir sūnaus kelionė dėl nepalankių aplinkybių neįvyko. 
Kristupas sunkiai išgyvendavo nuolatinius nusivylimus ir su- 
sitarimų nepaisymą. 

Ponia K. kiek įmanydama stengėsi savo sūnui namie sukurti 
jaukią atmosferą ir atstoti trūkstamą tėvą. Vis dėlto ji guos- 
davosi, kaip nelengva vaikui, kai nėra tėvo, 0 ji pati ilgai 
dirba ir negali būti su sūnumi (Kristupas paprastai būna 
darželyje nuo pusės aštuonių iki penktos valandos popiet). 
"Tarsi norėdama kompensuoti tą stygių, mama būdavo labai 
nuolaidi vaikui, kai jis įsiveldavo į konfliktus ar nesilaikydavo 
susitarimo. Kristupas buvo vis mažiau ir mažiau varžomas. 
Pasitaikančių įtūžio priepuolių ir vis didėjančio destrukty- 
vumo ponia K. nemokėdavo tinkamai atremti. Ji irgi jautėsi 
kalta dėl sunkios vaiko situacijos ir tikėjosi, kad užsistojamas 
berniukas pasikeis į gera ir bus patenkintas. 

Taigi Kristupui teko patirti nemažai sunkių išgyvenimų. Tėvų 
skyrybos vaikus visada prislegia, juolab tokioje itin nestabilio- 
je gyvenimo fazėje - baigiantis tretiesiems gyvenimo metams 
(prasidedančio savarankiškumo, užsispyrimo fazė). Mylimas 
savaitgalių tėtis ilgainiui nustojo laikytis sutartų bendravimo 
taisyklių ir vis rečiau su juo bendravo. Kad nereikėtų nuvertinti 
tėvo, vaikas ėmė jį dar labiau idealizuoti, o motiną, kuri kasdien 
buvo šalia, laikė kalta dėl daugybės nemalonių įvykių. 

Kristupas buvo vienintelis „vyras namuose“ šalia pervargu- 
sios ir kaltės jausmo kamuojamos mamos. Šiuo nusivylimų ir 
vis didesnio nesusigaudymo laikotarpiu vaikas pradėjo lankyti 
darželį - vėl susidūrė su nepažįstama aplinka, kurioje turėjo 
deramai pasirodyti. 

Kad vaikui trūksta tėvo, buvo akivaizdu, bet išaiškėjo dar 
vienas stygius: nebuvo taisyklių ir apribojimų, kurie padėtų 
susivokti ir suteiktų atramą sunkioje gyvenimo situacijoje. "Tai, 
kad Kristupas nuolat peržengdavo ribas ir nepaisė taisyklių, 
mes supratome ir kaip pagalbos šauksmą. Savo chaotiškame 
pasaulyje jis ieškojo atramos, ko nors, kas būtų už jį stipresnis 
ir galėtų jį apsaugoti. 

Kaip suaugusiesiems, tėvams ar pedagogams, panašiose situ- 
acijose parodyti reikiamą tvirtumą vaiko per daug nespaudžiant 
ir neverčiant jėga? Du šeimos gydytojai, Omeras ir Šlipė (Schlip- 
pe), savo knygoje „Autoritetas be prievartos“ („Autoritūt ohne 
Gewalt!“, 2002) pateikia svarbių patarimų. Jie dirba su tėvais, 
kurie nesugeba veikti ir priimti sprendimų bendraudami su 
savo nuolat ribų nepaisančiais ar „despotiškais“ vaikais. Nors 
ir kupini geriausių ketinimų, šie tėvai nepajėgia laiduoti savo 
vaikui atramos ir saugumo, mat bijo pažeisti vaiko norą būti 
savarankiškam. 

Omeras ir Šlipė sukūrė „tėvų buvimo“ koncepciją, kuri pa- 
deda tėvams atgauti gebėjimą veikti ir imtis tėvų vaidmens. 

Kalbama apie tai, kas galėtų suteikti tėvams jėgų įveikti vaikų 
destruktyvumą remiantis savo autoritetu ir nesigriebiant prie- 
vartos. Tai reiškia, kad kai kuriose situacijose tam reikia ir 
fizinio buvimo, anksčiausio ir elementariausio buvimo, kurį 
jaučia dar kūdikis, nes mažas vaikas, net ir labai susijaudinęs, 
ant stiprių motinos ar tėvo rankų gali rasti ramybės uostą. Šis 
tėviškų rankų teikiamas saugumo jausmas išlieka daugelį metų 
(dešimtmečių) nepriklausomai nuo to, kaip savarankiškai vai- 
kas ar jaunuolis tuo metu gyvena. Gydytojai pataria tėvams tam 
tikromis krizinėmis situacijomis pasisodinti vaiką ant kelių ir 
tvirtai apkabinti. Jie tai vadina „meškos apkabinimu“* ir pa- 
teikia tėvams tikslių nurodymų, kad toks gydomasis įsikišimas 
būtų veiksmingas. 

Grįžkime prie Kristupo pavyzdžio. Čia kalbama ne apie 
gydomąsias priemones, o apie pedagoginę veiklą darželyje. 
Auklėtoja pradėjo savo fiziniu buvimu rodyti berniukui ribas ir 
jį prilaikyti. Kaskart po berniuko smurto išpuolių Beata pasi- 
sodindavo ant kelių ir palaikydavo spurdantį ir dažnai dar kurį 
laiką rėkiantį vaiką tvirtai apkabinusi. Prisimindama praeitį, ji 
sako, kad pirmuosius du mėnesius ji dažnai susimąstydavo dėl 
pačios esmės. Pirmiausia nagrinėjo klausimą, kiek šis tvirtumo 
rodymas, ketverių su puse metų vaiko vertimas paklusti suderi- 
namas su jos, kaip jautrios auklėtojos, ligtoline pozicija. Savo 
patirtį ji apibendrina taip: „Anuomet aš ne visada tikėjau, kad 
darau tai, ko reikia vaikui ir man pačiai. Šiandien, turėdama 
tokios svarbios patirties, aš tai žinau geriau. Tvirtai tikiu, kad 
pavyks nustatyti aiškias elgesio ribas, ir esu įsitikinusi, kad dėl 
Kristupo rasime teisingą išeitį“. 


* „Meškos apkabinimo“ nereikia painioti su vadinamąja „sulaikymo 
terapija . 


“i 

Maždaug po trijų mėnesių Kristupo elgesys darželyje pasi- 
keitė. Smurto išpuolių jau nebepasitaikydavo, vaikas vis labiau 
paisė svarbių drauge nusistatytų taisyklių, labiau suartėjo su 
kitais vaikais ir apskritai tapo autoritetu mažesniems. Todėl 
berniukui gerokai sustiprėjo savo vertės jausmas, tikėjimas, 
kad gali pasiekti norimą tikslą. Prie šio stebėtino pasikeitimo 
prisidėjo ir Kristupo tėvai. Buvo kalbėta su abiem tėvais. Ponia 
K. suprato, kad vaikams nustatomos taisyklės ir apribojimai 
anaiptol nereiškia meilės stokos. Jos gali reikšti: 

B aš tave saugau, 

E aš tavim rūpinuosi, nes myliu, 

A gali manimi pasikliauti. 

Ponia K. susitarė su savo sūnumi dėl keleto namų taisyklių ir 
žiūrėjo, kad būtų nuosekliai jų laikomasi. Už jų nepaisymą ji 
nustatė aiškias sankcijas. Ponas K. suprato, kad jis reikalingas 
ne tik kaip tėvas, bet ir kaip pavyzdys formuojantis Kristupo 
asmenybei, kad jis gali parodyti sūnui, kaip laikytis taisyklių ir 
susitarimų. Dabar jis kiekvieną penktadienį pasiima Kristupą iš 
darželio ir kartais randa laiko pažaisti su sūnumi ir jo draugais. 
Dėl to Kristupas būna labai laimingas. 


Kad augtų sveikas, vaikui reikia ne tik meilės ir dėmesio, bet ir elge- 
sio taisyklių bei apribojimų, ypač tada, kai vaiko gyvenimo atramos | 


Į ima siūbuoti. 


Per didelis aktyvumas ir 
dėmesio sutrikimai 


Pastaraisiais metais nebuvo kito taip dažnai visuomenėje mi- 
nimo vaikų sveikatos sutrikimo, kaip per didelis aktyvumas 
(hiperaktyvumas) ir dėmesio sutrikimai. Knygų rinką užtvindė 
specialūs leidiniai, žiniasklaidoje apie tai diskutuoja žurnalistai, 
psichologai, gydytojai, farmacininkai, 17 net sunku suskaičiuoti, 
kiek pavienių asmenų, pagalbos sau grupių, įvairių ekspertų 
turi savo svetaines internete. Šiame skyriuje norėčiau apsiriboti 
tik pedagoginei praktikai svarbiais šios temos aspektais. 
Nenuoramų, įkyruolių, nedėmesingų ar kitaip visus vargi- 
nančių vaikų yra visada, ir mes pažįstame juos ne tik iš garsio- 
sios H. Hofmano paveikslėlių knygos, bet ir iš daugybės per 
šimtą metų sukauptų medicinos, psichologijos ir pedagogikos 
studijų. Tėvai, pedagogai, psichologai ir net gydytojai pagal 
savo kompetenciją nuolat stengiasi padėti tokiems nenuora- 
moms, pernelyg aktyviems ir nedėmesingiems vaikams, jau- 
nuoliams ir suaugusiesiems įsijungti į savo socialinę grupę, kad 
jie neliktų gyvenime pašaliečiai. Šiandien tai jau nėra pavieniai 
atvejai. Kalbama apie dideles grupes asmenų, kuriems diag- 
nozuojamas per didelis aktyvumas ir dėmesio sutrikimai. Pa- 
teiksiu dažniausias diagnozes ir sąvokas, apibūdinančias XXI a. 
pradžios pramoninės visuomenės požymius: 
B HKS- hiperkinetinis sindromas*, 
m DSHS - dėmesio sutrikimo ir hiperaktyvumo sindromas; 
m DSS - dėmesio sutrikimo sindromas. 


* Sindromas - ligos požymių visuma. — Red. 

Jungtinėse Amerikos Valstijose DSHS šiuo metu diagnozuota 
dvidešimčiai procentų vaikų, tuo tarpu DSS arba HKS daugu- 
moje besivystančių šalių apskritai neminimi. Vokietijoje statis- 
tikos duomenys svyruoja nuo 3 iki 1096, o kai kurie mokytojai 
apie 507 savo mokinių mano esant hiperaktyvius ir sutrikusio 
dėmesio. Įdomu, o kartu ir susirūpinimą kelia tai, kad berniu- 
kams DSHS diagnozuojamas beveik devynis kartus dažniau 
negu mergaitėms (plg. 4.1 skirsnį). 

Kada dėmesio sutrikimas laikytinas išsiskiriančiu elgesiu, 
sunku nustatyti, 17 ne tik todėl, kad nevienodai suprantami 
svarbiausi dėmesio sutrikimo požymiai, bet ir todėl, kad tas 
sutrikimas sunkiai apibrėžiamas ir šnekamojoje kalboje įvairiai 
vadinamas. 


Minimalus smegenų veiklos sutrikimas 

Prieš keletą metų vaikams, kurių išsiskiriantį elgesį sunku pa- 
aiškinti neurologiškai ar psichologiškai, buvo diagnozuojamas 
ankstyvos vaikystės smegenų veiklos sutrikimas, arba minimali 
cerebrinė disfunkcija (MCD). Medikai MCD aiškina kaip sun- 
kiai įrodomą nedidelį vaiko smegenų funkcijų sutrikimą. 


Hiperkinetinis sindromas 

Medicininė diagnozė „hiperkinetinis sindromas“ (HKS), kaip 
nauja sąvoka, vartojama tada, kai vaikai išsiskiria itin dideliu 
aktyvumu, nevaldomais judesiais ir pernelyg dideliu judrumu. 


Dėmesio sutrikimas 

Be per didelio aktyvumo, šiandien aktuali diagnozė - dėme- 
sio sutrikimo sindromas, taigi negalėjimas susikaupti. Dėme- 
sio sutrikimo sindromas paprastai nustatomas tik mokyklinio 
amžiaus vaikams, kai jie negali sutelkti dėmesio į mokomąjį 
dalyką. 

DSS ir per didelis aktyvumas arba tik DSS 

Norint atskirti, ar vaiką kamuoja DSS ir sykiu nesuvalomas no- 
ras judėti (hiperaktyvumas), gali būti diagnozuojamas dėmesio 
sutrikimo sindromas ir hiperaktyvumas (DSHS) arba tik dėme- 
sio sutrikimo sindromas (DSS). 


4.1. Simptomai ir diagnozė 


Susidaro įspūdis, kad dabar beveik kiekvienas pernelyg judrus ir 
mokymosi sunkumų turintis vaikas, kuriam nustatomas DSS ir 
hiperaktyvumas arba tik DSS, laikomas medicininio gydymo reika- 
lingu ligoniu.* Kartu DSS ar DSHS diagnozė yra labai ginčytina ir 
kelia nerimą dėl to, kad vis dažniau ji nustatoma net jaunesniems 
kaip šešerių metų ir pradėjusiems lankyti mokyklą vaikams. No- 
rint ją nustatyti, reikia atlikti tikslius ir plačius medicininius įvairių 
funkcijų tyrimus ir psichologinius kompleksinio vaikų elgesio ste- 
bėjimus, o tai, žinoma, daroma retai. Todėl dažnai DSS 17 DSHS 
diagnozės nustatomos skubotai ir neteisingai. 

Per Vokietijos nacionalinę televiziją 2001 m. rugsėjo mėn. 
buvo paskelbta, kad, galimas daiktas, apie 80-čiai procentų 
vaikų yra nustatyta klaidinga DSHS diagnozė. Ši problema 
iškilo aikštėn, kai vaikų gydytoja pranešė, jog ji galinti per 
10-15 minučių, tik užmesdama akį ir padėdama anketoje paukš- 
čiuką, nustatyti diagnozę. Ir tai ne pavienis atvejis. Kituose 
pranešimuose nurodoma, kad diagnozes nustato ne tik vaikų 
gydytojai ir vaikų psichiatrai (jie išrašo receptus ritalinui* 


* Keldama kvalifikaciją DSS ir DSHS temomis pastebėjau, kad vis 
daugiau motinų, kurių sūnūs mokykloje išsiskiria savo elgesiu, lau- 
kia informacijos ir patarimų dėl galimo DSS arba DSHS. 

** Apie jį plačiau žr. šio skyriaus pabaigos skirsnį „Kaip vartoti psi- 
chiką veikiančius vaistus“. 

ir kitiems vaistams), bet ir ausų, nosies ir gerklės gydytojai, 
radiologai, ginekologai ir net stomatologai. Ši situacija labai 
problemiška mažiausiai dėl dviejų priežasčių. Pirma, nusta- 
čius neteisingą diagnozę skiriamas netinkamas, neadekvatus 
gydymas. Paprastai skiriama ritalino arba panašių labai abejo- 
tinai gydančių psichostimuliatorių. Antra, kai kurių vaikų tik- 
rieji sunkumai (pvz., vaikų depresija, baimės arba organiniai 
susirgimai) neatpažįstami, todėl negali būti suteikta būtina 
adekvati pagalba. 

Reikia imtis skubių priemonių, kad tėvų arba mokytojų pa- 
sakymai: „Man atrodo, kad jis nesiklauso, kai kiti su juo kalba“, 
„Nuolat turi sunkumų atlikdamas užduotis 17 planuodamas 
darbus“ arba „Atsakydamas dažnai vaiposi“ netaptų DSHS 
diagnozės pagrindu. 

Toliau norėčiau pateikti keletą iš daugelio elgesio pavyzdžių 
ir požymių, kurie yra svarbūs vaikų darželyje ir pailgintos die- 
nos grupėje. 


Atmintis ir suvokimas 

Vaikas, be kita ko, nesugeba tinkamai atrinkti tai, kas svarbu, 
jis dažnai sutelkia dėmesį į antraeilius dalykus, nepakankamai 
kaupia svarbią informaciją ir eikvoja savo energiją nereikšmin- 
giems dalykams bei nesvarbiam turiniui. Dažnai susidaro įspū- 
dis, kad vaikas klausosi mokytojo, bet atidžiau pažiūrėjus ma- 
tyti, kad jis užsiima kuo kitu, pavyzdžiui, už mokytojo nugaros 
spokso į paukštį, tupintį ant palangės. Arba gali atrodyti, kad 
Jis atidžiai klausosi, bet iš tikrųjų ūžesį, garsinį foną kambaryje 
girdi aiškiau už jam sakomus žodžius. "Taip vaikas praleidžia 
svarbią informaciją. 

Kūrybingumas E 

Per pamokas, pavyzdžiui, koks nors mokytojo posakis kartais duo- 
da impulsą spontaniškam kūrybiniam mąstymo procesui, kuris 
tiesiogiai nesusijęs su dėstoma medžiaga. Taip vaikas nukrypsta 
nuo pamokos temos ir dažnai negali pateikti mokytojo laukiamo 
atsakymo. O teisingą mintį jis dažnai pasako netinkamu metu. 


Savivoka 

Dažnai apie savo darbo kokybę vaikas negalvoja, grįžtamais ry- 
šys - pagyrimas arba kritika - tuomet jam nesuprantamas arba 
nereikalingas. 


Dėmesys 

Dėmesio trukmę gali mažinti daugelis veiksnių. Trumpam 
vaikas gali sutelkti dėmesį gerai ar patenkinamai. Tačiau per 
ilgesnį laiką jo dėmesys nukrypsta į kitus dalykus, jis negali 
susikaupti, ypač tada, kai užduotis jam atrodo nuobodi ir ne- 
įdomi. 


Impulsyvumas 

Vaikas, be ko kita, nesugeba ir sąmoningai reguliuoti savo elge- 

sio. Jis impulsyviai priima sprendimus ir veikia skubotai. Vaiko 

jausmai yra nepastovūs, kartais jis reiškia juos netinkamai. 
Sutrikusio dėmesio ir pernelyg aktyvūs vaikai išsiskiria ir 
kitais elgesio ypatumais: 

B Yra nepaprastai judrūs ir mielai siaustų visą dieną; 

B jie nenustygsta vietoje ir yra nuolat įsitempę; 

B Jie be atvangos juda, yra nekantrūs ir nenoriai atideda savo 
sumanymus. Jie nuolat kažką rezga, o ilgiau ramiai pažaisti 
jiems sunku; 

B Jiems labai sunku susikaupti, atlaikyti įtampą ir iškęsti nepa- 
tenkinus norų; 

B Jie nepakankamai jaučia išorines ir vidines elgesio ribas, 

todėl nuolat tų ribų ieško, nes patys nesugeba jų nusistatyti. 
Galima būtų vardyti dar daugelį aspektų. Be šių daugiau nei- 
giamų ir problemiškų elgesio bruožų, yra ir kitų, kurie retai 
pastebimi, bet vertintini kaip pozityvūs vaiko psichikos ištekliai. 
Jais galima pasiremti, kai vaikui prireikia pedagoginės ar me- 
dicininės pagalbos: 

Vaikai domisi viskuo, kas vyksta jų aplinkoje. 

B jie turi stiprų teisingumo pojūtį, ne su viskuo sutinka ir ne- 
pasiduoda, o stengiasi apsiginti. 

E Jie paslaugūs, nepagiežingi ir rūpestingi, ypač su mažesniais 
vaikais. 

E Jie yra tikri energijos kamuoliai, entuziastingai žaidžia ko- 
lektyvinius judriuosius žaidimus, turi daug idėjų (pirmiausia 
kaip „krėsti kvailystes“ su žaidimų draugais). 

B Jie jautrūs ir tuoj pajaučia nuotaikos svyravimus. Jie labai 
imlūs pagyrimui ir asmeniniam dėmesiui. 

Jie labai domisi gamta, labiausiai mėgsta žaisti lauke.* 


4.2. Dėmesio sutrikimo ir per didelio aktyvumo priežastys 


Kas sukelia DSS ir DSHS, nėra aišku. Daugelis ekspertų mano, 
jog tai yra genetiškai nulemta biocheminė smegenų anomalija 
tr bando įvairiais būdais rasti DSS ir DSHS požymių turinčių 
vaikų smegenų neurobiologinių pokyčių. Jų nuomone, išsiski- 


* Aš aprašiau tipiškus, dažnai pastebimus išsiskiriančio elgesio pavyz- 
džius. Reikia atkreipti dėmesį į tai, kad kiekvienas vaikas elgiasi gana 
individualiai, ir išvardyti negatyvūs bei pozityvūs elgesio požymiai ne 
visiems pernelyg aktyviems ir sutrikusio dėmesio vaikams vienodai 
tinka. 

riantis elgesys yra susijęs su neurobiologiniais pokyčiais ir tokį, 
organinių priežasčių nulemtą elgesį galima koreguoti medika- 
mentais. (Tai pirmiausia daugelio medikų ir vaistų gamintojų 
požiūris.) Iš tiesų iki šiol nenustatyta, kad vaikų, kuriems diag- 
nozuota DSS 1r DSHS, smegenyse būtų struktūrinių organinių 
pakitimų. 

Vienpusiai priežasčių tyrimai, kuriuos atlieka biologai, neu- 
rofiziologai ir medikai, yra labai ginčytini, nes jie visiškai 
nekreipia dėmesio į įvairias žmogaus elgesio aplinkybes, pa- 
vyzdžiui, į psichologinius ir sociokultūrinius veiksnius. Žemiau 
pateikiamoje hiperkinetinio sindromo priežasčių schemoje 
išvardyti biologiniai ir psichosocialiniai veiksniai. Šis modelis 
paaiškina ir DSHS priežastis. 


Hiperkinetinio sindromo priežastys 


Sociokultūriniai veiksniai: 
priklausymas tam tikram sociali- 
niam sluoksniui, televizija, kinas, 
videofilmai: per ilgas žiūrėjimas 


Biologiniai veiksniai: 
organiniai smegenų pokyčiai, 

neurocheminės, genetinės priežas- 
tys, padidėjęs jautrumas, menka 
apsauga nuo dirginimo 


Psichologiniai veiksniai: 
ankstyvos traumos, dažna 
santykių kaita ir išsiskyrimai, 
tėvo nebuvimas 


Aktualūs gyvenamosios aplinkos 
ir situacijų veiksniai: 

per maži ir per dideli reikalavimai 
vienu metu, netvarkinga buitis 

Biologiniai veiksniai 

Specialistai nustatė, kad esama vaikų, kurie dar būdami nau- 
jagimiai ir kūdikiai, buvo kur kas žvalesni, guvesni, smalsesni 
ir lengviau paskatinami arba tiesiog tik „neramesni“ už kitus 
vaikus. Ar šie požymiai nulemti genetiškai, ar atsiradę nėštumo 
metu arba ką tik gimus, nėra pakankamai išaiškinta. Tačiau 
svarbu, kaip vaikas šiuos įgimtus talentus naudoja. 

Kadangi tolesnis smegenų brendimas priklauso nuo to, kaip 
dažnai ir kokiu būdu jos yra aktyvinamos naujais dirgikliais, 
šiems „ypač žvaliems“ kūdikiams ir mažiems vaikams gresia 
pavojus patekti į užburtą ratą. Jų smegenys aplinkos impulsus 
ir dirgiklius priima kur kas intensyviau negu „normalių“ vaikų. 
"Todėl tokius vaikus skatina ir aktyvina bet kokie nauji dirgik- 
liai. Intensyviai naudojamos smegenys itin sparčiai vystosi. Šios 
teigiamos raidos trūkumas yra tas, kad vaikai visus gaunamus 
dirgiklius priima be vadinamojo apsaugos filtro ir negali jų 
atsirinkti iš gausios pasiūlos, kūrią teikia aplinka. Biologinė ap- 
sauga nuo dirgiklių padeda žmonėms apsisaugoti nuo pernelyg 
didelių apkrovų ir išlaikyti tokį vidinės įtampos lygį, kuris leistų 
lengviau apdoroti dirgiklius. 

Jei arumieji (svarbiausia motina ir tėvas) nesugeba suvokti 
šių ypatumų ir perimti apsauginio liltro funkcijų, kad galėtų 
reguliuoti aplinkos dirgiklių kiekį, kurį vaikas pajėgtų atlaikyti, 
vaiko privalumai tampa akivaizdžiais jo trūkumais. Tik laiko 
klausimas, kada tokio vaiko elgesys dėl didelio impulsyvumo, 
begalinio vidinio nerimastingumo, nuolatinių naujų stimulų 
paieškų, taigi dėl išsiblaškymo ir nesugebėjimo susikaupti taps 
išsiskiriančių. "Toks imlus dirgikliams vaikas negali savo impul- 
syvumo sukontroliuoti ir suvaldyti. Jis turi tam tikra prasme 
nuolat atrasti kažką nauja, žavėtis, strakalioti, o susikoncen- 


truoti į kokį vieną dalyką jam per sunku. Jeigu kūdikiui ar ma- 

žam vaikui trūksta artimųjų švelnumo, iškyla pavojus atsirasti 
dėmesio sutrikimo ir per didelio aktyvumo sindromui. 


Psichologiniai veiksniai 
Dėmesio sutrikimo ir per didelio aktyvumo priežasčių kom- 
pleksą pirmiausia nagrinėja vaikų ir jaunimo gydytojai psicho- 
analitikai. Jų nuomone, šių sutrikimų priežastis yra ankstyvoje 
vaikystėje patirtos traumos.* Šiai nuomonei pritaria ir ne- 
urobiologai (tai pažymėta ir aukščiau pateiktoje schemoje) bei 
ryšių (prieraišumo) tyrinėtojai. Trauminė patirtis yra vienkarti- 
nis dvasinis šoko išgyvenimas, kaip, pavyzdžiui, staigi mylimų 
artimųjų netektis. Šiuo požiūriu būdingas keturmečio Juliaus 
atvejis - berniukui teko išgyventi savo jaunesniosios sesers žūtį 
ir po to ilgai užsitęsusią gilią mamos depresiją. Tada nebuvo 
nieko, kas galėtų jį paguosti ir padėtų užgydyti traumą. 
"Traumuoti gali ir ilgai trunkanti prislėgta būsena, iš kurios 
dėl nuolat kintančių jos priežasčių nepavyksta išsivaduoti. Kaip 
pavyzdį galiu pateikti devynmečio Marko gyvenimo situaciją. 


Marko tėtis yra gaisrininkas, o mama — policininkė. "Tėvų 
profesijos susijusios su didele psichine įtampa. Namie jiedu 
nevengia kalbėtis apie tokius įvykius kaip gaisrai, sunkios 
nelaimės ar nužudymai, nes taip atsipalaiduoja. Tokie po- 
kalbiai vyksta girdint berniukui. Be to, jie nekreipia dėmesio 


* Iš graikų kalbos kilusi sąvoka „trauma“ atėjo iš medicinos (chirurgi- 
jos) srities ir reiškia audinio perskyrimą (žaizdą) veikiant išorinėms 
jėgoms. Psichoanalizė šią sąvoką perkėlė į psichikos sritį; ja vadina- 
mas stiprus šokas, įsiveržimas, turintis padarinių psichikai. Froidas 
(Freud) trauminiu vadina tokį įvykį, kuris dvasiniame gyvenime per 
trumpą laiką taip pagausina dirgiklių, kad normaliu, įprastu būdu su 
jais susitvarkyti ar jų įveikti neįmanoma, ir dėl to atsiranda ilgalaikių 
apykaitos sutrikimų. 

į tai, kad mažylis dar nesuvokia kalbos turinio, tik jaučia dra- 
matišką ir grėsmingą atmosferą. Visą laiką Markas priverstas 
gyventi jam baimę ir paniką keliančioje aplinkoje. 


Vienkartinis tokio pobūdžio įvykis sveikam vaikui gal ir nepa- 
darytų žalos, bet ištverti nuolatinę dvasinę apkrovą jam per 
sunku. Marko tėvai nesugebėjo (ir iki šiol nesugeba) būti jaut- 
resni savo vaikui ir apsaugoti jo nuo tokių traumų. 

Juliui ir Markui buvo nustatytas DSHS, abu jie yra labai sun- 
kūs vaikai, su kuriais pailgintos dienos grupės auklėtojai turi 
daug vargo. 


Sociokultūriniai ir situacijų veiksniai 

Vaiką prislėgti ir kelti jam įtampą gali 17 sociokultūriniai veiksniai, 
pavyzdžiui, mažos šeimos pajamos, sunkios gyvenimo sąlygos ir 
kitos šeimyninės aplinkybės, tėvų ar kitų artimųjų nesugebėjimas 
auklėti, nepakankama socializacija ir pan. Per daug laiko praleis- 
damas prie televizoriaus ar vaizdo grotuvo, ypač žiūrėdamas vis 
agresyvesnius ir baisesnius vaizdus, vaikas nuolat gauna daugybę 
dirgiklių, kurie paskui pasireiškia jo pernelyg dideliu judrumu. Ki- 
tos hiperkinetinių sutrikimų priežastys gali būti auklėjimo pobūdis 
(per maži ar per dideli reikalavimai) arba visiškai padrika buitis, 
jokių taisyklių ir apribojimų nevaržomas elgesys (dar žr. kitus šio 
skyriaus skirsnius ir 5 skyrių). 


Kaipgi vertinti tokius aiškinimus? Vienpusiškas bandymas bio- 
logiškai ir mediciniškai aiškinti DSHS atsiradimą neaprėpia vi- 
suminio požiūrio į žmogaus raidą. Aiškinimas, paremtas raidos 
psichologija ir psichoanalize, suteikia svarbių žinių ir leidžia 
plačiau pažvelgti į šią problematiką. Vaikai savo vidines pro- 
blemas išreiškia kūno kalba, taip bandydami atsikratyti psichi- 
nių įtampų. Šiuo požiūriu išsiskiriantis, dažniausiai trikdantis, 
pernelyg aktyvus elgesys yra išgyvenimo strategija ir bandymas 

išsigelbėti. Todėl jis 17 laikomas vaiko pagalbos šauksmu. Per 
daug judrus vaikas negali rasti išeities asocialiame elgesyje, to- 
dėl jis vaduojasi savo judrumu. 


———————————————————————— 


Neurobiologiniu požiūriu nemažinama dirgiklių gausa ypač jud- 


riems kūdikiams ar mažiems vaikams gali tapti DSHS priežastimi. 


Psichoanalizės požiūriu šių sutrikimų priežastis yra trauminė anks- | 
tyvosios vaikystės patirtis. Abiem atvejais tėvų ir vaiko ryšys apsau- 
gotų vaiką nuo raidos sutrikimų. 


4.3. Pagalba pernelyg aktyviems ir 
sutrikusio dėmesio vaikams 


Pagal šių vaiko raidos sutrikimų sunkumą ir pasireiškimą reikia 
parinkti ir pedagoginės bei medicininės pagalbos bei skatinimo 
priemones. Turime atsižvelgti į tai, kad dalis vaikų visai nesuvo- 
kia savo sunkumų, kiti, pirmiausia šiek tiek vyresni mokyklinio 
amžiaus vaikai, kenčia dėl savo problemų, didėjančios kritikos 
ir grėsmės būti atskirtiems nuo socialinės aplinkos. Jie jaučia 
savo „kitoniškumą“. 

Kaip ir kitiems išsiskiriančio elgesio vaikams, dėmesio su- 
trikimo ir per didelio aktyvumo sindromą turintiems vaikams 
būtina sustiprinti savo vertės pojūtį arba padėti jį atkurti. Pir- 
miausia reikėtų jiems išaiškinti, kad judrumas ir nenustygimas 
vietoje nėra jokia liga ar sutrikimas, o tik individualus būdas 
(arba gebėjimas, kaip aiškino Hartmanas)* sumažinti įtampą. 


* Hartmanas savo knygoje „Matykime pasaulį kitaip“ išsiskiriantį DSS 
turinčių Žmonių elgesį apibūdina kaip paveldėtą (genetiškai nulemtą) 
gebėjimų, įgūdžių ir asmeninių požymių kombinaciją. Pagal šią teo- 
riją tokios savybės buvo gyvybiškai svarbios anų laikų medžiotojams, 
kariams bei pėdsekiams, todėl jos ir iki šiol vertinamos teigiamai. 

"Tuo remiantis vaikui lengviau drauge su auklėtoja nusistatyti 
taisykles ir apribojimus, kurie padėtų geriau įsijungti į grupę ir 
priprasti prie darželio gyvenimo. 


Psichiką veikiančių vaistų vartojimas 

Jei konsultuojantis gydytojas vaikui nustato medicininę DSS 
arba DSHS diagnozę, dažniausiai paskiriamas ritalinas, vadi- 
namajai psichostimuliatorių, arba fenaminų, grupei priklau- 
santis vaistas. Dėl vaikų gydymo šiais vaistais kilo karštų, net 
viešų ginčų. Atvirai susirėmė pritariantieji (daugiausia medikai 
ir farmacininkai) ir nepritariantieji (daugiausia psichologai ir 
vaikų gydytojai) tam, kad vaikams būtų skiriami psichotropiniai 
vaistai. 

Daugelis tėvų pajunta palengvėjimą, kai jų sunkiai tram- 
domam ir mokykloje nuolat išsišokančiam vaikui gydytojai 
nustato DSHS „ligą“ ir paskiria nuo jos vaistų. Taip savotiškai 
atpalaiduoja juos nuo atsakomybės už vaiko patiriamus sunku- 
mus. Be to, gerti piliules šiais laikais tapo kasdienybe. Tabletės 
vartojamos ne tik ūmioms ar chroniškoms ligoms gydyti, bet ir 
kaip maisto papildai, kosmetinės ar „sužadinimo ir slopinimo“ 
priemonės. Tai kodėl neskirti piliulės sunkiam vaikui? JAV psi- 
chostimuliatoriai skiriami daugiau kaip penkiems milijonams 
vaikų, kuriems nustatytas DSHS. Kai kuriuose darželiuose 
auklėtojos kasdien vaikams išdalija po porciją ritalino. Galima 
teigti, kad šis psichikos gydymas vaistais pirmiausia naudingas 
farmacijos pramonei. 

Vis dėlto dabar Vokietijos Federacijos sveikatos ministerija 
atkreipė dėmesį į ritalino skyrimą vaikams ir pareiškė dėl to 
savo susirūpinimą. Sveikintina, kad pastaruoju metu plačiojoje 
visuomenėje vis dažniau pasigirsta balsų apie trumpalaikę ar il- 
galaikę psichotropinių vaistų žalą vaikui. O dar pagalvojus apie 

tai, kad didesniajai daliai vaikų, gaunančių šių vaistų, diagnozė 
nustatyta neteisingai, būtinumas plačiai informuoti visuomenę 
apie DSHS nekelia abejonių. 

"Tačiau norėčiau pažymėti, kad — kruopščiai nustačius diag- 
nozę - ribotą laiką ir papildomai prižiūrint gydytojui sergan- 
čius vaikus gydyti medikamentais gali būti prasminga. 


Pedagoginės ir gydomosios pedagogikos priemonės 

Dabar pernelyg aktyvių ar sutrikusio dėmesio vaikų yra beveik 

kiekvienoje normalioje ar pailgintos dienos darželio grupėje. 

"Todėl dauguma pedagogų susiduria su sunkumais, kuriuos pa- 

tiria vaikai ir jų socialinė aplinka, juolab kad dėl patalpų ir per- 

sonalo stygiaus darželiuose neretai atsiranda papildomų pro- 
blemų. Norėčiau trumpai pateikti keletą patarimų, kaip galima 
pagelbėti tokiais atvejais: 

m Kaip ir visų sunkių vaikų, pasižyminčių išsiskiriančiu elgesiu, 
taip ir šiuo atveju reikia tirti vaikų elgesio priežastis ir jų si- 
gnalus. 

m Šios savybės aiškiai pasireiškia dėl ryšių ankstyvoje vaikystėje 
sutrikimo. Todėl tvirtas auklėtojo ir vaiko ryšys yra svarbi 
gydomosios pedagogikos priemonė. 

B Daugelis tėvų yra sutrikę, bejėgiai, slegiami kaltės jausmo ir 
dažnai pervargę nuo savo neramių vaikų. Kartais šios nege- 
rovės gali turėti ir teigiamų padarinių. Anot JAV prezidento 
patarėjo bioetikai, visa nemalonių jausmų skalė gali suža- 
dinti kūrybingumą, vaizduotę ir prisidėti prie pažangos. Šia 
prasme galime paremti tėvus, auginančius sunkius vaikus, ir 
padėti jiems atsikratyti kaltės jausmo, nes šis jausmas trukdo 
padėti vaikui norinaliai augti. 

m Fizinę psichinių problemų raišką ir galimybę judrumu su- 
mažinti įtampą, sukeliamą dirgiklių (vidinių ir išorinių) 
gausos, galime laikyti ir normaliais vaiko gebėjimais. Suau- 

gusieji retai kada tai sugeba, jie šiuos gebėjimus turi iš naujo 
išsiugdyti bioenergetikos grupėse, šokio terapija ar kitaip. 

Augimą skatina psichomotorikos reiškinių ir procesų visu- 
ma: malonus kūno jutimas judant, siaučiant ir žaidžiant, 
bendras prisilietimo, atsipalaidavimo, ryšio ir daugelio kitų 
panašių pojūčių išgyvenimas. 

E Kai kuriais atvejais reikia, kad vaiką prižiūrėtų vaikų gydyto- 
jas. Tėvams susipažinti su šia, jiems dažniausiai dar nežino- 
ma įstaiga gali padėti auklėtojai paaiškindami apie svarbią 
paramą, kurią ten gali gauti. 

Pagaliau visi žinome, kad vaikai normaliai auga tik tada, kai 
gali patenkinti savo norus, triukšmauti ir šėlti, kai aplinkiniai 
tai pakenčia ir nuolat nesiskundžia dėl vaikų keliamo triukšmo 
ir „neišsiauklėjimo“. "Todėl tolesnė svarbi paramos priemonė 
vėlgi yra visuomeninis politinis „įsikišimas“ — reikalauti vai- 
kams pakenčiamesnių gyvenimo sąlygų, pavyzdžiui: 

Ei prieinamų žaidimų aikštelių ir laisvo ploto žaisti; 

įperkamų erdvių butų žmonėms, auginantiems vaikus; 

lėšų tėvų lavinimui ir konsultavimui vaikų darželiuose; 

tinkamų vaikų darželių patalpų ir gero personalo; 

E mažesnių klasių ir mokytojų, kurie turi laiko ir kantrybės 
vaikams (ir tėvams); 

G sumažinti susisiekimo priemonių keliamą triukšmą gyvena- 
mosiose vietovėse; 

a sumažinti dirgiklių gausą prekybos centruose, parduotuvėse 
ir kitose viešose vietose; 

G bendrauti su vaikais ir jais džiaugtis. 


Užsisklendę vaikai. 
Depresyvus elgesys 


Žmogaus elgesys priklauso ir nuo įvairių charakterio savybių 
bei temperamento. Jau vaikų darželio grupėse pastebime indi- 
vidualius skirtumus. Vieni vaikai yra ypač judrūs, aktyvūs, gyvai 
reaguoja į aplinką (ekstravertai), kiti - ramūs, lėtapėdžiai, užsi- 
svajoję ir labiau linkę gilintis į save (intravertai). Kiekvienas iš jų 
savaip atranda pasaulį, ugdo savo gebėjimus ir sprendžia nesu- 
tarimus. Sveiki vaikai yra smalsūs ir pilni gyvenimo džiaugsmo. 
Jie džiaugiasi ir savo buvimu, ir savo veikla. 

„Žiūrėk, kaip aš šokinėju“, - šaukia trimetė Kaja auklėtojai ir 
spindinčiomis akimis šoka nuo tvorelės į smėlio dėžę. Mergaitei 
jos naujas gebėjimas atrodo toks jaudinantis ir svarbus, kad ji 
mano, jog ir kiti žmonės tą minutę negali nieko svarbesnio ir 
patrauklesnio sugalvoti, kaip tik stebėti jos drąsų šuolį (ir ja 
džiaugtis). Džiaugtis savimi reiškia norą gyventi, žengti vis nau- 
jus žingsnius. Šis džiaugsmas palengvina bendrauti su vaikais 
ir suaugusiaisiais. Tiesa, kai kurie vaikai nebejaučia gyvenimo 
džiaugsmo. Jie jau seniai nustojo domėtis savimi ir laikyti save 
svarbiais. Šie vaikai gali turėti didelių psichikos trikdžių, juos 
gali apimti depresija. 

Tik pastaruoju metu specialistai ėmė daugiau dėmesio skir- 
ti vaikų depresijos tyrimams. Depresyvi nuotaika ir ilgalaikė 
vaikų depresija dažnai būdavo nepastebima, kadangi jos pa- 
sireiškimo simptomai skiriasi nuo suaugusiųjų depresijos, jie 
keičiasi net skirtingais amžiaus tarpsniais. Pavyzdžiui, kūdikio 
depresyvi nuotaika pasireiškia psichosomatiniais simptomais 
(kaip antai odos išbėrimais, diegliais) ir apetito praradimu. 

Maži vaikai tokiais atvejais dažnai esti pernelyg baikštūs arba 
verksmingi, arba ir labai tylūs bei klusnūs. Mokyklinio amžiaus 
vaikai dar ir prastai mokosi, nemėgsta mokyklos ir apskritai esti 
pasyvūs. Specialistai atkreipia dėmesį į tai, kaip sunku dažnai 
būna nustatyti, kas vaikui yra. Vaikų depresyvumą paprastai 
slepia specifiniai požymiai, todėl suaugusiųjų psichiatrijos po- 
žiūriu galima kalbėti apie užslėptą depresiją. Bet kalbant apie 
vaikus tai yra pirminė, atitinkanti amžių ir kartu tikra vaikystės 
depresija. 
Svarbiausius bendruosius depresija sergančių vaikų požy- 
mius galima apibūdinti taip: 
B Iš išorės vaikai atrodo liūdni, prislėgti ir nelaimingi. Tačiau 
jie nebūtinai tuo skundžiasi. 
m jie aiškiai linkę užsisklęsti, mažai domisi kitais žmonėmis ir 
daiktais. Kartais atrodo, tarsi jiems būtų nuobodu. 
E juos ne taip lengva pralinksminti, jie dažnai atrodo nepa- 
tenkinti. 
m Susidaro įspūdis, kad jie jaučiasi atstumti ir nemylimi. 
Ei Jie retai kada priima pagalbą ar leidžiasi paguodžiami. 
m Netjei atrodo, tarsi jie norėtų priimti pasiūlymą, nuolat pra- 
siveržia nusivylimas ir nepasitenkinimas. 
m Dažnokai jiems sutrinka miegas. 


5.1. Vaikų depresijos priežastys 


Psichoanalitikų bandymuose nagrinėti ankstyvosios vaikystės 
psichinius sutrikimus kaip pagrindinė vaikų depresijos sąlyga 
nurodomas nuolatinis kūdikio 17 mažo vaiko bejėgiškumo ir 
nevertingumo jausmas. Vaikas negali paveikti savo artimųjų 
(pirmiausia mamos ir tėčio), kad jie padarytų kaip tik tai, ko 
jam labai reikia, taigi vaiko signalų suaugusieji negirdi ir ne- 

patenkina jo pagrindinių poreikių arba patenkina juos tik iš 
dalies (ankstyvojo artimųjų jautrumo stoka). 

Maži vaikai dažnai kiek įmanydami stengiasi savo žavesiu 
nudžiuginti suaugusiuosius. Jie tikisi ir nori, kad suaugusieji at- 
kreiptų į juos dėmesį, patenkintų jų poreikius ir jais džiaugtųsi. 
Vaikas džiaugiasi, jei gali užmegzti ryšį (buvimo kartu jausmas), 
jei susilaukia nuoširdaus suaugusiųjų ar bent artimiausių žmo- 
nių rūpesčio (savo veiksmingumo pojūtis). O kaip tai atrodo 
tuose namuose, kur dėl kokių nors priežasčių nuolat visus sle- 
gia rūpesčiai, vyrauja slogi nuotaika, menki tarpusavio ryšiai? 
Vaikas gali rodyti visą savo žavesį, bet vis tiek nesudomina suau- 
gusiųjų. Jis anksti patiria nemalonią įtampą (frustraciją), kurios 
jam niekas nepadeda įveikti. Vaikas jaučiasi esąs nieko vertas ir 
negalintis nieko padaryt. 

Kūdikiai ir maži vaikai dažnai jaučia didelę tuštumą, kai 
tenka skirtis su kuo nors iš artimųjų (pvz., gulant į ligoninę 
be tėvų), kai dažnai keičiasi globėjai, sunkiai suserga motina ar 
šeimą ištinka kitos nelaimės, ilgai atsiliepiančios šeimos nuo- 
taikai. Vaikas tampa baikštus, nutrūksta jo ryšiai, ir vienas su 
tuo susidoroti jis neįstengia. Trūksta artimųjų pasitikėjimo kaip 
džiugaus, smalsaus, aktyvaus suartėjimo su pasauliu pagrindo. 
Šioje situacijoje vaikas nebegali veikti drąsiai, pasitikėdamas ir 
nebijodamas rizikuoti, negali pranešti apie savo poreikius. Jei- 
gu trūksta pasitikėjimo artimaisiais ar pačiu savimi, kyla grėsmė 
visai asmenybės raidai. 


Kūdikiams ir mažiems vaikams depresija dažniausiai atsiranda dėl | 
| to, kad ilgą laiką jiems stinga malonaus bendravimo, kad jų po- | 
reikiai nebūna patenkinami, todėl vaikas jaučiasi bejėgis ir niekam | 


| tikęs. 

Kūnas visada parodo dvasinius negalavimus. Tai ypač akivaizdu 
kalbant apie vaikus. 


Kad trejų su puse metų Paulius turi psichinių problemų, 
rodo ne tik jo liūdna veido išraiška, bet ir laikysena. Pa- 
kumpęs ir suglebęs jis paprastai stovi nuošaliau nuo savo 
grupės. Jis drovisi ir atrodo sutrikęs, kai auklėtoja jį kalbina. 
Su kitais vaikais Paulius visai nežaidžia. Auklėtoja pasodina 
jį prie žaislų dėžės, ir jis ten ilgai tyliai 1r klusniai sėdi, nero- 
dydamas didelio susidomėjimo žaislais. Paulius nesidžiaugia 
savimi ir nepasitiki savo aplinka. Per savo trumpą gyvenimą 
jis jau patyrė tiek išsiskyrimų su artimaisiais, kad nebegali 
užmegzti tvirto ryšio ir pasitikėti suaugusiaisiais. 

Pauliaus mama buvo įklimpusi į narkotikus, ir kūdikis pir- 
muosius šešis mėnesius turėjo praleisti ligoninėje. Jo gyveni- 
mas prasidėjo, galima sakyti, gydymu nuo priklausomybės. 
Per tą laiką pakaitomis dirbo dvi kūdikių skyriaus seselės, 
kurios prižiūrėjo mažylį ir rodė jam dėmesį, koks tik įmano- 
mas ligoninės sąlygomis. 

Iš ligoninės Paulius vėl grįžo pas savo sergančią mamą, 
kuri galėjo jį išlaikyti tik todėl, kad didžiąją dalį rūpesčio 
perėmė jos sesuo. Abi moterys daugiau ar mažiau atliko gi- 
minių pareigą. Tokiomis aplinkybėmis negalėjo užsimegzti 
tvirtas motinos ir vaiko ryšys. Po devynių mėnesių motina 
mirė ir penkiolikos mėnesių berniukas pateko į laikinuo- 
sius globos namus. Jo globėjomis ir vėl tapo dvi moterys: 
slaugė ir jos tikroji duktė. Šiuose namuose Paulius praleido 


tik devynis mėnesius, kol jį įsivaikino dabartinė šeima, ku- 
rioje, be motinos ir tėvo, dar yra trys tikrieji vaikai nuo 12 
iki 16 metų. 

Į aprašytų santykių įvairiais gyvenimo tarpsniais kokybę ne- 


verta nė gilintis, aišku, kad vien dažna artimųjų kaita neleido 


užmegzti ilgų patikimų ryšių su kūdikio globėjais. Vis dėlto 


naujoje šeimoje vaiko raida stabilizavosi. 


Paulių nuoširdžiai priėmė visi penki šeimos nariai, ir pama- 
Žu užsimezgė ryšiai, atsirado pasitikėjimas. Pirmą kartą ber- 
niukas patyrė, ką reiškia vyriški, tėviški 17 broliški santykiai, 
jis pradėjo lygiuotis į vyresnįjį brolį ir įtėvį. Naujoji įmotė, 
pagal profesiją auklėtoja, išėjo vieneriems metams atostogų, 
kad galėtų rūpintis vaiku. Galimas daiktas, tai buvo geriausi 
metai Pauliaus gyvenime, jis atgavo pasitikėjimą ir gyvenimo 
džiaugsmą. Pagaliau aplinka tapo pastovi ir jam palanki. 
Trejų metų Paulius pradėjo lankyti darželį, o įmotė vėl grįžo 
į darbą. 

Deja, po kelių savaičių įtėviai išsiskyrė, tėvas išsikraustė iš 
buto, Paulius liko su įmote, o trys mokyklinio amžiaus vai- 
kai pusę savaitės gyveno pas motiną, kitą pusę - pas tėvą. 
Konsultacijoje įmotė pabrėžė, kad abu suaugusieji išsiskyrė 
gražiai ir kad tėtis progai pasitaikius aplanko Paulių ir ne- 
nutraukė su juo ryšių. Berniukui tai menka paguoda, nes 
jam tai ligšiolinių išsiskyrimų tąsa. Depresyvi vaiko reakcija 
aiškiai rodo jo nusivylimą ir nedalią. Įteviai ieško psichotera- 
pinės pagalbos Pauliui ir konsultacijos šeimai. 


5.3. Depresija ir liūdesys 


Kuo skiriasi liūdesys nuo depresijos: Liūdesį kaip dvasinį feno- 


meną labai intensyviai tyrinėjo Zigmundas Froidas (Sigmund 


Freud). 1917 m. jis rašė: „Liūdesys paprastai yra reakcija į 


mylimo asmens arba jo vietą užėmusios abstrakčios sąvokos, 

sakysim, tėvynės, laisvės, idealo, netektį. [...] Įsidėmėtina, kad 
mums niekad neateina į galvą liūdesį laikyti liguista būsena 
ir dėl to kreiptis į gydytoją, nors tokia būsena yra aiškiai ne- 
normali.“* Liūdesys yra natūrali reakcija į bet kokį praradimą. 
Kažkas, kas tau priklausė - mylimas žmogus, daiktai, vertybės, 
idealai, sveikata, viltys - dabar prarasta. Liūdesį kelia ir namų 
ilgesys, pavyzdžiui, vaikui keliaujant. Kuo didesnis praradimas, 
tuo giliau liūdesys persmelkia mūsų esybę, tuo smarkiau su- 
drumsčia mūsų dvasios, kūno ir sielos ramybę. 

Mes dažnai siejame liūdesio emociją su liūdnumo jausmu. 
Emocija yra ilgalaikė, gili jausminė būsena, kuri apima visą 
mūsų esybę. O jausmas yra susijęs su kokia nors situacija ir 
trunka trumpiau. Liūdesys - tai įvairius jausmus apimantis pro- 
cesas, ir būti liūdnam yra tik vienas iš jų. Kiti - tai nenorėjimas 
pažvelgti teisybei į akis, ilgesys, bejausmiškumas, baimė, kaltės 
jausmas, neviltis, šaltumas, pyktis i bejėgiškumas. Fizinė liū- 
desio išraiška yra verksmas. Liūdesys skiriasi nuo depresijos, 
nors nuliūdusių ir depresijos kamuojamų žmonių elgesys iš 
pažiūros atrodo panašus. Nuliūdęs žmogus jaučia skausmą dėl 
išorinės netekties, mylimo objekto praradimo, o depresija yra 
nukreipta į patį save, ji kyla dėl savo paties įtampų ir traumų. 
"Tai skausmas dėl savo norų ir svajonių žlugimo - ne kokia nors 
šviesi ir šilta kančia, bet apsvaigimas ir prislėgtumas; depre- 
sija — ne sustiprėjęs liūdesys, bet būsena, kai žmogus nuolat 
jaučiasi prislėgtas. 

Palengvėjimą, kurį teikia patirto praradimo psichinis įveiki- 
mas, Froidas vadina „liūdesio darbu“. Į klausimą, ar vaikas jau 
gali įveikti liūdesį, specialistai atsako įvairiai. Vieni mano, jog 
tam reikia tam tikros savojo Aš brandos, o vaikai dar nėra tiek 


* Sigmund Freud, Tiauer und Melancholie, Rinktiniai raštai, t. X. Fi- 
scher, Frankfurt am Main, 1917. 

subrendę. Kitų nuomone, bet kokią vaiko reakciją į sunkų pra- 
radimą, pavyzdžiui, vieno iš tėvų netektį, galima laikyti liūdesio 
įveikimu. Mūsų pedagoginiam ar gydomosios pedagogikos 
darbui su vaikais šis nuomonių skirtumas nėra labai svarbus. 
Žinoma, galima tikėtis labai skirtingų reakcijų, nes kai kurie 
vaikai liūdi, suaugusiųjų akimis, neįprastu būdu, jie gali steng- 
tis išsiskirti, pavyzdžiui, agresyviai elgdamiesi, meluodami, vog- 
dami ar net be saiko juokdamiesi. 

Bendraujant su vaikais, patyrusiais sunkią netektį, reikia 
kartu su jais išgyventi išsiskyrimo skausmą, skirti jam daug 
dėmesio ir pagaliau tikėti, kad jie patys pajėgs iš to skausmo 
išsivaduoti. Tam tikri ritualai, palaikymo veiksmai, pavyzdžiui, 
atsisveikinimas su tėvais rytą ar prieš pietų miegą, šį liūdesį gali 
sušvelninti. Sutarimas su artimaisiais nutiesia liūdinčiamn vaikui 
tiltą tarp tėvų namų ir darželio. 

Situaciją palengvina ir kūrybinės raiškos formos, kaip antai 
piešimas, lipdymas ir pan., pokalbiai darželyje apie liūdesį. 
Daugelis vaikų yra patyrę jausmą, kuris apima ką nors svarbaus 
praradus, su kuo nors išsiskyrus arba galbūt nugaišus mylimam 
gyvūnėliui, ir galėtų apie tai pasikalbėti. 


Liūdesys yra skausmas netekus mylimo asmens ar kito svarbaus | 


dalyko. 


Depresija yra reakcija į nuolat jaučiamą nusivylimą ir nedalią, į norų | 


| ir svajonių žlugimą. 


5.4. Apsaugos veiksniai 


Ankstyvas išsiskyrimas su artimaisiais, jų netektis, apleistumas, 
žiaurus elgesys ir kiti slegiantys šeimos ir aplinkos veiksniai 

labai apsunkina vaiko raidą. Deprivacijos* tyrimai nagrinėja 
psichinių ir psichosomatinių ligų riziką. 

Kaip rizikos veiksnius pirmiausia reikėtų paminėti: 
52 žemą socialinį-ekonominį statusą; 


motinos netektį; 


B 


nuolat besikeičiančius artimuosius; 


seksualinę prievartą ir (arba) agresyvumą; 
nepageidaujamą vaiko gimimą; 

tai, kad vaiką auklėja tik motina arba tik tėvas; 

tai, kad pirmaisiais vaiko gyvenimo metais motina dirba; 


aABBH 


menką tėvų išsilavinimą; 
prastas gyvenamąsias sąlygas, didelę šeimą; 


vieno iš tėvų nusikalstamumą ar asocialumą; 


a- 
L' 


nuolatinius šeimos nesutarimus; 


genetinius polinkius. 

Vis dėlto ir panašiomis sunkiomis sąlygomis vaikai auga ne- 
vienodai. Vieniems sunkus gyvenimas turi mažesnį neigiamą 
poveikį negu kitiems. Kaip tai paaiškinti? 

Kokie yra apsaugos veiksniai, dėl kurių vieni vaikai, gy- 
venantys tokiomis pat sunkiomis sąlygomis kaip kiti, išauga 
sveikesni ir geriau išsivystę už juos? Apie apsaugos veiksnius 
galima kalbėti tada, kai yra sąlygos ar požymiai, kurie sumažina 
neigiamą gausių rizikos veiksnių poveikį. Psichologai pažymi ir 
nevienodą vaikų atsparumą neigiamiems aplinkos poveikiams. 
Pozityvius apsaugos veiksnius galima suskirstyti į tris grupes. 


1. Dažniausiai įgimtos vaikų savybės 

Prie šių apsauginių savybių priskiriamas stiprus temperamen- 
tas. Jį turi ir naujagimiai, kuriuos lengva nuraminti ir pa- 
kalbinti. Bendrauti su tokiais kūdikiais ir vaikais paprasčiau, 


* Deprivacija - neturėjimas (praradimas, atėmimas) ko nors trokšta- 
mo, labai reikalingo (Tarptautinių žodžių žodynas, Vilnius, 2003). 

dažnai tai suteikia daugiau džiaugsmo nei bendraujant su tais, 
kurie gūžiasi, kuriuos reikia nemažai skatinti arba kurie yra 
dirglūs. 

Apsaugos veiksniu galima laikyti ir bent jau vidutiniškus, o 
dar geriau - didelius protinius gabumus. Jie leidžia tikėtis spar- 
tesnės pažintinės ir socialinės raidos, kuri vėliau padės ir gerai 
mokytis. Su gabumais susijęs ir socialinis pripažinimas už šeimos 
ribų, savo vertės jausmo stiprėjimas ir socialinių ryšių gerėjimas. 

Pagaliau apsaugos veiksnys yra ir moteriška lytis. Mergai- 
tės — bent jau iki lytinio brendimo - esant panašioms sunkioms 
sąlygoms yra mažiau linkusios į išsiskiriantį elgesį bei neurozes 
negu berniukai. 


2. Socialiniai veiksniai 

Tai galėtų būti, pavyzdžiui, socialinė terpė, kurią mažos šeimos 
atstovui sudaro giminės ar pažįstami, be to, patikimi ryšiai su 
auklėtojais ar mokytojais, priklausymas religinei bendruome- 
nei. Pozityvų savo vertės jausmą bei savo veiksmų paveikumo 
supratimą skatina atsakingos užduotys, dalyvavimas ir bendras 
darbas vaikų ir jaunimo grupėse; tai saugo ir nuo raidos su- 
trikimų. 


3. Šeimos veiksniai 
Svarbiausi šeimos veiksniai yra motinos ir vaiko bei pačių tėvų 
tarpusavio santykių kokybė. Pozityvūs santykiai bent su vienu 
iš tėvų arba kuriuo kitu patikimu suaugusiuoju vaikui augant 
yra svarbiausias apsaugos veiksnys. Tai sušvelnina kitų rizikos 
veiksnių - ir tokių kaip skyrybos, nesutarimai šeimoje - neigia- 
mą poveikį vaikui. 

Tiksliai apibūdinti apsaugos veiksnių poveikį yra sunku, nes 
vaikus reikia stebėti ilgą laiką, taigi kol jie užaugs. Net jei toles- 
nė vaiko raida yra sėkminga, daugeliui gali likti sielos randų. 

Vaikų darželių pedagogams šios tyrimų išvados vis dėlto yra 
labai paguodžiančios, kadangi vaikai, augantys ypač sunkiomis 
sąlygomis, gali būti apsaugoti ir gauti pozityvių raidos impulsų 
iš nuoširdžių, patikimų santykių su auklėtojais ir iš raidą skati- 
nančios vaikų darželių aplinkos net ir tuo atveju, jei deprivaci- 


jos sąlygos šeimoje nedaug tesikeičia. 


Pozityvūs, pasitikėjimu grįsti santykiai bent su vienu iš tėvų arba 
kuriuo kitu artimu suaugusiuoju (pvz., auklėtoja) vaikui augant yra | 


| svarbiausias apsaugos veiksnys. 


wwe e 


Išdykę berniūkščiai vaikų darželyje: 
berniukų auklėjimo aspektai 


Vis dažniau tėvai, auklėtojai ir mokytojai apibūdina berniukus 
kaip išsiskiriančio elgesio ir sunkiai auklėjamus. Ką rodo spe- 
cifinė berniukų situacija vaikų darželiuose ir kaip galima jiems 
įdiegti saugumo jausmą, paskatinti ugdyti savo tapatumą? 

Jau keletas metų specialiojoje literatūroje diskutuojama apie 
berniukų auklėjimą. Domėjimasis berniukais ir jų specifiniais 
poreikiais nereiškia, kad tokio paties dėmesio nenusipelno ir 
mergaitės. Vis dar reikia rūpintis geresniu mergaičių visuome- 
niniu statusu, kad būtų pripažinta, jog savo gabumais jos yra 
lygiavertės su berniukais. Tačiau ir berniukai vis dažniau susi- 
duria su raidą trikdančiomis gyvenimo sąlygomis. 

Kad berniukai kai kuriose situacijose elgiasi kitaip nei mer- 
gaiteės, galima kasdien pamatyti vaikų darželyje. Bet ką būtent 
jie daro kitaip? Tokiu klausimu mes pradėjome auklėtojų kvali- 
fikacijos kėlimo kursą tema „Berniukai darželyje“. Dalyvės buvo 
paprašytos spontaniškai užrašyti tai, kas joms tuo metu atėjo į 
galvą. Jų mintys buvo dažniausiai tokios: 

Berniukai... 

E turi būti dideli ir stiprūs; 

E yra judresni ir veržlesni; 

m laužo žaislus ir kitką negalvodami apie padarinius, o mergai- 

tės pirma pagalvoja, ar kas nesupyks, nenubaus ir t. t.; 

6 mažiau laikosi kitų žmonių nustatytų taisyklių ir nelabai gali 

Jas pripažinti; 

B rečiau rodo jausmus; 
E netokie šnekūs; 

veikia greičiau, taip pat ir kumščiais; 

E daro mažiau subtilių ir daugiau kampuotų judesių; 

m konfliktinėse situacijose dažnai elgiasi neįžvalgiai; 

ne tokie kerštingi; 

B maždaug nuo penkerių šešerių metų atsiriboja nuo mer- 
gaičių; 

E sunkiau priima mergaičių ir moterų kritiką nei berniukų ir 
vyrų, 

turi mažiau kantrybės atlikti auklėtojos pasiūlytą konkretų 
darbą, mieliau patys nusprendžia, ką jiems veikti; 

E nelabai jaudinasi pavartoję jėgą ar sukėlę kitam skausmą. 

Taigi berniukai jaučia didelį poreikį judėti, nori įrodyti savo fi- 

zinę jėgą, konfliktus dažnai sprendžia peštynėmis, retai pripa- 

žįsta kitų nustatytas taisykles, rečiau rodo jausmus ir maždaug 

nuo penkerių šešerių metų turi įvairiausių problemų su mergai- 

tėmis ir auklėtojomis. Nors šie požymiai, savaime suprantama, 

būdingi ne visiems berniukams, tačiau aiškėja tendencija: ber- 

niukų elgesys yra labiau išsiskiriantis negu mergaičių, bent jau 

auklėtojų akimis. 


Auklėtojų nuomone, berniukai yra judresni už mergaites, jie nori | 


parodyti savo jėgą, konfliktus dažnai sprendžia peštynėmis, retai | 
| pripažįsta kitų nustatytas taisykles. | 


6.1. Berniukų raidos trikdžiai ankstyvoje vaikystėje 
Volfgangas Tylkė (Wolfgang Thielke) remdamasis statistika pri- 
ėjo prie netikėtų išvadų: 


Berniukai serga gerokai dažniau negu mergaitės. 

Berniukai dažnai atsilieka nuo mergaičių savo dvasine ir 

(subtiliąja) motorine raida. 

E Berniukai ne tokie stropūs ir lieka po pamokų 5072 dažniau 
negu mergaitės. 
m Berniukai mikčioja keturis kartus dažniau negu mergaitės. 
m Sutrikusio elgesio vaikų specialiąsias mokyklas lanko beveik 
vieni berniukai. 
m Berniukai dažniau griebiasi smurto negu mergaitės, jie, Ži- 
noma, ne tik smurtauja, bet dažnai tampa ir aukomis. 
Apžiūrint berniukus, kad būtų galima nustatyti ankstyvą ligos 
stadiją, paaiškėjo, kad jie apskritai mažiau atsparūs nei mergai- 
tės psichinėms ir psichosomatinėms ligoms. Šias išvadas galiu 
patvirtinti remdamasi savo, kaip konsultantės ir metodininkės, 
praktika. Kai mane pakviečia auklėtojai konsultuoti, kaip ben- 
drauti su sunkiais ar išsiskiriančio elgesio vaikais, 804 tokių 
vaikų būna berniukai. 

Monika Noivirt (Neuwirth) nurodo, kad psichomotorinės 
paramos grupes lanko 7176 berniukų ir 297 mergaičių. Pa- 
našus berniukų 1r mergaičių santykis yra ir vaikų bei jaunimo 
psichiatrijos įstaigose. Kaip paaiškinti dabartinį aiškų berniukų 
polinkį į raidos sutrikimus? Į tą klausimą geriausiai atsako bio- 
logija, psichoanalizė ir socializacijos teorija. 


6.1.1. Biologinės priežastys 


Didesnį berniukų polinkį į raidos sutrikimus biologija pir- 
miausia grindžia chromosomų skirtumu (X-Y), hormoninėmis 
lyties ypatybėmis, smegenų pusrutulių skirtumais ir skirtingu 
brendimu. Šie aiškinimai iš dalies ginčytini, nes jiems trūksta 
mokslinių argumentų. (Iš tikrųjų yra patvirtinta, kad berniukai, 
bent jau po gimimo, esti silpnesni.) Biologiškai nulemti skirtu- 

mai, arba rizikos veiksniai, yra įdomūs ir dėl to norėčiau juos 


trumpai apibendrinti. 


Chromosomų skirtumas 

Vystantis embrionui lytis priklauso nuo chromosomos Y: mote- 
rys turi chromosomų porą XX, vyrai - XY. Embriologai atrado, 
kad gyvybė po to, kai susitinka kiaušialąstė ir spermatozoidas, 
pirmiausia vystosi moteriška linkme. Nuo Y chromosomos (ji 
poroje tik viena ir, galimas daiktas, mažiau atspari sutrikimams) 
ir nuo vyriško embriono gaminamo hormono testosterono pri- 
klauso lytis (ji pradeda aiškėti maždaug nuo aštuntos nėštumo 
savaitės). Manoma, kad dėl šios radikalios vyriško embriono 
kaitos vyriškos lyties kūdikiai išsiskiria dideliu polinkiu į įvai- 
rius sutrikimus. 


Hormoninės ypatybės: testosteronas 

Vyriškasis lytinis hormonas testosteronas veikia augimą, balso 

formavimąsi, plaukuotumą ir seksualinį brendimą, be to, nuo- 

taikas ir energijos pasiskirstymą. Testosterono lygis įvairiais 

berniuko ir vyro gyvenimo tarpsniais gerokai sumažėja arba 

padidėja. Tai galima pailiustruoti keletu skaičių: 

0 Naujagimio testosterono lygis yra maždaug toks pat kaip 
dvylikos metų berniuko. 

Po kelių mėnesių jo sumažėja beveik 80G. 

E Sulaukus maždaug ketverių metų jo padvigubėja. 

8 Po metų, maždaug penkerių metų berniukui, jo vėl sumažėja 
beveik 50G. 

Tarp 11 ir 13 metų testosterono pagausėja tiek, kad jis apie 
8 kartus viršija kūdikystės lygį. 

G 14 metų berniukui testosterono gaminasi daugiausia, tuo- 
met jis lytiškai subręsta. 

Biologiniu ir fiziologiniu požiūriu tipiškas berniukų elgesys 
daugiausia aiškinamas testosterono poveikiu: jis skatina fizinį 
pasirengimą aktyviai veiklai, nuotykių troškimą, norą varžytis 
1r konkuruoti. Todėl mažiems berniukams, viena vertus, reikia 
erdvės fiziniam aktyvumui, kita vertus, aiškių elgesio taisyklių 
ir saugios, tvarkingos aplinkos. Situacijos, kai nėra aiškios 
tvarkos, berniukams kur kas pavojingesnės negu mergaitėms. 
Berniukai yra linkę nusistatyti hierarchinius santykius (subor- 
dinacija), o tai padaryti bendraamžiams dažnai būna nelengva 
arba pavyksta tik triukšmingai kovojant „dėl valdžios“. Vyresni 
ir stipresni berniukai dažniau laikomi lyderiais. Jei grupės ly- 
deriui pasiseka išsikovoti dėmesį ir pagarbą, jis gali tapti visų 
garbinamu „didvyriu“. 

Esu klausinėjusi auklėtojų, kokio amžiaus berniukai kelia 
joms daugiausia sunkumų. Beveik 707 nurodė amžių nuo 
ketverių iki ketverių su puse metų. Nors šie duomenys ne visai 
reprezentatyvūs, o sąvoka „sunkumai“ nebuvo tiksliau apibrėž- 
ta, vis dėlto tokie stebėjimai įdomūs: daugiausia buvo minimi 
tos amžiaus grupės vaikai, kuriems gaminasi daugiausia testos- 
terono. 


Pusrutulių skirtumai 

Abu žmogaus smegenų pusrutuliai atlieka skirtingas funkcijas. 
Daugumos žmonių kairysis smegenų pusrutulis reguliuoja kal- 
bą ir mąstymą, o dešinysis - jausmus, pusiausvyrą, regėjiiną, 
orientavimąsi erdvėje ir judėjimą. Mažų vaikų kairysis pusrutu- 
lis dėl skirtingų hormoninių sąlygų vystosi lėčiau negu dešiny- 
sis, berniukų dar lėčiau negu mergaičių. Tarp abiejų mergaičių 
pusrutulių spartesnis tarpusavio ryšys. Todėl jos gali, pavyz- 
džiui, kompleksiškiau dirbti protinį darbą. "Tuo tarpu berniukų 
smegenyse platesnis vidinių ryšių tinklas formuojasi dešiniaja- 
me pusrutulyje. Tuo galbūt galima paaiškinti didesnį berniukų 

ir vyrų domėjimąsi technika ir matematika bei stipresnį polinkį 
judėti. 

Iš pradžių menki ryšiai tarp abiejų berniuko galvos smege- 
nų pusrutulių gali būti laikomi priežastimi, dėl kurios jiems 
sunkiau atlikti abiejų pusrutulių dalyvavimo reikalaujančius 
veiksmus. Dėl to berniukams blogiau sekasi skaityti, kalbėtis 
apie jausmus arba bandyti verčiau spręsti problemas susitari- 
mu, o ne agresyvumu ir prievarta. Nors galima įrodyti, kad 
berniukų ir mergaičių smegenų pusrutuliai skiriasi, apskritai 
nuo smegenų priklauso gebėjimas prisitaikyti ir mokytis. To- 
dėl sunku atskirti, kiek koks nors tipiškas elgesys yra išmoktas, 
o kiek priklauso nuo biologiškai nulemtos smegenų pusrutu- 
lių raidos. 


Fiziniai brandos skirtumai 

Berniukai nuo gimimo yra silpniau sudėti negu mergaitės, kū- 
dikystėje ir ankstyvoje vaikystėje jie auga lėčiau. Mokslininkai 
atkreipia dėmesį į dar vieną ypatumą: berniukams augant susiau- 
rėja ausies landos, kartais jos gali net visai užakti, todėl vaikas 
šioje fazėje daug blogiau girdi. Mergaitėms to nepastebėta. 


6.1.2. Raidos trikdžių priežastys psichoanalizės požiūriu 


Iš klasikinės psichoanalizės žinome Edipo fazės (penkerių šeše- 
rių metų) konfliktą, kai sūnus tampa tėvo „varžovu“ ir labiau- 
siai norėtų vesti savo motiną.* Naujesni psichoanalizės darbai 
kaip galimą raidos sutrikimo priežastį nagrinėja ankstyvosios 
vaikystės ryšių su motina ir tėvu patirtį dar gerokai iki Edipo 
fazės. 


* Pagal graikų legendą Edipas nužudo savo tėvą ir veda motiną. 

Artimiausias žmogus ankstyvosios vaikystės fazėje yra mo- 
tina. Mergaitės gali ugdyti savo tapatumą motinos pavyzdžiu, 
todėl neturi anksti atsiskirti nuo jos, kaip nuo tos pačios lyties 
tapatybės etalono ir globėjos. Atsiskirti jos pradeda paprastai 
kartu su lytiniu brendimu. 

"Tuo tarpu motinos ir sūnaus santykiai klostosi gerokai 
komplikuočiau. Palyginti su mergaite, berniukas greičiau ir 
smarkiau išsiveržia iš tos „simbiotinės“ fazės. Fizinis berniuko 
brendimas, suvokimas, kad jis yra kitos lyties nei motina, ir no- 
ras, kad tėvas pripažintų jį savarankišku asmeniu (vyru), verčia 
berniuką nutraukti glaudžius ryšius su motina, nebesilaikyti į ją 
įsikibus. Tai susiję su skausminga išsiskyrimo patirtimi. Motina, 
kurią berniukas tebemnyli ir kurios jam vis dar reikia, vis labiau 
darosi jo priešingybe, taigi vaikas atsiduria prieštaringoje situa- 
cijoje: jam turi susijungti pabėgimas ir gynyba bei suartėjimas 
ir susiliejimas. Abiem, motinai ir vaikui, ši gyvenimo fazė itin 
sunki. Berniukui dabar tenka iš esmės atsisakyti savo „moteriš- 
kosios dalies“, kurią įgijo tapatindamasis su motina, pavyzdžiui, 
abipusių glamonių. Berniukas bando dvipusius motinos ir vaiko 
santykius praplėsti įtraukdamas ir tėvą, kad nuo dviejų asmenų 
santykių pereitų prie trijų. Kad berniukas nustotų tapatintis su 
motina ir galėtų lygiuotis į tėvą, šis (arba kitas vyriškos lyties 
asmuo, atstojantis tėvą) turi dalyvauti tuose ankstyvuose triša- 
liuose santykiuose ir būti vaikui paslaugus. 

Tačiau berniukų kasdieniame gyvenime vyrauja moterys 
(motina, lopšelio, darželio ir pailgintos dienos grupės auklė- 
toja, pradinės mokyklos mokytoja), o vyrų beveik nėra, todėl 
berniukai retai randa saugų prieglobstį šalia vyrų. Jiems trūksta 
masinančių, patrauklių vyriškų santykių galimybių ir pavyzdžių, 
kurie berniukus atitrauktų nuo motinos ir padėtų jiems tinka- 
mai panaudoti savo jėgų „perteklių“. Anot psichologų, berniu- 
kas turi ištrinti motiną iš savojo Aš, ir taip jis praranda gyvybiš- 

kai svarbų gėrio šaltinį. Atsiradusią vidinę tuštumą paskui per 
dažnai bandoma užpildyti dideliu išoriniu aktyvumu. Liūdesį 
nutrūkus ryšiams su motina berniukas šioje fazėje įveikia nu- 
vertindamas mergaites bei moteris ir visa, kas moteriška. 

Žinoma, berniukui atsiskirti ne visuomet būna taip neleng- 
va. Tačiau reikia pabrėžti, kad dėl sunkesnio atsiskyrimo nuo 
motinos berniukai šią raidos fazę išgyvena ne taip ramiai ir 
stabiliai kaip mergaitės. 


6.1.3. Raidos trikdžių priežastys socializacijos teorijos požiūriu 


Lyčių skirtumais paremta socializacijos teorija nagrinėja ap- 
linkos ir auklėjimo poveikį socializacijai ankstyvoje vaikystėje 
ir Šiuo požiūriu atkreipia dėmesį į trikdančius veiksnius. Dėl 
lyčių skirtumų nevienoda berniukų ir mergaičių socializacija 
turi įtakos, pvz., judrumui ir nuostatai savo kūno atžvilgiu. 
Dažnai berniukai socializuodamiesi jaučia mažiau suvaržymų, 
dėl to jie gali netekti elgsenos orientyrų. Būtinos elgesio ribos 
1r taisyklės suteikia atramą ir padeda orientuotis. Jos netrukdo 
vaikui augti, jeigu jomis vadovaujamasi ne rigidiškai, 0 pritai- 
kius pagal amžių. 

Berniukai ir mergaitės nuo gimimo lytėjami nevienodai, 
mergaitės kūdikystėje net dvigubai dažniau už berniukus, nors 
lytėjimo kiekybė dar nieko nesako apie kokybę. Berniukai kūnų 
sąlytį pirmiausia patiria per fizinį aktyvumą — imtynėse, pešty- 
nese arba sporto varžybose. Glamonėjasi jie retai, ne taip kaip 
mergaitės. Todėl berniukams taip svarbu įvairios rungtys, nes 
per jas jie gali patirti fizinį sąlytį. 

Ir emociškai berniukai vystosi kitaip. Jų socialinėje aplinko- 
je labiau priimtinas energingas, ryžtingas, agresyvus, valdingas 
elgesys. Skausmas, liūdesys, bejėgiškumas ar kuklumas veikiau 

nuvertinami kaip berniukui nederami. Šie jausmai nelabai pri- 
pažįstami, veikiau atmetami, kartais net su pašaipa. „Indėnas 
nežino, kas yra skausmas“, „tikras berniukas neverkia“, „žlium- 
bia tik mamyčių sūneliai“ ir pan. Nuolat tai girdėdamas vaikas 
nustoja reaguoti į savo pojūčius ar jausmus, tokius kaip skaus- 
mas ar liūdesys. Pagaliau tai lemia iškreiptą realybės suvokimą. 
Nugriuvus nuo dviračio ant akmeninio grindinio labai skauda, 
ir ne tik fiziškai, bet ir psichiškai. Pagal „tikro“ vyro supratimą 
mažas berniukas neturi rodyti skausmo, bent jau niekas neturi 
to pastebėti. Jam privalu sukąsti dantis, neverkti, neieškoti ma- 
mos ar auklėtojos paguodos, kitaip gali būti apšauktas „mamy- 
tės sūneliu“. Nesunku suprasti, jog taip apribojama savivokos ir 
sveikos saviugdos raida. 

Dėl šių priežasčių, be to, ir savisaugos sumetimais berniukai 
įsideda į galvą „stipriosios“ lyties pranašumo mitą.* Kadangi 
mitus retai kada patvirtina šeimos ir visuomenės santykių realy- 
bė, berniukai tuo labiau stengiasi laikytis tradicinių lyčių vaid- 
menų. Užtat jiems sunkiau susidraugauti su kitais vaikais arba 
nustoti save kaip nors su kitais lyginti, nesijausti pranašesniam 
arba pripažinti kito pranašumą ir mėginti tapti lyderiu. 

Maži berniukai bando ieškoti vyro, su kuriuo galėtų susi- 
tapatinti, kuris pasiūlytų pagalbą įsivėlus į konfliktą ir kurio 
pavyzdžiu augdami galėtų sekti. Savo artimiausioje aplinkoje 
jie retai sutinka energingų, patrauklių asmenų, į kuriuos norėtų 
būti panašūs. Tačiau vyriškumo stereotipų netrūksta reklamose, 
filmuose ar žaidimuose. Tokie idealizuoti pavyzdžiai nepadeda 
berniukams ugdyti jausmų, išmokti bendrauti ir elgtis konflik- 
tinėse situacijose. Kadangi daugelis konfliktų baigiami jėgos 
demonstravimu, toks jų sprendimas dažnai tera iliuzinis. 

* Mitas čia suprantamas kaip nepagrįstas (dėl vienpusiškos informa- 
cijos) kokio nors asmens arba dalyko išaukštinimas visuomenėje. 
(Tarptautinių žodžių žodynas, Vilnius, 2003.) 

Viena vertus, tokia socializacija berniukams naudinga, nes 
jie išmoksta apsiginti, išsikovoti pripažinimą, kita vertus, jie turi 
užgniaužti skausmą, kančią ir panašius jausmus, kad atitiktų 
visų pripažintą vyriškumo įvaizdį. Po nuolatinės įtemptos kovos 
su savimi tramdant „nevyriškus“ jausmus periodiškai atsipa- 
laiduojama ieškant išeities ligoje. Tada berniukas atleidžiamas 
nuo pareigos atlikti vyro vaidmenį. Kai jaučiasi nesveikas, jis 
pamaloninamas siūlant sugrįžti į kūdikystės laikus: leidžiama 
skųstis, glaustis lovoje prie mamos, o ši jį meiliai slaugo. Nepai- 
sant visų čia išvardytų negerovių, dauguma berniukų šią sunkią 
raidos fazę įveikia be didesnių sutrikimų. "Tačiau jei nepalanki 
fizinė ir psichinė vaiko būklė sutampa su sunkiomis socialinė- 
mis sąlygomis, tai gali sutrikdyti jo augimą ir pasireikšti išsi- 
skiriančiu elgesiu. 


6.1.4. Išvados 


Biologiniu (polinkiai), psichologiniu (psichoanalizė) ir sociali- 
zacijos (aplinka ir auklėjimas) požiūriu berniukų ir mergaičių 
raida ankstyvoje vaikystėje gerokai skiriasi. 

Biologiniu požiūriu galimi berniukų raidos sutrikimų veiks- 
niai — tai elgesį reguliuojantys hormonai (testosteronas), silp- 
nesnis kūno sudėjimas ankstyvoje vaikystėje bei skirtingas 
smegenų pusrutulių vystymasis. 

8 Psichoanalitikai nurodo, kad berniukų raida labiau sutrinka 
pirmąkart atsiskiriant nuo motinos. Berniukai anksti nu- 
traukia ryšį su motina, su kuria iki tol tapatinosi, ir ima ly- 
giuotis į vyrus, o mergaitės ir toliau lygiuojasi į motiną arba 
auklėtoją. 

G Pagaliau nemažą poveikį daro aplinka ir auklėjimas. Berniu- 
kai bando lygiuotis į daugiau ar mažiau tikrovės neatitinkan- 

tį vyro idealą ar vyriškumo mitą ir dėl to išgyvena nusivylimą 
ar nuoskaudą. Tėvo nebuvimas, moteriškosios lyties domina- 
vimas šeimoje, darželyje ir pradinėje mokykloje, tradicinis 
vaidmenų supratimas — tai priežastys, dėl kurių berniukui 
apskritai sunku rasti tinkamą vyro pavyzdį. 

Bandymai surasti vieną priežastį retai gali paaiškinti sudėtingą 
visų vaiko raidą lemiančių veiksnių raizginį. Įvairios sritys - po- 
linkiai, psichika, aplinka - yra tarpusavyje susipynusios, viena 
nuo kitos priklausomos ir drauge sudaro visuminės asmenybės 
raidos pagrindą. Didelė žala raidai vienoje iš paminėtų sričių 
daro poveikį ir kitoms. Šiuo požiūriu statistiniai duomenys, ro- 
dantys, kad berniukai serga gerokai dažniau už mergaites, yra 
labai įdomūs ir suteikia progą paklausti: 

m Ar berniukai iš prigimties mažiau atsparūs ligoms? (po- 
linkis) 

E Arjiems tenka įveikti daugiau dvasinių sunkumų ir stresinių 
situacijų? (psichika) 

Ei Ar jų „sirgimas“, kaip jau rašyta, nėra dingstis „padaryti 
minutės pertraukėlę“, užmiršti visus vyriško elgesio reika- 
lavimus bei vyriškumo mitus, norint, kad būtum meiliai pa- 
slaugytas? (auklėjimas, aplinka) 

Dar viena aiškiai neįvardyta berniukų raidos sunkumų prie- 

žastis yra motinos elgesys, ypač jos dažnai nesąmoningi asme- 

niniai poreikiai, fantazijos ir iliuzijos, susijusios su idealiu sū- 
numi. Anot vieno psichologo, motina, kuri šešiamečiam sūnui 
užriša batų raištelius ir vakarais aprengia jį pižama, galimas 
daiktas, skundžiasi, kad jos sūnus elgiasi kaip koks karalaitis. 

Bet ar ji atsižvelgia į tai, jog pati norėjo, kad jis būtų laikomas 

mažu ir nuo visų priklausomu? Galbūt ji leidžia jam poniškai 

elgtis kaip tik todėl, kad niekam nekristų į akis, jog viso to 
svarbiausias tikslas - kuo didesnė sūnaus priklausomybė nuo 
motinos. 

Svarbi berniukų (kaip ir mergaičių) nepriklausomos raidos 
sąlyga yra ta, kad motina turi suprasti jų savarankiškumo po- 
reikius, užuot juos piktai atmetusi. 


Biologijos, psichologijos ir sociologijos teorijos nurodo, kad berniu- | 


kai ankstyvojoje vaikystėje dažniau nei mergaitės išsiskiria įvairiais 


sutrikimais. Tačiau tik sutapus keletui nepalankių veiksnių, vaiko 
raidai gali būti padaryta ilgalaikė žala. 


į ———————————— o-—————————R—————————— vo 3————————————————————————5——————————————"— 


6.2. Betėvė visuomenė? 


Praėjo daugiau kaip dvidešimt metų, kai Aleksanderis Mičerli- 
chas (Alexander Mitscherlich) išleido knygą „Betėvė visuome- 
nė“ („Die vaterlose Gesellschaft“) ir atkreipė dėmesį į tėvo arba 
vyro svarbą berniukų ir mergaičių raidai. Pastaraisiais metais 
padėtis iš esmės nepasikeitė, bet vis dėlto yra nedidelių pažan- 
gos požymių: šiandien kai kurie tėvai būna šalia motinos vaikui 
gimstant, jie gali pakeisti vystyklus, paduoti buteliuką ir nura- 
minti mažylį. Yra tėvų, kurie vaikui gimus netgi prašo atostogų 
jam prižiūrėti, o kiti sugeba suderinti savo profesinę veiklą su 
vaiko priežiūra. 

Bet kaip ir anksčiau dauguma tėvų beveik nedalyvauja kas- 
dieniame vaiko gyvenime, auklėjimas ir priežiūra patikėta 
motinoms. Dažnai tėvo profesinė karjera atima daug laiko, 
arba tėvai yra išsiskyrę ir tėvas gali susitikti su vaiku tik kas 
antrą savaitgalį. Vis daugiau vaikų šiandien auga visai be tėvo. 
"Tačiau tevo buvimas labai svarbus ne tik vaikui, bet ir motinai. 
Specialistai nurodo, jog pirmaisiais gyvenimo mėnesiais tėvo 
šeimoje reikia tam, kad motina ir fiziškai, ir dvasiškai galėtų 
gerai jaustis. 

Kadangi tėvas esti retas svečias kasdieniame vaiko gyvenime, 
vaikams dažnai stengiamasi jį parodyti kažkokiu ypatingu, bau- 
džiančiu, keliančiu baimę: „Tik palauk, tuoj tėtis pareis...“, arba 
galinčiu patenkinti visus norus, kaip antai „savaitgalių tėtis“. 
Natūraliai bendrauti kasdien darosi sunku. Kai nėra tikro tėvo 
pavyzdžio, atsiranda pagražintas idealaus tėvo paveikslas. 

Mergaitėms, kaip ir berniukams, augant reikia bendrauti su 
abiejų lyčių artimaisiais. Taip jos pratinamos atlikti vaidmenis, 
kurie joms teks, kai užaugs. Tradicinis žaidimas „tėtis, mama 
ir vaikas“ gauna naujų impulsų, jei vaikas namų aplinkoje ar 
vaikų darželyje tarp abiejų lyčių auklėtojų mato lygiavertę part- 
nerystę ir darbo pasidalijimą. 

Be tėvo ypač sunku berniukams, nes jie nori į jį lygiuotis, 
būti tikri vyrai. Kuo mažiau jais rūpinasi tikrieji tėvai, tuo svar- 
besni tampa stereotipiniai vyriškumo vaizdiniai ir mitai. Toks, 
dažnai iracionalus, vyriškumo, moteriškumo ir šlovinamo did- 
vyriškumo supratimas gali pasikeisti, jei blaiviai pažiūrėsime 
į iš kartos į kartą perduodamas pasakas ir mitus ir mokysime 
darželyje vaikus suvokti specifinę jų prasmę. 


| Mergaitėms, kaip ir berniukams, augant reikia abiejų lyčių pavyz- 


I džio, kad galėtų susidaryti savo šeimos modelį, kuriame sugyvena 


vyras ir moteris. 


L 222) 


6.3. Ko vaikams reikia darželyje 


Samprotaujant apie įprastą berniukų ir mergaičių elgesį bei 
poreikius, negalima apibendrinti, kad vieni dalykai būdingi 
tik berniukams, o kiti - tik mergaitėms. Kiekvienas vaikas, kaip 
ir kiekvienas suaugęs žmogus, turi įvairių polinkių, yra kitokio 

temperamento, jiems patinka skirtingi dalykai, nevienodi jų 
gebėjimai ir interesai. Kaip žinoma, vyriškasis pradas turi mo- 
teriškumo, ir atvirkščiai (kinų filosofijoje - 12 ir Jang). „Tipiški“ 
berniukų užsiėmimai, tokie kaip bėgiojimas, siautimas, pešty- 
nės, grumtynės ar futbolas, patinka ir kai kurioms mergaitėms. 
O kai kurie berniukai mieliau žaidžia ramius žaidimus, skaito, 
kartais pažaidžia su lėlėmis arba puikiai meistrauja. Jie daž- 
niausiai elgiasi kaip „tipiška mergaitė“. 

Svarbiausi poreikiai - sulaukti dėmesio, jaustis saugiam, ap- 
rūpintam ir pripažintam - bendri visiems vaikams. Turėdami 
tokį tvirtą pagrindą jie nori žengti į pasaulį kupini smalsumo, 
noro judėti ir veikti. Tačiau berniukai ir mergaitės turi ir skir- 
tingų reikmių, ypač jei atidžiai pažiūrėsime į berniukų poreikį 
lakstyti ir siausti. 

Auklėtojai būtų labai naudinga pasikeisti vaidmenimis su 
berniuku, kad jo akimis pamatytų grupės kambarį, baldus ir 
žaislus, arba apsvarstyti tokius pedagoginius siūlymus ir pa- 


žiūrėti: 


Ar patalpoje pakanka vietos bėgioti, siausti ir triukšmauti? 


Ar yra didelių trinkelių, pagaliukų ir kitų statybai reikalingų 

medžiagų? 

Ar darželis turi vyriškų švarkų, kaubojų skrybėlių, kailinių 
kepurių, apsiaustų „supermenui“? 

B Ar yra įdomių paveikslėlių knygelių apie didvyrius, ugniage- 
sius, tevus, kurie žaidžia su savo vaikais, ir panašių? 

B Ar yra kartono, dangos, virvės, audeklo ir t. t. slėptuvėms 
įsirengti? 

E Ar darželyje yra kampas dirbtuvei? 

Ar yra bokso pirštinės ir kriaušė? 

B Ar žaidimų aikštelėje pakanka vietos važinėtis riedučiais, 

triračiais ir dviračiais? 

B Ar yra futbolo kamuolys ir galimybė žaidimų aikštelėje 
įrengti vartus? 

Kai vaikams trūksta vyriško, tėviško pavyzdžio, auklėtojams ir 
auklėtojoms dažnai kyla klausimas, ar jie neturėtų atstoti trūks- 
tamo tėvo. Ne, auklėtojos negali imtis dar ir vyro vaidmens 
auklėdamos berniukus. "Tai tik sustiprintų įspūdį, kad moteris 
(motina) yra pranašesnė, ir dar labiau supainiotų berniukus bei 
pasunkintų jiems rasti savo tapatumą. Už šią auklėjimo sritį yra 
ir liks atsakingi vyrai. Moteris auklėdama vaiką gali parodyti tik 
motiniškumą ir moteriškumą. 

Gerai, jei iš esmės suprantami tiek berniukų, tiek mergaičių 
lytinio auklėjimo poreikiai ir sudaromos reikiamos lytinio bren- 
dimo sąlygos. Be ko kita, kiekviename darželyje yra auklėtojų, 
kurios mielai žaidžia su berniukais (ir mergaitėmis) futbolą, ku- 
rios su jais imasi ir eina ristynių (daug moterų praktikuoja kovų 
menus). Kitos darbuotojos moka meistrauti. 

Užsiimdamos tokia ar panašia veikla, jos veikia kaip moterys 
ir taip papildo „tipiškos“ moters įvaizdį. Taip jos neabejotinai 
leidžia geriau suvokti ir vyriškuosius uždavinius bei reikmes. 
"Toliau pateiksiu kelis praktinius siūlymus, ypač tinkančius 
„sunkiems laukiniams berniukams : 


Judėjimo sritis 

E Nuolat lavinti psichomotoriką; 

E įsigyti bokso pirštines ir kriaušę (mergaitės jas taip pat mie- 
lai išbando); 

E rengti cirko vaidinimus su akrobatais (kūlvirsčiai, piramidės, 
klounai, „laukiniai žvėrys“ ir pan.); 

m kasdien žaisti lauke judrius žaidimus, padedančius išeikvoti 
energiją, pavyzdžiui, gaudynes, lenktynes, futbolą, važinėtis 
riedučiais; 

E per judriuosius žaidimus mokyti taisyklių; 


IŠ BENDRAVIMO SU SUNKIAIS VAIKAIS PATIRTIES 


daugiau būti lauke, pavyzdžiui, rengti išvykas į mišką arba 
sportuoti kitur (padedant tėvams); 

vasarą rengti judrumo šventes vaikams ir tėvams; 

B praktikuoti įgūdžių reikalaujančius ir juos ugdančius dar- 
belius, tokius kaip kalyba, drožyba, statymas, pjaustymas iš 
medžio ir kt. 

Dabar Vokietijoje jau yra keletas pradinių mokyklų, kuriose 

stengiamasi patenkinti didesnį berniukų poreikį judėti. Šiose 

mokyklose pastebėta, jog berniukai net ir užduotis atlieka sto- 
vėdami, o su mokytojais kartais jie kalbasi vaikščiodami, nes 
įsitikinta, kad berniukams geriau sekasi kalbėti, kai jie juda. 


Emocinė sritis 

E) Žaisti (psichomotorinius) žaidimus švelniai liečiant kūną: 
kutenant, glostant, masažuojant, jautrinant su tokiais daik- 
tais kaip plunksna, šepetėlis, teniso kamuoliukas ir pan.,; 

kalbėtis apie patirtus jausmus, nuoskaudas ar užgaules; 

B auklėtojai padedant rasti išeitį, kai patiems įveikti konflikto 
nepasiseka; 

rodyti spalvotas knygeles ir paskaityti arba papasakoti apie 
jų veikėjų kivirčus bei jausmus, paskui su vaikais tai aptarti 
(dar žr. 6.4 poskyrį); 

E) rasti progų pasimyluoti su vaikais, tačiau atsižvelgiant į indi- 
vidualius artumo ir švelnumo poreikius ir jautriai pastebint 
švelnumo ribas; 

Ci leisti mergaitėms ir berniukams prisiglausti, neatstumti 
vaikų, kai jiems liūdna ar kai jie verkia, bet atsiliepti į jų 
jausmus, parodyti, kad juos supranti, pasakyti, kad ir suau- 
gusiems žmonėms kartais būna liūdna, kad jie irgi verkia; 

bendraujant su tėvais arba per tėvų popietes kalbėti apie 
emocinę berniukų ir mergaičių raidą ir paaiškinti, kaip dar- 
želyje kasdien bendraujama su vaikais. 

Specialiosios literatūros apie lyčių skirtumus autoriai vyrai lin- 
kę pritarti, kad berniukai išsiugdytų tokių emocinių ir sociali- 
nių savybių, kurios dabar dažniau būdingos mergaitėms. Tokių 
galimybių berniukai turi, tėvams ir pedagogams reikia tik laiku 
jas panaudoti - skatinti vaiką ir reikalauti iš jo to, ką jis sugeba. 
Pavyzdžiui, galima išugdyti berniukų gebėjimą atjausti, jeigu 
su jais nuolat kalbėsime apie kitų žmonių džiaugsmus, pyktį ir 
rūpesčius. 


Kalbos ir bendravimo sritis 

m Suorganizuoti pokalbių valandėles (rytiniai pokalbiai, ap- 
tarimai, vaikų parlamentas), per jas pasikalbėti apie norus, 
įvykius, aptarti žaidimų sumanymus, draugystę, ginčus ir 
| EM LE 

E drauge nustatyti susirinkimų taisykles; 

E rasti laiko vaikams pasipasakoti ir išsikalbėti (berniukams 
reikia daugiau laiko pereiti nuo išklausymo prie atsaky- 
mų); 

E vietoj užgaulių ar nepadorių žodžių sugalvoti sutartinius 
(pašaliniams nesuprantamus) neužgaulius; 

garsiai skaityti ir vaidinti pasakas bei pasakojimus, kuriuose 
būtų kalbama apie konfliktus, patirtas baimes ar kovas; 

E Žaisti psichomotorinius žaidimus tema „judėjimas ir kalba“ 
(vartojant žinomus žodžius); 

E žaismingai rimuoti žodžius, sakyti sunkiai ištariamas 
greitakalbes ir linksmus eilėraštukus, derinamus su jude- 
siais. 

Tarptautinės studentų ir moksleivių vertinimo 2002 metų pro- 

gramos medžiaga rodo, kad visų tyrimuose dalyvavusių šalių 

mergaitės pagal skaitymo ir teksto kritinio aptarimo rezultatus 
gerokai pranoko berniukus. Akivaizdu, kad berniukai mažiau 

domisi skaitymu ir jiems tai neteikia tiek džiaugsmo. Todėl rei- 
kia skatinti berniukus vartyti paveikslėlių knygeles ir vėliau, kai 
jie pradeda skaityti patys. 


| Svarbiausi poreikiai - susilaukti dėmesio, jaustis saugiam, aprūpin- 
tam ir pripažintam - bendri visiems vaikams. Vis dėlto berniukai ir 
mergaitės turi ir skirtingų poreikių, ypač jei atsižvelgsime į kur kas | 


(SS berniukų veržimąsi judėti. 


6.4. Mitai ir pasakos skatina vaikų raidą 
6.4.1. Apie mitų reikšmę 


Mitai yra iš kartos į kartą perduodamos senovės laikų poemos, 
sakmės, pasakojimai. Juose perteikiami priešistoriniai vaizdi- 
niai apie bendrą dievų, didvyrių, demonų, gamtos dvasių, žmo- 
nių ir žvėrių gyvenimą, sudarantys dabartinės mūsų sąmonės 
pagrindą. Jie apima pagrindinius žmogaus egzistavimo klausi- 
mus, tokius kaip: 
E pasaulio atsiradimas; 
žmogaus sukūrimas; 
gyvenimo prasmė; 
B mirties ir pomirtinio gyvenimo paslaptys; 
B) dievų ir žmonių, vyro ir moters santykiai. 

Juose pasakojama apie: 


meilės jėgą ir kitus archajiškus jausmus - pavydą, neapykan- 
tą, liūdesį; 

B kartų konfliktus; 

lemtingus įvykius, laimę ir nesėkmes; 


E) kūno ir dvasios užkerėjimą; 

E kelionių į nežinomus kraštus ir kitų nuotykių viliones; 

G Žmonių ir Žvėrių vaisingumo ciklus, augalų augimą ir kitką. 
Be šių fundamentalių gyvenimo temų, kurios domina ir vaikus, 
iš mitų mes sužinome apie daugybę herojų (vyrų ir moterų), 
kurie savo drąsa, jėga ir gudrumu atlaiko sunkius išbandymus 
ir išvaduoja pasaulį nuo piktadarių ar bent ryžtasi tai padaryti. 
Dievai jiems dažnai padeda, bet kartais 17 smarkiai trukdo. Grai- 
kų mitologija yra turtinga įvairiausių didvyrių. Kai kurie, kaip 
Achilas ir Hektoras, yra išgarsėję karuose, kiti, kaip Odisėjas 
ar Tesėjas — taikos meto didvyriai. Vieni, pavyzdžiui, Heraklis 
1r Persėjas, pasižymi išradingumu, kiti, kaip antai Edipas, Anti- 
gonė arba Hektoras, daugiau išsiskiria didvyrišku charakteriu 
nei veikla ir net patekę į beviltišką padėų išlieka nepalaužiami. 
Reikia pasakyti, kad čia kalbama apie herojus ir herojes. Šios 
ypatingos abiejų lyčių figūros žavi mus iki šių dienų. 

Herojai ir herojės turi skirtingą paskirtį. Herojaus, vaizduo- 
jamo graikų mitologijoje (pvz., Odisėjas, Heraklis) ir pasaulio 
sakmėse (Zygfrydas, Parsifalis), archetipas yra revoliucionierius. 
Jo uždavinys - spartinti kultūrą. Kartu jis nuolat rizikuoja savo 
gyvybe. Herojus turi ištverti daugybę pavojų, jis ne tik kovoja 
su tuo, kas pasenę, bet ir turi atsispirti moterų (pvz., sirenų) 
vilionėms. Kai herojus išlaisvina, pavyzdžiui, karalaitę iš tėvų 
„priespaudos“, tai simbolizuoja, kaip ir pasakose, išsivadavimą 
iš senų tradicijų arba iš motinos globos. Šiuos svarbius užda- 
vinius, žinoma, herojus gali įveikti tik tuomet, kai iš jaunuolio 
tampa vyru, taigi kai atsiplėšia nuo tėvų, ypač ištrūksta iš moti- 
nos glėbio, ir sąmoningai suranda savo kelią. Šia prasme herojų 
istorijos visuomet kelia ir asmens savarankiškumo didinimo bei 
savęs atradimo uždavinį. Šiame kelyje netrūksta trikdžių, kliū- 
čių, aklaviečių ar pralaimėjimų. Herojus kartais nusivilia arba 
jaučiasi prislėgtas, kartais net bijo ir tariasi su išmintingomis 
moterimis ir vyrais arba deivėmis ir dievais. 

Klausydamiesi tokių istorijų vaikai, ypač berniukai, susieja 
jas su savo pačių sunkiomis gyvenimo situacijomis, išgyvena 
kartu su herojais. Pagaliau vaikams svarbu ir tai, kad herojus, 
susidūręs su klasta 17 sunkumais, nenusimena, 0 toliau žengia 
savo brendimo keliu ir dvasine bei fizine jėga įveikia iškylančius 
uždavinius. 

Labai įvairių herojų gausa graikų, romėnų, keltų ar skandi- 
navų mitologijoje, taip pat pasaulio sakmėse mums vra be galo 
svarbi, nes praturtina vaikų dvasinį pasaulį. Literatūroje šie 
mitai neretai perdirbami, pritaikomi vaikams (pvz., „Iliada ir 
Odisėjas“, perpasakota V. Jenso 1987 metais). Garsiai skaitant, 
pasakojant ir atkuriant šias istorijas, vaikai gali susitapatinti su 
jų veikėjais ir svajonėse išgyventi herojų žygius su visais pakili- 
mais ir nuosmukiais. 

Mitiniais personažais nereikėtų pakeisti „šių laikų herojų“, 
kuriuos vaikai pažįsta iš knygų, kasečių ir filmų. Tikslas yra ki- 
tas - praplėsti mitinių herojų ratą. Supažindinant vaikus su mi- 
tinių herojų įvairove, skirtingais jų charakteriais ir likimais, su 
herojėmis moterimis ir jų elgesiu vykdant specifinius moteriš- 
kus uždavinius, su lyčių kova dėl dėmesio, meilės i7 pagarbos, 


galima pakeisti nusistovėjusius stereotipus. 


6.4.2. Vaikams reikia pasakų 


„Vaikams reikia pasakų“, - taip vadinasi specialiosios literatūros 
klasiko, pedagogo, psichologo ir psichoanalitiko Bruno Betel- 
heimo (Bettelheim) knyga, kurioje jis aiškina pasakų reikšmę 
vaikų raidai. „Šiandien, kaip ir ankstesniais laikais, - rašo Be- 
telheimas, - svarbiausias ir sunkiausias auklėjimo uždavinys yra 


padėti vaikams suvokti gyvenimo prasmę. [-..] Kad nebūtume 

bejėgiai keičiantis gyvenimo situacijai, reikia rasti dvasinių jėgų 
šaltinius, kad jausmai, vaizduotė ir protas vienas kitam padėtų 
ir vienas kitą praturtintų.“ Kokiu būdu pasakos padeda rasti 
šiuos šaltinius ar sužadinti dvasines vaiko jėgas? 

Dirbdamas su sunkiais vaikais Betelheimas patyrė, kad 
pasakos šiandien, kaip ir anksčiau, vaikams padeda suvokti 
gyvenimo prasmę. Jos ieškojimas yra vienas svarbiausių žmo- 
nijos rūpesčių. „Deja, dar labai daug tėvų reikalauja, - rašoma 
Betelheimo knygoje, - kad vaikų protas veiktų kaip jų pačių, 
tarsi savivoka ir pasaulėvoka, kaip ir mūsų gyvenimo prasmės 
įsivaizdavimas, neturėtų bręsti taip pat lėtai, kaip mūsų siela ir 
kūnas.“ 

Gyvenimas vaikui dažnai atrodo painus, komplikuotas ir 
chaotiškas. Jam reikia, kad kas paskatintų susitvarkyti savo vi- 
dinį ir išorinį gyvenimą. Tai padaryti padeda mūsų kultūrinis 
paveldas - pasakos ir liaudies poezija, kurios perduoda svar- 
bią informaciją sąmonės ir pasąmonės lygiu - nelygu žmo- 
gaus išprusimas. Tuo galima paaiškinti, kodėl tų pačių pasakų 
klausosi arba jas skaito įvairaus amžiaus Žmonės: vienaip jos 
suprantamos ir veikia vaikus, kitaip - jaunimą, dar kitaip - su- 
augusiuosius. 

Betelheimas aiškiai atskiria liaudies pasakas nuo kitos vaikų 
literatūros, nes ji skirta vaikams užimti, teikti jiems žinių arba, 
kaip, pavyzdžiui, skaitiniai, pratina skaityti. Šiuolaikinėse kny- 
gelėse mažiems vaikams dažniausiai vengiama egzistencinių 
gyvenimo temų, kaip antai vieno iš tėvų mirtis, brolių ir seserų 
konkurencija, visagalybės jausmas, smurtinės fantazijos ir pan. 
Šiuose „nekaltuose“ pasakojimuose neužsimenama nei apie 
mirtį, nei apie senatvę kaip mūsų būties ribas. Jose nekalbama 
ir apie amžinojo gyvenimo ilgesį. O pasakos iškelia vaikams gi- 
liai glūdinčių klausimų ir pateikia galimų atsakymų. 

Pasakose vaizduojamas ne tik be galo gražus princesių 
ir princų gyvenimas aukso rūmuose, bet ir tamsus raganų, 
plėšikų, žmogžudžių pasaulis bei smurtinės fantazijos ir 
veiksmai. Kiekvienas vaikas gali susitapatinti su pasirink- 
tais veikėjas 17 veiksmais: simboliškai perkelti tiems veikė- 
jams neapykantą (ypač tėvams ar broliams bei seserims) 
ir troškimus, neišgyvendamas raidą trikdančio kaltės jaus- 
mo. Pasakoje vaikas savo neapykantą seseriai gali perkelti 
blogajai pamotės dukrai - kaip, pavyzdžiui, pasakoje apie 
Pelenę - nebijodamas padarinių tikrovėje. Galima, kaip ma- 
žasis drąsusis siuvėjas, pergudrauti milžiną, o turėti galvoje 
galingąjį tėvą. Arba galima susitapatinti su maža nepatyru- 
sia mergaite, kuri tampa heroje ir po daugybės klajonių bei 
išbandymų išvaduoja savo dvylika brolių. 

Kadangi gėris ir blogis nulemia pasakos sandarą ir yra 
lengvai atpažįstami, įtampa, šiurpas ir baimė vaikams susipina 
su įsitikinimu, kad gėris galiausiai nugalės. Laiminga pabaiga 
skatina tolesnes viltis ir lūkesčius. Panašiai kaip mitų herojai, 
pasakų veikėjai ir veikėjos ištveria sunkumus, įvykdo užduotis ir 
randa tinkamą išeitį, iš esmės pakeičiančią jų gyvenimą. Taip jie 
gali būti vaikams pavyzdys. 

Psichoanalitikus ypač domina pasakų simbolika ir tai, kaip 
jos skatina vaikų raidą. Jų manymu, pasakos simboliškai at- 
spindi bendrąsias žmogaus problemas, tokias kaip šeimos 
konfliktai, moters ir vyro santykių raizginiai, vaikystė be tėvo, 
egzistencinės atskirties problemos, alkis ir vargas. Dažniausiai 
pasakos pradžioje vaizdžiai parodoma kokia nors gyvenime 
kylanti grėsmė. Herojų (raidos) kelias - nepaisant visų pavojų, 
pralaimėjimų, sunkumų ar galvosūkių - rodo galimus sprendi- 


mus, santykių pasikeitimus ir kartu viltis. Todėl galima sakyti, 


102 


Išdykę berniūkščiai vaikų darželyje: berniukų auklėjimo aspektai 


kad pasakose slypi „gydomosios jėgos“, kurios gali būti naudo- 
jamos ne tik terapijoje, bet ir pedagogikoje. 


herojų (moterų ir vyrų) praplečia šių laikų didvyrių ratą. 


| 
| 
——————————————————————————————— 


Kalbos sutrikimų 
turintys vaikai 


Gyvename komunikacijos, pasaulinio ryšių tinklo amžiuje. 
Internetas ir mobilusis telefonas tapo įprastomis bendravimo 
priemonėmis. Atrodytų, kad mūsų visuomenės kalbos kultūros 
lygis turi būti aukštas, ir mūsų vaikai gali lavinti kalbą vartoda- 
mi įvairiausias išraiškos priemones. "Tačiau tikrovėje yra kitaip. 
Dar 2002 m. pradžioje buvo paskelbti nerimą keliantys Vokie- 
tijos moksleivių kalbinės raiškos galimybių ir skaitymo įgūdžių 
patikrinimo rezultatai. Tai paskatino patikrinti ir ikimokyklinio 
amžiaus vaikų kalbą. Išvada tokia: vaikų žodynas ir raiškos 
gebėjimai neatitinka jų amžiaus reikalavimų. Todėl reikėtų pa- 
klausti: 

Kaip lavinama vaikų kalba ir kaip sudarytu tam tinkamas 

sąlygas? 
Dėl ko atsiranda kalbos sutrikimų? 
a Kaip specialistai galėtų padėti lavinti vaikų kalbą, kad jie pa- 
justų bendravimo malonumą? 

Iš visų gyvų būtybių tik žmogus geba kalbėti. Ši nuostabi ben- 
dravimo sistema plėtojosi nuo pirmųjų mūsų protėvių tartų 
garsų iki šių dienų kalbos. Kaip sunku būtų žmogui be kalbos, 
patiriame tik tada, kai susirgus (pvz., insultu) arba dėl kitų 
priežasčių kalba sutrinka. Atsižvelgiant į kalbos reikšmę žmo- 
nių bendravimui, būtina sudaryti vaikui tinkamas sąlygas kalbai 
išmokti. 

7.1. Kalba atsirado prieš 100 000 metų 


Suaugusieji, savaime suprantama, kalbą vartoja žodine ir rašyti- 
ne forma. Mes kalbamės tarpusavyje, diskutuojame, aiškiname, 
ginčijamės, giriame, dainuojame, klausomės žinių per radiją ar 
televiziją, skambiname telefonu, bendraujame per internetą 
ir pan. Kalba yra mūsų bendravimo pagrindas ir svarbiausia 
suvokimo priemonė. Kiekvienas nežinomas žodis atitinka ne- 
žinomą sąvoką. 

Tik žmogus sugeba kalbėti ir suprasti kalbą. Šis gebėjimas 
yra palyginti nesenas keturių milijonų metų žmonijos isto- 
rijoje, nes žmogus tik prieš kokius 100 000 metų pavienius 
garsus pradėjo jungti į žodžius bei sakinius ir suteikti jiems 
apibrėžtą reikšmę. Todėl žmogaus evoliucijoje įvyko esminių 
pokyčių. 


Veido formos pokyčiai 

Pasislinko atgal apatinis žandikaulis, pasikeitė gerklų forma, 
susiskirstė veido ir burnos raumenys. Dėl šių pokyčių žmogus 
jau galėjo atlikti daugybę subtilių veido judesių ir ištarti sudė- 
tingus garsus. 


Smegenų raida 

Smegenys valdo kūno funkcijas. Didžiosiose smegenyse susifor- 
mavus dviem smegenų pusrutuliams, iš kurių viename (papra- 
stai kairiajame) yra kalbos centras, susidarė tinkamos sąlygos 
išmokti kalbėti ir suprasti kalbą. 


Judėjimo aparato diferenciacija 
Mūsų protėvių judėjimo aparatas iš pradžių buvo pritaikytas 


medžioti bei rankioti ir mostais, mimika, primityviais garsais, 

ženklais, šokiais, ritualais organizuoti visuomeninį gyvenimą. 
Tobulėjant judesiams, ypač rankų ir plaštakų, susidarė gali- 
mybė atlikti subtilius motorinius veiksmus, pavyzdžiui, sukurti 
rašmenis. 

Dėl šių biologinių pokyčių atsirado naujų bendravimo ir 
komunikacijos formų. Pranešimus jau buvo galima perduoti 
ne vien kūno kalba ir pirmykščiais garsais. Vėliau, atsiradus 
vaizdiniams simboliams ir rašmenims, buvo galima bendrauti 
ir nematant partnerio. Iki šiol, praėjus tūkstantmečiams, ste- 
bimės išraiškingu rašytiniu savo protėvių palikimu ir iš jo daug 
sužinome apie jų gyvenimą. 

Palyginti su tūkstantmečiais, kurių Žmonijos istorijoje prirei- 
kė ištobulinti kalbai, vaikas visapusiškai ją įvaldyti turi maždaug 
per šešerius metus. Šį laikotarpį daugelis kalbos tyrinėtojų va- 


dina kalbos mokymosi imliąja faze.* 


7.2. Kalbos raidos stadijos 


Pirmoji pažintis su kalba užsimezga dar motinos įsčiose: em- 
brionas jau geba suvokti ūžesį, balso tembrą ir kalbos melodiją. 
Kūdikiui gimus prasideda kalbos raida. Ją iki šešerių metų 
trumpai galima apibūdinti taip: 


* Raidos psichologijoje imliosiomis fazėmis vadinami raidos tarpsniai, 
per kuriuos padidėja organizmo plastiškumas, o specifinė patirtis 
turi didžiausią tick teigiamą, tiek neigiamą poveikį. 


106 


Kalbos sutrikimų turintys vaikai 


Nuo pirmo iki ketvirto mėnesio 
Pirmą gyvenimo mėnesį kūdikis tik inkščia ir verkia. Tėvai ar 
kiti artimieji iš verksmo atpažįsta, ką vaikas nori pasakyti, pa- 
vyzdžiui, ar jis alkanas, ar jam skauda, ar peršlapo vystyklas, 
arba: „Man viskas gerai“. Kūdikis nuo pat pradžių treniruoja 
savo burnos raumenis. Tokie kūdikio veiksmai kaip čiulpimas, 
rijimas, laižymas, kramtymas susiję ne tik su mityba ir aplinkos 
pažinimu, bet ir yra svarbūs parengiamieji kalbėjimo pratimai. 
Laikotarpis nuo antro iki ketvirto mėnesio vadinamas guga- 
vimo faze. Kūdikis dabar bando artikuliacijos ir balso aparatą. 
Jis jau geba guguoti, krykštauti ir cypauti, ir tai jam teikia daug 
džiaugsmo. Šiais paprastais garsais vaikas skatina pats save. 
Tyrinėtojai nustatė, kad ši fazė yra „tarptautinė“: visų vaikų 
garso, balsių ir priebalsių junginių repertuaras yra panašus, tik, 
priklausomai nuo gimtosios kalbos, jis ne visas panaudojamas. 
Ši garsų įvairovė ima mažėti kūdikiui vartojant tik tuos garsus, 
kuriuos girdi motinos kalboje. 


Nuo ketvirto iki aštunto mėnesio 

Šis kalbos raidos etapas, lalalavimas, taip pat yra svarbus pa- 
sirengimas kalbėti. Didžiąją dalį būdravimo laiko kūdikis la- 
laluoja (keliskart kartoja tą patį skiemenį), pavyzdžiui, „tetete, 
bababa, mamama“ ir pan. Tai žaismingas lūpų, liežuvio, žandi- 
kaulių ir gomurio galimybių išbandymas. Be to, kūdikis mėgau- 
jasi gomurio dirginimu. Kad šie lalalavimo monologai darytųsi 
prasmingesni, vaikas turi gebėti klausytis savo paties leidžiamų 
garsų (apie septintą mėnesį). Kurti arba neprigirdintys vaikai 
dažniausiai ir lieka šioje skiemenavimo fazėje. 


Nuo aštunto iki dvylikto mėnesio 
Dabar svarbiausias vaidmuo tenka klausai (gebėjimui girdėti 


kitus). Kūdikis mėgdžioja garsus, skiemenis ir žodžius. Pasuk- 

damas galvą į tą pusę, kur yra paminėtas daiktas, jis parodo, 
kad supranta daiktų pavadinimus ir žino artimųjų vardus. Savo 
gerą nuotaiką ar nepasitenkinimą jis išreiškia skirtingu tonu 
ir skirtingo stiprumo garsu. Vaikas suvokia, kad kalba padeda 
bendrauti, supranta kai kurių žodžių reikšmes daug greičiau, 
negu pats išmoksta tuos žodžius ištarti. Mokantis kalbėti svar- 
būs yra 1r kalbą lydintys reiškiniai, tokie kaip mimika, gestai, 
kūno laikysena (kūno kalba). Judėjimas ir kalba sudaro visetą. 
Pavyzdžiui, sakydamas „ate ate“ vaikas daro atitinkamą rankos 
judesį. 

Galėdamas kalbėti vaikas patiria didelį pasitenkinimą, jo 
poreikis bendrauti gerokai padidėja. Jis valandėlę gali čiauškėti 
pats su savimi, net jei šalia nieko nėra. Tuo laiku ištariami pir- 
mieji dviejų skiemenų junginiai „mama“ arba „tete“. Matyda- 
mas džiaugsmingą aplinkinių reakciją, vaikas jaučia pritarimą 
ir ima suprasti ryšį tarp dažnai kartojamo žodžio ir atitinkamo 
asmens: „Taip, dabar mama paims tave ant rankų, mama pa- 
duos tau buteliuką!“ 


Nuo vienerių iki pusantrų metų 

Vaikas jau gali pasakyti mažiausiai 3—10 prasminių, supran- 
tamų žodžių ir sugeba ištarti juos klausimui ar atsakymui 
derančia intonacija. Prasideda vienažodžių sakinių fazė. 
Vaikas ima tarti sunkius priebalsius b, p, n, sieti juos su 
balsėmis ir sudaryti žodžius. Jis bando pamėgdžioti daug 
naujų žodžių dar nesuprasdamas, ką jie reiškia (echolalija). 
Vaikui dar sunku ištarti tokius priebalsius kaip k, I, r, š, ž. 
Kalba dar yra momentinė, t. y. vaikas vardija viską, ką jis tuo 
metu veikia, ką mato, girdi ir jaučia. Paprastus paliepimus ir 
klausimus jis jau supranta. 

Nuo pusantrų iki dvejų metų 

Vaiko leksika praturtėja iki 20-25 žodžių. Jis kalba vienažo- 
džiais ir dvižodžiais sakiniais, tačiau dažnai jų prasmę galima 
suvokti tik iš mimikos ar gestų konteksto. Jei, pavyzdžiui, maža 
mergaitė kelia rankutės aukštyn ir sako: „Tete apa“, tai neabe- 
jotinai reiškia: „Tėti, paimk mane ant rankų“. Šiuo metu pa- 
syvioji leksika gerokai pralenkia aktyviąją. Įdomus yra kalbinis 
apibendrinimas: pavyzdžiui, sąvoka „šuo“ arba „au au“ vaikams 
reiškia visus mažus gyvūnėlius su uodega ir keturiomis kojomis. 
Prasideda pirmasis klausinėjimų laikotarpis. Pasitelkęs sakinio 
intonaciją, vaikas sugeba iš kelių žodžių sudėlioti paprastą klau- 
simą. 


Nuo dvejų iki pustrečių metų 
Vaikų kalbiniai gebėjimai nėra vienodi. Vidutiniškai vaikas 
dabar moka apie 300 žodžių. Vartoja veiksmažodžius ir būdvar- 
džius. Du ar daugiau žodžių jungia į sakinį, bet sakiniai grama- 
tiškai dar nesutvarkyti, netaisyklingi. Jie gali reikšti šūksnį, tei- 
ginį ar klausimą. Prasideda antrasis klausinėjimų laikotarpis. 
Paties (dažnai labai kūrybiškai) sukonstruoti žodžiai nežino- 
moms sąvokoms įvardyti, gramatikos taisyklių taikymas, veiks- 
mažodžių ir būdvardžių kaitymas rodo, kaip vaikui malonu 
įvaldyti kalbą. Dabar vaikas jau ištaria daugumą garsų, bet dar 
ne visus garsų junginius. Jei su juo kalbama atitinkamo sudėtin- 
gumo kalba, didžiumą jis pajėgia suprasti. Iačiau vaiko kalbą 
suprasti dar gana sunku (dislalija). Svarbus kalbos ir savivokos 
raidos žingsnis žengiamas tada, kai vaikas pradeda kalbėti pir- 
muoju asmeniu. 


Nuo pustrečių iki trejų metų 
Dabar žodyno srityje įvyksta tikras sprogimas. Išskyrus šnypš- 


čiamuosius priebalsius ir sunkius garsų junginius, kitus garsus 

vaikas ištaria gerai. Žodyną papildo nauji būdvardžiai, skait- 
vardžiai, prielinksniai „ant“, „virš“, „po“, spalvų pavadinimai 
ir pan. 

Net jei žodžių tvarka kiek skiriasi nuo įprastos suaugusiųjų 
vartosenos, vaikas jau turi galvoje sakinio darybos modelį. Jis 
jau vartoja daugiskaitos formą („mes“) ir geba taisyklingai su- 
daryti paprastus sakinius, kartais net ir šalutinių sakinių kons- 
trukcijas. Ši fazė yra antrojo klausinėjimų laikotarpio kulmina- 
cija, kai pasipila visi „kas? kada? kodėl?“ 


Nuo trejų iki ketverių metų 

Tarus labai pagerėja, žodynas pastebimai plečiasi. Dabar vaikas 
moka vidutiniškai 1000 žodžių ir gali sudaryti įvairius šaluti- 
nius sakinius. 

Ketvirtaisiais gyvenimo metais gimtoji kalba jau tinkamai 
įvaldyta. Vaikas dabar moka ne tik perduoti žinias, bet ir ap- 
mąstyti (prisiminti, svarstyti ir pan.). Jis jau skiria praeitų, da- 
bartį ir ateitį: „Vakar aš su broliu buvau pas močiutę“. Arba: 
„Vasarą mes važiuosim prie jūros“. 

Nors tartis dažniausiai jau puiki, daugelis vaikų kalbėdami 
užsikerta ir ima mikčioti. Šiame amžiuje tai nėra problema. 
Mikčiojama dažniausiai todėl, kad vaikai nespėja taip greit 
išsakyti savo minčių, kaip norėtų. Šio su vaiko raida susijusio 
mikčiojimo nereikia painioti su tikrų mikčiojimu, kurį reikia 


gydyti. 


Nuo penkerių iki šešerių metų 

Penkerių metų vaiko kalbos įgūdžių susidarymas jau turėtų būti 
baigtas. Visus gimtosios kalbos garsų junginius jis ištaria taisyk- 
lingai. Gal sunkiau įveikti tik garsus „š“, „r“. Per šiuos dvejus 


metus, iki mokyklinio amžiaus, vaikas vis daugiau pažįsta pa- 

saulį, todėl gausėja ir jo žodžių atsargos. Žinoma, šis procesas 
daug priklauso nuo socialinių ir auklėjimo veiksnių. 

Šešerių metų vaikas moka 2500-3000 žodžių, o tarimu ir 
gramatiniais gebėjimais beveik prilygsta suaugusiesiems. Ak- 
tyviojo žodyno ir gramatinių įgūdžių pakanka rišliai pasakoti, 
įvairiais variantais išreikšti ketinimus, perteikti tai, ką patyręs, 
paskambinti telefonu ir pan. Kalbėdamas vaikas įgijo daugiau 
žinių ir išmoko laisvai vartoti kalbą. 


Pirmieji šešeri gyvenimo metai yra pradinio kalbos mokymosi etapo | 


imliausia fazė. Šiuo laikotarpiu vaikai išmoksta kalbėti savaime, lyg 
ir tarp kitko. 


7.3. Vaiko kalbos raidos sąlygos 


Pirmaisiais gyvenimo metais mažylis yra smalsus ir noriai mo- 

kosi kalbėti, bet tam yra būtinos tam tikros sąlygos, be ko kita: 

E fiziologiniai duomenys, pavyzdžiui, gera klausa; 

E pažintiniai gebėjimai; 

E patikimi, nuolatiniai artimieji šeimoje (arba vaikų daržely- 
je), iš kurių galima mokytis kalbos; 

E patenkinamas socialinis bendravimas; 

8 kalbėti skatinantu aplinka. 

Vaikų kalbos tyrinėtojas Volfgangas Vendtlandas (Wolfgang 

Wendtland) kalbą metaforiškai vaizduoja kaip medį, kuris 

yra pozityvios bendrosios raidos rezultatas. Šis „kalbos medis“ 

turi daug šaknų, įsitvirtinusių žemėje, storą kamieną ir lają iš 

daugybės šakų. Viršuje šviečia saulė, žerdama medžiui savo 

spindulius, o šalia stovi laistytuvas su vandeniu. Ką tuo norima 

pasakyti? 

Šaknys 

Pagrindiniai gebėjimai, taigi kalbos raidos šaknys, yra smegenų 
ir apskritai psichikos branda, juslių subrendimas, kai darniai są- 
veikauja visos juslės: klausa, rega, uoslė, skonis, lyta, giluminis 
jautrumas ir pusiausvyra; pagaliau amžių atitinkanti socialinė 
ir emocinė branda. Garsų tarimui lavinti yra svarbus rėkimas. 
Be ko kita, kūdikis suvokia, kad rėkdamas gali atkreipti į save 
dėmesį. Jei motina į tai švelniai ir jautriai reaguoja - kūdikį 
paglosto, paima ant rankų arba kitaip nuramina, jie pradeda 
bendrauti balsu, užsimezga pirmas sąmoningas ir patikimas 
ryšys. Priklausomai nuo to, kaip reaguojama į kūdikio signalus, 
ar atpažįstami ir jautriai tenkinami jo poreikiai, ar jį maloniai 
priima aplinka ir pan., formuojasi kūdikio santykiai su aplinka 
ir jį supančiais žmonėmis (plg. 1.3 skirsnį). 


Kamienas 

Kamienas simbolizuoja kalbėjimo džiaugsmą ir kalbos suprati- 
mą. Kalbėjimo džiaugsmas ir gebėjimas bendrauti išsirutulioja, 
jei tėvai ar kiti artimieji meiliai reaguoja į pirmuosius bandy- 
mus kalbėti. Vaikas mato, kad jo pastangos suprantamos ir kad 
į jas atsiliepiama. Pavyzdžiui, vaikui ištarus skiemenis „niam- 
niam“ ir išsižiojus ar padarius atitinkamą rankų judesį, motina 
duoda ką nors valgyti. Taip vaikas patiria savo kalbinės raiškos 
veiksmingumą ir juo toliau, juo labiau tuo džiaugiasi. 


Laja 

Trys lajos dalys - tartis, žodynas ir gramatika - auga sykiu. 
Pirmiausia vaikas išmoksta garsus, kuriuos tariant dalyvauja 
priešakinė burnos sritis (m, p, b ir pan.), vėliau vidurinės eilės 
garsus (I, n, t ir pan.) ir pagaliau tuos, kurie susidaro giliai bur- 
noje ir gerklėje (gl arba kr ir pan.). Suaugusiųjų pavyzdys čia 


labai svarbus. 

Žodyno raida esti susijusi su daiktais, kuriuos vaikas nuolat 
mato, liečia ir su kuriais nuolat užsiima. Per daiktų lytėjimą, 
judinimą ir žaidimus imamos suvokti atitinkamos žodžio reikš- 
mės. 


Saulė ir laistytuvas 

Medis gali augti tik tuomet, kai jam užtenka šviesos, šilumos ir 

vandens. Panašiai vyksta ir vaiko kalbos raida: vaikas gali turėti 

puikius genetinius duomenis išmokti kalbą, bet jeigu jam trūks 
meilės, dėmesio, šilumos ar pripažinimo, kalbos raida sutriks. 

Kalbėtu skatinantis tėvų ar kitų artimųjų elgesys bendravimo 
raidai yra tas pat, kas medžio augimui šviesa ir drėgmė. Kad 
kalba lavėtų, reikia: 

užmegzti ryšį akimis, kad tariant žodį vaikas galėtų matyti 
burnos judesius; 

a kantriai klausyus, kad vaikas turėtų pakankamai laiko ištarti 
žodį; 

B neskubėti iš karto taisyti kalbos klaidų ir neliepti taisyklingai 
pakartoti sakinio, kad vaikas neprarastų noro kalbėti ir to- 
bulinti savo kalbą; 

E skatinti vaiką pasakoti; sugalvoti įvairių priežasčių bendrau- 
ti, kad vaikai galėtų imti kalbos pavyzdį iš suaugusiųjų. 


Jei vaiko žodynas pagal jo amžių yra per daug skurdus, jį gali- 
ma praturtinti meiliai vaiką kalbinant ir skatinant pat kalbėti. 


Kad vaikas gerai išmoktų kalbėti, reikia, kad, be biologinių duo- 
menų, jis turėtų kalbai lavinti palankią aplinką - netrūktų artimųjų | 
| meilės, šilumos ir pripažinimo. 

7.4. Gimtoji kalba ir gyvenamosios šalies kalbos 
mokymasis 


Gimtoji kalba vaiką pasitinka dar prieš jam išvystant pasaulį. 
"Tebebūdamas motinos įsčiose, vaisius maždaug nuo 18 nėštu- 
mo savaitės ima girdėti ne tik motinos širdies dūžius ir žarnyno 
garsus, bet ir išorės triukšmus bei žmonių balsus. Motinos bal- 
sas kūdikiui gimus yra pirmasis patikimas orientyras beribiame 
svetimame ir naujame pasaulyje. 

Gimtoji kalba geriausiai atitinka kūdikio kalbos suvokimą ir 
kalbėjimo poreikius bei gebėjimus. Kai motina arba tėvas su 
savo kūdikiu nuolat meiliai bendrauja, jo kalbinimo būdas pa- 
našus visame pasaulyje, tam nereikia jokių ypatingų instrukcijų. 
Jie puikiai sugeba lavinti kūdikio kalbą, atsižvelgdami į to meto 
jo kalbėjimo galimybes. Pirmuosius dvylika mėnesių jie pratina 
kūdikį kalbėti, kartodami jo gugavimus. Motinos dažnai kalba 
aukštu tonu, labai ištęsdamos sakinio intonaciją, pabrėždamos 
svarbius žodžius, tarp atskirų frazių darydamos pauzes. Kūdikis 
pajunta motinos (gimtosios) kalbos ritmą. 

Antraisiais gyvenimo metais vaikas jau pratinamas dalyvauti 
pokalbyje, iš pradžių labai paprastame. Motina arba tėvas pir- 
miausia pradeda „atpažinimo-patvirtinimo“ pokalbį su savimi, 
vėliau įsitraukia vaikas, tarsi atsakydamas į motinos klausimą. 
Pavyzdžiui: „Ar mamai duot vaikučiui bananą““ Atsakymas 
„Mmamam mamam“, o vėliau, galimas daiktas, ir „mama niam 
niam“. Šiuo metu motina stengiasi apriboti vaiką užplūstančios 
informacijos kiekį, kad šis pajėgtų ją suprasti (dar žr. 4 skyrių). 
Motina sutelkia vaiko dėmesį į tokį tikrovės segmentą, kurį jis 
pajėgia apžvelgti, ir nuosekliai didina vaiko žodžių atsargas. 

Nuo trečių metų prasideda trečiasis kalbos mokymosi eta- 
pas. Priklausomai nuo gebėjimų vaikas išmoksta daugiau iš 
motinos girdimų žodžių ir posakių ir vartoja juos su tokios pat 

sandaros sakiniais - klausdamas arba teigdamas. Motina išmo- 
ko vaiką gramatikos ir tarties nuolat švelniai pataisydama, kaip, 
tarkim, šiame pavyzdyje: „Katė bėgo!“ — „Taip, žinoma, katytė 
nubėgo . 

Pirmieji pokalbiai dažniausiai kupini švelnumo, džiaugsmo, 
pasitenkinimo, nors kartais aptemdomi ašarų bei skausmo. Jie 
sieja vaiką su svarbiausiais žmonėmis — tėvais, broliais, kitais 
šeimos nariais ar draugais, atspindi emocijas, vaizdinius, šei- 
mos ir atitinkamos kultūros tradicijas, vertybes ir normas. Tai 


kartu ir vaiko tapatumo formavimosi pagrindas. 


Antrosios kalbos mokymasis 

Vaikai iš imigrantų šeimų antrąją, gyvenamosios šalies, kal- 
bą, kaip ir savo gimtąją kalbą, paprastai išmoksta per pirmuo- 
sius šešerius gyvenimo metus, dažniausiai savaime, be specialių 
pastangų. Sąlygos natūraliai išmokti antrąją kalbą yra geras 
gimtosios kalbos mokėjimas, taip pat aplinka, skatinanti vaiką 
mokytis kalbos ir ją vartoti. Mokydamiesi antrosios kalbos vaikai 
remiasi gimtąja kalba. Dabar jie susiduria su nauja informacija, 
tačiau jau žino, kad žodžiai jungiami į sakinį, o sakinius galima 
išplėsti arba sutrumpinti (pagrindiniai ir šalutiniai sakiniai). 
Vaikas jau supranta, kad kalba galima išreikšti norus, poreikius 
ir jausmus, bendrauti su kitais žmonėmis. Tiesa, mokantuis kitos 
kalbos atsiranda kliūčių, kurias reikia įveikti. 

Pavyzdžiui, svetimoje kalboje yra garsų, kurių gimtojoje 
kalboje nėra. Iki šiol susidariusi garsų skalė turi prasiplėsti. 
Galima kalbėti net ir apie „etninę klausą, kadangi, kai kurių 
mokslininkų nuomone, anglas girdi pokalbį kitaip negu pran- 
cūzas, šis - kitaip negu vokietis. Taigi vaikas turi išmokti įtemp- 
ti klausą, kad išgirstų skirtumus, ir panaudoti burnos raumenų 


judesius, kad ištartų atitinkamus neįprastus garsus. 

Dažnai skiriasi ir sakinio intonacija, t. y. reikia mokėti at- 
pažinti ir atkurti kitokių žodžių sąskambius, kirčiavimą. Yra ir 
tokių sąvokų, kurių nerasi gimtojoje kalboje, o jas dabar reikės 
vartoti kasdien. 

Kita kliūtis gali būti nepakankamas vaiko gimtosios kalbos 
pripažinimas, nes vaikas neigiamą aplinkos reakciją į savo 
gimtąją kalbą laiko savo ir savo šeimos atstūmimu. Tokiomis 
sąlygomis paprastai būna sunku užmegzti pasitikėjimu grįstus 
emocinius vaiko santykius su auklėtojais arba kitais vaikais, o 
tokie santykiai yra sėkmingos kalbos raidos sąlyga. 

Sunkumų kyla ir tada, jei užsieniečiai tėvai nemoka gyvena- 
mosios šalies kalbos arba iš viso ją atmeta. Toks nusistatymas 
paprastai perduodamas (net nesąmoningai) ir vaikams. Dėl to 
vaikai pradeda nebesistengti arba ir visai nustoja mokytis nau- 
jos kalbos. 

Norint ką pasakyti ar ko paklausti svetima kalba, reikia pa- 
kankamai drąsos. Kiekvienas iš mūsų galėtų tai patvirtinti pri- 
siminęs užsienio keliones. Pakankamai drąsos vaikas gali turėti 
tada, kai jaučiasi pripažįstamas ir saugus. Daugelį kliūčių kur 
kas lengviau įveikti padėjus vaikui darželyje gerai apsiprastūi, 
galbūt pasitelkus tarpininką (pvz., vaiko gimtąją kalbą mo- 
kančią auklėtoją ar draugą). Pirmiausia vaikas turi bendrauti 
ir jaustis pripažįstamas suaugusiųjų — taip galima nutiesti tiltą 
tarp tėvų namų (gimtosios kalbos) 17 vaikų darželio (antrosios 
kalbos). 


| Gimtoji kalba yra ankstyvųjų pašnekesių kalba, siejanti su šeima ir | 


svarbiausiais artimaisiais. Išmokti antrąją kalbą labiausiai padeda 
| geras gimtosios kalbos mokėjimas. 

7.5. Kalbos raidos sutrikimai 


Kalbos sutrikimų paprastai atsiranda dėl keleto priežasčių, ku- 
rias tiksliai nustatyti galima tik gerai pažįstant vaiką ir žinant 
jo šeimos situaciją, bendraujant su tėvais, o prireikus ir pasi- 
telkiant specialistus (gydytojus, psichologus, pedagogus). No- 
rėčiau išskirti tris kalbos sutrikimų priežasčių rūšis: 


Paveldėjimas ir organiniai veiksniai 

Žalą vaiko kalbiniams gebėjimas daro paveldėti kalbos trūku- 
mai, kalbos padargų apsigimimai (pvz., „vilko gomurys“), su- 
vokimo, judėjimo, mokymosi, nerviniai sutrikimai ir pan. 


Psichiniai veiksniai 

Psichiniai sutrikimai veikia visą vaiko raidą, ypač kalbos moky- 
mąsi. Tokį poveikį daro, pavyzdžiui, užsitęsusios tėvų santykių 
krizės, ilgesnis išsiskyrimas su svarbiais artimaisiais (tarkim, 
ligoninė ar vaikų namai), brolių ir seserų konkurencija, kiti 
šeimos bendravimo trikdžiai. Jei vaikas naujoje gyvenamojoje 
aplinkoje, tarkim, vaikų darželyje, nepakankamai pripažįsta- 
mas ir vertinamas, neužsimezga pasitikėjimu grįsti santykiai 
su naujais globėjais, jis gali nusiminti, užsisklęsti ar net visai 
nustoti kalbėti. 


Aplinka ir auklėjimas 
Trikdantys auklėjimo ir socialinės aplinkos veiksniai neigiamai 
veikia ir kalbos raidą. "Tai nepakankamas tėvų ar kitų artimųjų 
kalbos pavyzdys, apskritai menkas dėmesys kalbai ir bendra- 
vimui šeimoje (televizorius vietoj auklės), sunkios buitinės ar 
nepalankios visuomeninio gyvenimo sąlygos. 

Lavinti vaiko kalbą trukdo ne tik tai, kad šeimoje (ar darže- 
lyje) per mažai bendraujama, bet ir nepaliaujami reikalavimai, 

pavyzdžiui, aukštų rezultatų, nuolatinis vaiko kalbos taisymas. 
Jokiu būdu nepadeda kalbos raidai ir tie tėvai, kurie vaiką už- 
pila žodžiais, nepalikdami erdvės abipusiam bendravimui. 

Dažnai kalba virsta tik pranešimais, paliepimais, draudimais 
ar pykčio išraiška: „Sėdėk ramiai!“, „Susitvarkyk kambarį!“, „Ir 
vėl tu nieko ne...“ Taip vaikas netenka bendravimo džiaugsmo 
ir malonumo kūrybiškai vartoti kalbą. 

Organinės, psichinės ir auklėjimo kliūtys, trukdančios kalbos 
raidai, nėra viena nuo kitos izoliuotos, jos tarpusavyje susijusios 
ir viena kitą veikia. "Tai galėčiau iliustruoti Hakano pavyzdžiu. 


Penkiametis Hakanas šeimoje vienturtis. Jau pusantrų metų 
kai jis lanko vaikų darželį. Iš pradžių berniukas čia jautėsi 
labai gerai - buvo matyti, kaip rytais spindi jo akys ir koks jis 
atsipalaidavęs. Tiesa, su kitais vaikais jis nebendravo. Haka- 
nas nemokėjo nė žodžio vokiškai, jis nekalbėjo 1r savo gimtą- 
ja kalba su kitais turkų vaikais ar suaugusiaisiais. Daugiausia 
žaisdavo vienas su kaladėlėmis, figūrėlėmis ar dėlionėmis. 
Jei auklėtoja prie jo atsisėsdavo, jį stebėdavo ar su juo pa- 
žaisdavo, jis apsidžiaugdavo. Auklėtoja iš tėvų sužinojo, kad 
Hakanas ir namie mažai kalba, tačiau tėvams tai nekėlė jokių 
rūpesčių, nes jie manė: „Ateis laikas ir kalbės“. Tuo tarpu 
auklėtoja nuolat stebėdama suprato, kad Hakanas negirdi 
ar neprigirdi. Tik po kelių savaičių tėvai susiruošė vaiką pa- 
rodyti gydytojui. Buvo primygtinai siūloma daryti vidurinės 
ausies operaciją. Iki operacijos praėjo dar šiek tiek laiko. 
"Tuo tarpu berniuko veidas apsiniaukė. Iš jo išvaizdos ir veido 
išraiškos galėjai išskaityti sielvartą. Tarp Hakano ir kitų vai- 
kų nekilo jokių konfliktų, bet ir neužsimezgė jokių ryšių, jis 
ir toliau žaisdavo vienas. 

Didelį Hakano palankumą pelnė auklėtoja, kuri ir be žodžių 


suprato daugelį jo poreikių ir signalų. Ji vis labiau skatino 

Jo kūrybingumą - piešimą, lipdymą, išmoningą konstravimą 
iš kaladėlių ir kitokių medžiagų. Šis pedagoginis įsikišimas 
buvo kaip tik tai, ko vaikui šioje sunkioje gyvenimo situaci- 
joje reikėjo. 

Pamažu Hakano gabumus ėmė pripažinti ir vaikai, ir su- 
augusieji. Jis jautė, kad nepaisant visų sunkumų gali šį tą 
sukurti ir kad jį pripažįsta kiti žmonės. Pamažu stiprėjo ber- 
niuko pasitikėjimas savimi. 

Dabar, praėjus kuriam laikui po sėkmingos vidurinės ausies 
operacijos, Hakanas pradeda kalbėti ir daro didelę pažangą 
mokydamasis abiejų kalbų. Vis dažniau jis žaidžia kartu su 
kitais vaikais arba prisistumia savo kaladėles prie pat žai- 
džiančių vaikų, kad jį matytų. 

Hakanas padarė didelę pažangą kalbos ir bendravimo sri- 
tyje, ir tuo džiaugiasi tiek auklėtojai, tiek tėvai. Vis dėlto 
berniukui dar reikia įvairiopos paramos, kad galėtų įveikti 
ankstesnį atsilikimą. 


Hakano kalbos raidos sutrikimo priežastis iš pradžių buvo or- 
ganinė. Jis blogai girdėjo, kadangi keletą metų niekas nepaste- 
bėjo vidurinės ausies uždegimo. Po infekcijos ar gerklės, ausų 
bei nosies ligų gali susilpnėti klausa ir sutrikti kalbos raida. 
Kada berniukas susirgo ir kaip aplinka reagavo į jo pagalbos 
šauksmą, dabar nebeįmanoma nustatyti. Aišku, kad organinis 
pakenkimas vaikui augant neleido jam gerai jaustis ir neigia- 
mai veikė visą jo raidą. Hakanas pamažu tapo nelaimingu, be- 
veik nepastebimu ir mažai save suvokiančiu vaiku, kamuojamu 
sunkių gyvenimo aplinkybių, vis dažniau pasitraukiančiu į šalį 
nuo kitų vaikų. 

Dėmesingai, jautriai auklėtojai pagaliau pavyko rasti kelią į 
vaiko širdį ir šį tą pakeisti. Tai buvo galima padaryti: 

užmezgant pasitikėjimu grįstus santykius su vaiku, atkrei- 
piant dėmesį į jo laikyseną; 


g 


akylai stebint vaiko elgesį ir raidą; 
tariantis su kolegomis ir konsultantais; 
palaikant santykius su tėvais; 


Bai 


skatinant nekalbinius vaiko raiškos būdus; 


= 


atsargiai įsikišant į grupės vaikų santykius. 

Šis pavyzdys iliustruoja laikiną kalbos raidos sutrikimą. Išvar- 
dyti būdai, kaip pedagogai gali padeti vaiko raidai, tinka ir tais 
atvejais, jei kalbos sutrikimai dėl fizinių, dvasinių ar juslinių 
trikdžių esti ilgalaikiai. Vaikai yra „sunkūs“ ne dėl sutrikimų. 
Jie gali tapti „sunkiais“ vaikais, jei aplinka tinkamai nereaguoja 
į jų saviraišką, bendravimą ir mokymosi galimybes. 


II dalis 
PEDAGOGINĖS PRAKTIKOS PATARIMAI 


Kaip analizuoti 
problemas 


Kad geriau suprastume vaikų elgesį ir sunkumus, būtina at- 
sižvelgti į gyvenimo sąlygas, šeimos padėtį ir kitas socialines 
aplinkybes. Tik tada galima parinkti ir pritaikyti tinkamas 
pagalbos priemones. Dažnai vien dėl to, kad auklėtoja ima 
suprasti, nuo ko priklauso problemiškas vaiko elgesys, san- 
tykiai su ja pagerėja ir prasideda teigiami pokyčiai. Toliau 
aprašysiu keletą būdų ir priemonių, kurie gali padėti geriau 
tai suprasti. 


8.1. Sociometriniai tyrimai 


JAV psichologas ir psichiatras Džeikobas Morenas (Jacob L. 
Moreno) praėjusio amžiaus ketvirtąjį dešimtmetį sukūrė socio- 
metriją*, kuri tiria socialinius-emocinius grupės narių santy- 
kius. Žinomiausia ir pedagogikoje dažniausiai taikoma grupės 
narių santykius vaizduojanti sociograma. Pagal tam tikrus kri- 
terijus, pavyzdžiui, populiarumą, patikimumą, įtakingumą ar 
galią tiriama ir matuojama grupės emocinė būklė. Tyrimo kri- 
terijai gali būti ir konkretūs klausimai, pavyzdžiui: „Su kuo aš 
labiausiai norėčiau kartu dirbti, keliauti ar gyventi?“ Pagal tuos 
kriterijus grupės nariai slaptai ar viešai išreiškia savo jausmus, 
tokius kaip simpatija ir antipatija. Patrauklumas ir atmetimas 
yra kraštutiniai pasirinkimo poliai. Morenas tai pavadino so- 
cialinės traukos dėsniu. Sociometrinių tyrimų (sociometrinio 
testo) grafinis vaizdas vadinamas sociograma. 


* Sociometrija — socialinės grupės narių tarpusavio santykių teorija, 
tyrimo metodai ir technika (Let. leidyklos pastaba). 

Sociometrija yra grupės narių tarpusavio santykių tyrimo 
ir kartu auklėjimo priemonė. Subjektyvūs tyrimai, po to pa- 
skelbiant rezultatus (tai galima tik jaunuolių ar suaugusiųjų 
grupėse), parodo poveikį kiekvienam individui ir grupei kaip 
visumai. Kai kurie grupės nariai dėl to, kad juos pasirinko arba 
nepasirinko tyrimui (pvz., pagal pasitikėjimo kriterijų), gali la- 
bai nustebti, apsidžiaugti arba įsižeisti. Galimas daiktas, jie nu- 
sivilia, kad kiti juos mato kitokius negu jie patys save. Kiekvienu 
atveju skirtinga reakcija į sociometrinių tyrimų rezultatus veikia 
grupės narių tarpusavio santykius. Todėl šią priemonę naudoti 
reikėtų atsargiai. Grupei nepriklausantis kvalifikuotas kon- 
sultantas ar metodininkas, apibendrindamas sociometrinius 
tyrimus, baigiamajame pokalbyje gali atskleisti iki tol neviešus 
ir dėl to neaiškius, probleminius grupės narių santykius ir šiuo 


klausimu pakonsultuoti. 


8.1.1. Sociograma - pagalbinė auklėjimo priemonė 
vaikų darželyje 


Sociograma gali puikiai papildyti kitas grupės narių santykių 
stebėjimo formas. Konsultuojant sunkių vaikų auklėjimo klau- 
simu, ji padeda geriau suprasti esamą padėtų grupėje. Kartu 
reikia atsižvelgti, kad sociograma rodo tik tam tikros gyvenimo 
situacijos vaizdą vienu metu. Informatyvesnės yra sociogramos, 
atspindinčios įvairias situacijas. 

Kitaip negu suaugusiųjų ar vyresniųjų vaikų grupėse, vaikų 
darželyje yra sunkiau surengti apklausą, kuri suteiktų infor- 
matyvių sociometrinių duomenų. Net jeigu vaikai apskritai 
supranta klausimo prasmę, pavyzdžiui: „Šalia ko tu labiausiai 


norėtum sėdėti?“, atsakymas veikiau priklauso ne nuo to, ką 

vaikas jaučia kitam nuolatos, bet nuo tos dienos nuotaikos. Kad 
suvoktume vaikų tarpusavio santykius ar visos grupės struktūrą, 
reikia stebėti, kaip jie bendrauja įvairiose žaidimų situacijose. 
Tarpusavio santykiai sociogramoje grafiškai vaizduojami to- 
kiais simboliais: 


trikampis "A berniukas 


apskritimas 2 Mergaitė 
Raidė trikampio ar apskritimo viduryje žymi kurį nors vaiką. 
——* simpatija (ištisinė rodyklė) 


S m priešiškumas (punktyrinė rodyklė) 


Simpatijos jausmas gali būti vienpusis. Vienam vaikui gali labai 
rūpėti kitas, bet pastarasis gali jausti jam priešiškumą (punkty- 
rinė rodyklė) arba visai su juo nebendrauti (tai grafiškai nevaiz- 
duojama). Auklėtoja gali visų vaikų santykius ar jų nebuvimą 
pavaizduoti sociogramoje ir sužinoti, kaip grupė susiskirsčiusi į 
mažesnes (dviejų trijų narių) labiausiai mėgstamų ir labiausiai 
nemėgstamų vaikų grupeles. 

Norint iš arčiau pažvelgti į išsiskiriančio vaiko socialinius- 
emocinius ryšius grupėje, užtenka nusibraižyti schemą su sim- 
patijos ir priešiškumo rodyklėmis. Schemoje pavaizduojami visi 
stebimi vaikai, lape surašomi duomenys, nurodomas stebėjimo 
laikotarpis. 

Kaip pavyzdį pateiksiu Erkano sociogramą (žr. 3.2 poskyrį). 


Kaip analizuoti problemas 


Erkanas laisvai pasirenkamų žaidimų metu ketvirtadienį, ... metų ... mėn. ... d. Ste- 
bėjimo laikas - 10.00-10.30 val. 


Įvertinimas 

Iš sociogramos matome, kiek nedaug simpatija grįstų ryšių turi 
trimetis Erkanas. Trys jo pasirinkti šešiamečiai berniukai jaučia 
jam priešiškumą. Erkanas nemėgsta dviejų vaikų (keturmečių 
mergaičių), o vienam keturmečiam berniukui jis patinka (rodyk- 
lė, reiškianti simpatiją). Reikia atkreipti dėmesį į tai, kad su dau- 
geliu vaikų nėra jokių ryšių. Galima daryti išvadą, kad Erkanas 
kaip įmanydamas stengiasi užmegzti ryšius su trimis vyresniais 
berniukais, bet šie anaiptol jam neatsako tuo pačiu. Panašiai Er- 
kano padėtį rodo ir kitose situacijose darytos sociogramos. 


8.1.2. Sociometrija su spalvotomis kaladėlėmis 

Auklėtoja taip pat yra sudėtinė vaikų grupės socialinės struk- 
tūros dalis. Tiriant konfliktus su vaikais, svarbu panagrinėti 
auklėtojos ir jų socialinius-emocinius santykius, ypač artimumo 


ir tolimumo atžvilgiu. Siuos santykius galima vaizdžiai pamatyti 

naudojant kitą sociometrinę metodiką. Pagalbinės priemonės 
gali būti kaladėlės, monetos ar net skirtingi batai ir pan. Šią 
metodiką norėčiau iliustruoti vienu pavyzdžiu. 

Auklėtoja Kerstina per stebimąjį užsiėmimą norėjo smul- 
kiau ištirti savo ir grupės vaikų santykius, kad galėtų nustatyti 
konfliktų su Svenu priežastį. Kaip pagalbinę priemonę ji pasi- 
rinko spalvotas kaladėles. Iš pradžių į vidurį, kaip savo simbolį, 
ji pastato moters figūrėlę. Pagal tai, kuris vaikas šiuo metu jai 
artimesnis, Kerstina aplink šią figūrėlę vieną po kitos sudė- 
lioja dvylika kaladėlių. Raudona kaladėlė vaizduoja mergaitę, 
mėlyna - berniuką. Kaladėles ji išdėsto skirtingu atstumu, pri- 
klausomai nuo savo pozicijos. Kerstina dėlioja jas tol, kol gauna 
tikrą jos 17 vaikų socialinių-emocinių santykių vaizdą. Dabar 
galima įvertinti. 

Įvairių formų, dydžių ir spalvų kaladėlių pasirinkimas ir jų 
išdėstymu išreikštas atstumas tarp auklėtojos ir vaikų yra svar- 
bus ir rodo, kaip analizuoti problemą. Įdomi ir eilės tvarka, 
kuria dėliojamos vaikus vaizduojančios kaladėlės. 

Dirbant su Kerstina įvyko įdomus posūkis. Pareiškusi, kad 
darbas baigtas, ji ir toliau nenuleido akių nuo mėlynos kaladė- 
lės, vaizduojančios Sveną. Prieš tai ji keletą kartų šią kaladėlę 
pastūmė tai į vieną, tai į kitą pusę. Todėl aš paklausiau: „Dar ne 
viskas, ar ne?“ - „Taip, Svenui vietos dar nesuradau.“ 

Mano nuostabai, auklėtoja ištraukė iš kaladėlių dėžės mažą 
keturratį vežimėlį ir įdėjo į jį Sveno kaladėlę. Tada paaiškino: 
„Jis nenustygsta vietoje, užtat ir mūsų santykiai tokie nepa- 
stovūs'. Ji stumtelėjo vežimėlį, „Svenas“ pajudėjo, pakeliui 
aplenkdamas tris kaladėles. Kerstina paaiškino: „Taip ir yra. Iš 
tikrųjų Svenas man patinka, dažniausiai mes sutariame. Tuo- 
met norėčiau, kad jis būtų šalia manęs. Bet kai jis ima siausti 
tr skriaudžia kitus vaikus, aš labai ant jo pykstu. Jis apskritai 
nepaiso jokių ribų“. 

Mūsų darbas, kurio tema - „Kaip man sekasi tinkamai 
(profesionaliai) nustatyti atstumą tarp savęs ir Sveno?“ įpu- 
sėjo. Kerstina labai mėgsta berniuką, savo išvaizda ir tempe- 
ramentu jis jai primena sūnų, kai šis buvo tokio pat amžiaus. 
Kelis praėjusius mėnesius ji taip dėl jo stengėsi, atidavė tiek 
širdies ir jėgų, ir kai Svenas vėl imdavo šėlti lyg nutrūkęs nuo 
grandinės, dažniausiai jausdavosi apvilta ar įžeista. Galime 
toliau dirbti per stebimuosius užsiėmimus su šiuo emocijų 
raizginiu ir profesionaliai aptarti, kaip sumažinti įtampą ir 
ko griebtis. 


8.1.3. Socialinis atomas 


Kita galimybė suprasti problemišką vaiko ar šeimos gyvenimo 
situaciją yra sociometrinis „socialinio atomo“ metodas. Pasak 
Moreno, socialinis atomas yra „mažiausias būtinas socialinis 
vienetas, kuriame individas gali rasti savo egzistencijai tinka- 
mą terpę“. Šiam „egzistencijai būtinam socialiniam vienetui“ 
priskiriami asmenys, su kurias individas daugiau ar mažiau su- 
siduria. Socialinio atomo sąvoką galima išplėsti, kad ji apimtų 
ir gyvūnus, įvykius, daiktus ar jau mirusius asmenis, jeigu jie 
vaidina svarbų vaidmenį. 

Šis metodas yra speciali sociogramos forma. Čia tiriama ne 
socialinė-emocinė grupės narių santykių plotmė, bet emociškai 
svarbūs asmens kasdienio bendravimo partneriai. Stengiamasi 
gauti Žinių apie jų skaičių, būdo bruožus, artimumą tiriamajam 
asmeniui. 

Apskritai kiekvienas susikuriame savo socialinį atomą, kad 
turėtume atramą susidarius sunkiai situacijai. Mūsų reikalui 
tokius sociometrinius tyrimus padarys auklėtojai su vaikais, tik 
čia neišvengiamai atsispindės ir jos asmeninis požiūris. 

Socialinį atomą galima pavaizduoti įvairiai, pavyzdžiui, gra- 
fiškai. Kaip ir sociogramose, trikampis žymi vyriškąją giminę, 
o apskritimas - moteriškąją. Jei reikia pavaizduoti mirusį as- 
menį, kuris emociškai dar yra svarbus, apskritimas ar trikampis 
užbrūkšniuojami. 

Asmens svarbą rodo simbolių dydis, emocinis artumas maty- 
ti iš to, kokiu atstumu vienas nuo kito simboliai išdėstyti. 


PAS Tėvas 
Brolis, "A Motina 


6 metų, () 
neįgalus () 


Senelė 


es 


Darželio 
draugės 


Auklėtoja 


Šis mažosios Dženės socialinis atomas, grafiškai pavaizduotas 
žiūrint auklėtojos akimis. Be ko kita, grafikas rodo atstumą 
tarp Dženės ir motinos bei tėvo, kuriems tenka rūpintis neįga- 
liu broliu. Senelė globoja Dženę ir yra (arba darosi) labai svarbi. 
Auklėtoja parodyta emociškai svarbesne už motiną, nes ji labai 
rūpinasi nuolat nusiminusia mergaite. Vienintelės bendraam- 
žės draugės yra gerokai nutolusios. 

Skaitytojos ir skaitytojai galėtų rasti ir daugiau šios socio- 
gramos aiškinimų. Kalbantis su tėvais grafinė socialinio atomo 
forma gali daug aiškiau parodyti sunkią Dženės situaciją negu 
ilgos kalbos. 

Socialinio atomo modelis iš monetų 

Kiekvienam socialinį atomą sudarančios grupės nariui parenka- 
ma moneta ir padedama ant balto popieriaus lapo. Parenkant 
monetą - didelę, mažą, blizgančią, nusitrynusią ir pan. - paro- 
domas ir emocinis vertinimas. Šio metodo pranašumas yra tas, 
kad monetas lengviau stumdyti, kol išdėstysi tinkamu atstumu, 
atitinkančiu emocinį santykį. Norint šį socialinio atomo modelį 
išlaikyti ilgesnį laiką, galima monetas popieriuje apibrėžti. 


Gyvasis socialinis atomas 

Šį metodą galima pritaikyti tik gausesnėje asmenų grupėje. Jos 
nariai sustatomi kokioje nors patalpoje ir atlieka atitinkamo 
bendravimo partnerio vaidmenį. Privalumas tas, kad bendravi- 
mo partnerius galima suvaidinti, jie gali patys judėti ir kalbėti. 
Grupės nariai įsijaučia į paskirtą vaidmenį arba užimamą padė- 
tį ir per baigiamąjį pokalbį gali išreikšti savo jausmus žodžiais. 
Vedantysis, t. y. tas, kuris formuoja socialinį atomą, atlikdamas 
savo vaidmenį gali tiesiogiai pajausti santykių raizginio poveikį 
(žr. Tobijo socialinio atomo modelį 8.3.2 skirsnyje). 


8.2. Kolegų pasitarimas 


Kolegų pasitarimuose keičiamasi naudinga patirtimi, aptaria- 
ma profesinė veikla, prireikus suteikiama kolegiali parama. 
Kolegų pasitarimas gali būti sušauktas paprašius kuriam nors 
bendradarbiui arba gali vykti reguliariai, nustatytu laiku (kas 
savaitę, kas mėnesį). 

Kiekvieną posėdį veda šios darbuotojų grupės narys. Tą 
užduotį gali perimti pokalbių vedimo patirties turintis asmuo 
arba vedantysis keičiamas sutartu būdu. Jei kolegų pasitarimai 
vyksta reguliariai, vadovauti patartina paeiliui, nes tai suteikia 

galimybę įgyti įvairios patirties ir tobulintis. Pasitikėjimą sa- 

vimi vedant pokalbius galima išsiugdyti tik aktyviai veikiant. 

Vedantysis nėra atsakingas už problemos sprendimą, jo užduo- 

tis - organizuoti pokalbį ir žiūrėti, kad būtų laikomasi nustatytų 

susitarimų, pavyzdžiui: 

Visi grupės nariai per pasitarimą laikosi tarpusavio pagarbos 
ir atidumo principo. 

Situacijos pateikimas ir ligtolinė pedagoginė veikla neverti- 
nama ir nekritikuojama. 

G Ieškančiajam patarimo neprimetami jokie skuboti sprendi- 
mai. 

Kolegų pasitarimo eigą galimą suskirstyti į keletą fazių: 


1. Temos paieška ir pasirinkimas 

Pasitarimo pradžioje arba dar jam rengiantis numatoma, kokia 
tema ar koks atvejis bus svarstomas. Grupės nariai pasako, ar 
jie pasirengę. Jei norima apsvarstyti daugiau temų, reikia pa- 
galvoti, kuri iš jų svarbesnė ir ar užteks laiko. 


2. Situacijos ar problematikos apibūdinimas 

Konsultuojamasis konkrečiai ir dalykiškai apibūdina situaciją. 
Pagalbinės priemonės, iliustruojančios situaciją, pavyzdžiui, 
vaiko piešiniai, sociograma ar grafiškai pavaizduotas socialinis 
atomas, padeda geriau suvokti situaciją. 


3. Informacijos kaupimas 

Kad geriau suprastų apibūdintą situaciją, kolegos dabar gali už- 
duoti papildomų klausimų. Tačiau negalima kritikuoti, aiškinti 
ar siūlyti skubotų sprendimų. 

4. Apmąstymų fazė 

Konsultantai bando įsivaizduoti problemą: „Ką aš čia girdėjau? 
Ką aš apie tai Žinau iš savo patirties?“ Tada jie apsikeičia nuo- 
monėmis. Aptaria sąlygas, ypatingas aplinkybes, savo vertini- 
mus ir pan. Ieškantysis patarimo tuo tarpu tyli, galbūt klausy- 
damasis žymisi pastabas. 


5. Konsultuojamojo nuomonė 

Patarimo ieškantis kolega(-ė) pareiškia savo nuomonę svarsto- 
mu klausimu. Jis pasako, kas jam yra nauja, įdomu ir naudinga. 
Išsiaiškinami galimi nesusipratimai (jei reikia, dar kartą grįžta- 
ma prie 3 fazės). 


6. Strategijos sukūrimas 
Konsultantai pateikia siūlymų, kaip pradėti keisti esamą situa- 
ciją arba kaip išspręsti problemą. 


7. Atsakomoji reakcija 
Konsultuojamasis(-oji) atsiliepia į kolegų siūlymus ir pasako 
savo nuomonę apie konsultacijos eigą. 


8. Integracijos fazė 

Kolegos pasako vienas kitam ir konsultuojamajam (konsultuo- 
jamajai), ką naudinga savo profesinei veiklai sužinojo nagri- 
nėdami šį atvejį. Pasidalijus mintimis, patarimo ieškančiam 
kolegai lengviau grįžti į savo grupę. 


8.3. Metodinis konsultavimas (supervizija) 


Maždaug trisdešimt metų metodinis konsultavimas (supervizi- 
ja) Vokietijoje yra įsitvirtinęs kaip svarbi sudėtinė psichosocia- 

linio darbo dalis. Darželius konsultuoja kvalifikuoti tos srities 
specialistai - metodininkai (supervizoriai). Konsultavimo tik- 
slas —- ne kontrolė ir vadovavimas, bet metodinė pagalba spren- 
džiant profesinės veiklos problemas, darbuotojų kvalifikacijos 
kėlimas, jų prolesinės kompetencijos didinimas. 

Per stebimuosius užsiėmimus konsultuojamieji pateikia 
klausimų, papasakoja apie darbe kylančias konfliktines si- 
tuacijas, ieško naujų sprendimų bei alternatyvių veiklos ga- 
limybių. Tam būtina apmąstyti savo veiklą ir darbo sąlygas. 
Konsultantas metodininkas padeda darželių darbuotojams 
savo pavyzdžiu ir metodinėmis žiniomis. Jų taikoma darbo 
su sunkiais vaikais metodika dažniausiai susijusi su įvairio- 
mis psichoterapijos metodikomis (pavyzdžiui, psichoanalize, 
psichodrama, asmenybės terapija, sistemine šeimos terapija). 
Stebimieji užsiėmimai gali vyku kaip atskiro asmens, kolekty- 
vo ar grupės darbo analizė. 

Metodinio konsultavimo principai yra savanoriškumas ir 
pasitikėjimas. Konsultantas metodininkas pirmiausia turi ne- 
pažeisti nė vieno stebimojo užsiėmimo dalyvio orumo (ypač 
konlliktuojančiame kolektyve) ir nubrėžti ribas, tarp kurių visi 
jaustųsi saugūs. Tik tada grupės nariai ramiai galės svarstyti 
sunkias temas ir asmeninę ar prolesinę kompetenciją. Kadangi 
čia reikalaujama atvirumo, konsultantas negali nurodinėti kon- 


sultuojamajam, ką jis privalo daryti. 
8.3.1. Metodinis konsultavimas vaikų darželyje 
Dirbant pedagoginį darbą atsiranda daugybė dingsčių prašyti 


metodinės konsultacijos: ne tik kilus kolektyviniam kontlik- 


tui, bet ir įvykus darželyje struktūrinių pokyčių (konsultacija 

organizaciniais klausimais) ar kilus sunkumų bendraujant su 
atskirais vaikais ir tėvais. Visur gali atsirasti painiavos, nesusi- 
pratimų, konfliktų, pasitaikyti iškreipto suvokimo ir netinkamo 
elgesio, kurie trikdo profesinę veiklą. "Te trikdžiai nuslopina 
spontaniškumą ir kūrybingumą, kurie sunkiomis situacijomis 
padeda kompetentingai veikti. Todėl konsultantų metodininkų 
tikslą galima apibūdinti kaip tos kompetencijos plėtrą ar at- 
naujinimą, kurie mums - atsižvelgiant į asmenybę, vaidmenį ir 
užduotis - leidžia tinkamai veikti. 

Kartais problemai išsiaiškinti pakanka dviejų trijų valandų, 
bet dėl kai kurių klausimų ar konfliktų tenka rengti keletą po- 
sėdžių. Posėdžio eiga, atsižvelgiant į teorinį konsultanto me- 
todininko pasirengimą, skirstoma į keletą fazių. Pavyzdžiui, 
psichodrama paprastai susideda iš šių tipiškų fazių: 


Apšilimas 
Susiderinimas ir apšilimas per pokalbius, fizinį ir kūrybinį ak- 
tyvumą, nusiteikimas būsimam darbui. 


Temos paieška ir pasirinkimas 

Pokalbiais ir psichodraminiais metodais išaiškinamos grupės 
dalyviams svarbios temos, kad vėliau būtų galima nutarti, koks 
bus pagrindinis posėdžio klausimas. 


Problemos nagrinėjimas 
Scenų surežisavimas, vaidmenų pasiskirstymas tarp grupės na- 
rių, pasikeitimas vaidmenimis, dublerių suradimas, vaidmenų 
atlikimas, susitikimas ir kt. 

Būsimų veiksmų repetavimas pasirenkant atskiras scenas, 
ekspromtus ir pan. 

Integracija, įvertinimas 
Vedančiųjų ir grupės narių grįžtamoji reakcija, problemos 
nagrinėjimo proceso ir klausimų užsiėmimui pasibaigus ap- 
mąstymas. 

Prie metodinio konsultavimo užsiėmimų skiriamas ir naujų 
veiksmų tikrovėje, t. y. konkrečioje darbo vietoje, išbandymas. 
Grįžtamoji reakcija sužinoma prasidėjus kitam posėdžiui. 


8.3.2. Konkretus pavyzdys: kas yra Tobijui? 


Vieno vaikų darželio kolektyvas kasmetinei kvalifikacijos kėli- 
mo savaitei pasirinko temą „Kaip elgtis su sunkiais vaikais“. Be 
teorinių klausimų, buvo svarstomi per metodinio konsultavimo 
užsiėmimus nagrinėti konkretūs pavyzdžiai. Toliau pateiksiu 
Tobijo pavyzdį. 

Kolektyvas labai greitai sutarė pirmiausia išnagrinėti Tobijo 
klausimą, nes berniukas ir jo problemiškas elgesys buvo nuo- 
latinė bendradarbių pokalbių tema. 

Pedagogai (trylika moterų ir du vyrai) pirmiausia nupiešė 
Tobijo paveikslą: Tobijas yra devynerių metų, trečius metus 
lanko darželio pailgintos dienos grupę, išsiskiria savo perdėm 
agresyviu elgesiu, pernelyg dideliu judrumu, pavyzdžiui, laks- 
tymu po visą darželį, pasitaikius progai iš jo dingsta ir nepaiso 
grupės tvarkos taisyklių. Pastaruoju metu probleminį elgesį pa- 
pildo ir grasinimai griebtis smurto: „Aš išdursiu tau akis!“ Iš 
pradinės mokyklos į pailgintos dienos grupę jis dažnai vėluoja, 
retai pietauja su kitais grupės vaikais — verčiau visai nevalgo. 
Labiausiai Tobijui patinka daryti „ką nori“, vis sunkiau jį integ- 
ruoti į grupę. Pokalbiai su grupės auklėtojais 1r auklėtojomis, 
mėginimai geruoju ar piktuoju jį sudrausminti turi tik trumpa- 
laikį poveikį. Ketvirtus metus Tobijas gauna ritaliną, nes vaikų 

gydytojas jam diagnozavo dėmesio sutrikimo sindromą. Darže- 
lio vadovybė ir auklėtojai apie tai sužinojo visai neseniai. 

Nepaisant visų sunkumų, į darželį berniukas dažniausiai 
eina mielai. Viena vertus, pedagogai dažnai nervinasi ir dėl 
jo agresijos protrūkių būgštauja dėl kitų vaikų. Kita vertus, jie 
mato ir daug teigiamų berniuko savybių, pavyzdžiui, jo paslau- 
gumą, kūrybiškumą. Jie mėgsta šį vaiką ir nori jam padėti. 

Prieš pradedant ieškoti, kaip Tobijui padėti, reikia pagalvoti 
apie jo socialinę aplinką, tarpusavio sąveiką 1r bendravimą su 
ja. Tobijo auklėtojas, pavadinsiu jį Pėteriu, pareiškia norą mano 
padedamas sudaryti berniuko „socialinį atomą“. Kiti kolektyvo 
nariai sutinka suvaidinti reikiamus vaidmenis. Kad būtų aiški 
šio psichodraminio darbo eiga, aš pasiūlau keletą tolesnių me- 
todinių žingsnių. 

Auklėtojas Pėteris yra šio psichodraminio užsiėmimo vedan- 
tysis. Socialinis atomas sudaromas jo nuožiūra, t. y. jei kolegės 
situaciją mato ar vertina kitaip, tai bus svarbu tik per baigiamąjį 
pokalbį. Kiti kolektyvo nariai pasiskirsto konkrečius vaidmenis 
ir bando į juos įsijausti. Šią užduotį jiems palengvina tai, kad 
vedantysis Peteris iš pradžių kiekvieną vaidmenį apibūdina ir 
suvaidina, atsižvelgdamas į konkretaus personažo santykius su 
Tobiju. Vaidinti Tobiją Peteris pirmiausia pakviečia vieną auklė- 
toją ir parodo jos vietą kambaryje. 

Kad įvairių vaidmenų atlikėjai geriau suvoktų savo roles, aš 
su jais (tiksliau sakant, su Peteriu, vaidinančiu vis kitą asmenį) 
truputį pasikalbu: tai psichodraminis interviu. Paskui vaidmenį 
perima anksčiau parinktas kolektyvo narys. Vedantysis turi ge- 
bėti susikaupti ir įsijausti į įvairius vaidmenis. Aš jam padedu. 
Pėteris galiausiai taip įsivažiuoja, kad ima prisiminti vis naujus 
svarbius žmones iš Tobijo aplinkos ir kviečiasi juos „į sceną“ — 
kol į veiksmą įtraukiamas visas kolektyvas. Taip iš daugelio Io- 
bijui svarbių asmenų susidaro „socialinis atomas“. 

Pėteris kiekvienam iš jų suformuluoja sakinį, kurį turi pasa- 
kyti Tobijui, kad išreikštų savo požiūrį į jį. 


"060 


Tobijo „gyvojo“ socialinio atomo sudarymas 


Tobijo „gyvojo“ socialinio atomo sudarymas 
T - Tobijas, pailgintos dienos grupės vaikas, devynerių su puse 
metų. 

Mo - motina, ji stovi toliau ir į dešinę už Tobijo, žiūri žemyn, 
šypsosi nežinia kam, į sūnų net nepažvelgia. Motina bedarbė, 
turi bėdų dėl alkoholio ir mažai rūpinasi sūnumi. Jos sakinys: 
„Tu tai jau neprapulsi, turi mobilųjį telefoną ir raktą . 

Tė - tėvas, jis stovi kambario kampe. Pabaigoje, kai sustoja 
visi asmenys, jis pasistiebia ant pirštų galų, kad galėtų matyti 
"Tobiją. Tėvai prieš keletą metų išsiskyrė ir beveik nebendrauja. 
"Tėvas gyvena netoli motinos, kartais iš mokyklos Tobijas eina 
pas jį. Tvirto susitarimo nei su tėvu, nei su motina nėra, jiems 
visai nesvarbu, kur Tobijas eina iš pailgintos dienos grupės. 

Kalbantis su tėvu paaiškėjo, kad jis myli sūnų ir laiko jį pro- 
tingu. Jis pats irgi buvęs judrus ir guvus vaikas. Tačiau tėvu ne- 

galima pasitikėti, jis, pavyzdžiui, yra pragėręs pinigus, skirtus 
planuotai kelionei su vaiku. Jo sakinys: „Tu šaunus!“ 

An - Ana, devyniolikos metų sesuo, ji kito tėvo. Ana gyvena 
viena, netoliese; Tobijas po pamokų kartais eina ir pas ją. Ana 
myli savo brolį, laiko jį gana protingu, bet nežino, kas „tokiuose 
namuose“ iš jo išeis. Ana neseniai baigė mokyklą. Su motina 
ji nebendrauja. Jos sakinys: „Viskas gerai, Tobijau, tik labiau 
stenkis mokykloje!“ 

Gy — gydytoja, ji stovi toliau nuo berniuko, šalia motinos. 
Ponia V. dirba su Tobiju jau ketverius metus (žaidimo terapija). 
Anksčiau ji kartą per savaitę vesdavosi berniuką iš pailgintos 
grupės į savo kabinetą, dabar Tobijas ten ateina vienas. Jos 
jausmai berniukui prieštaringi: viena vertus, per keletą metų 
atsirado pasitikėjimas, kita vertus, ji nebegali naktimis užmigti 
po to, kai vaikas per jos seansus ėmė reikšti itin brutalias fanta- 
zijas. Jos sakinys: „Ir aš nežinau, kaip tau padėti“. 

Mk - mokykla, ją simbolizuoja trys mokytojai. Tiesą sakant, 
Pėteris nenorėjo čia vaizduoti Tobijo mokytojų 17 mokyklos, nes 
Jų požiūris esąs „per blogas“. Kita vertus, ši įstaiga yra viena iš 
svarbiausių vaiko socialinės aplinkos sudėtinių dalių. Čia dėl 
Tobijo niekas nekvaršina galvos, atvirkščiai, kilo aibė problemų, 
kai kartą buvo nutrauktas ritalino vartojimas. Mokykla reikala- 
vo toliau vartoti psichotropinius vaistus. Sakinys: „Tu gali eiti į 
mokyklą, jei vartosi ritaliną . 

Rū ir Me- tai pailgintos dienos grupės auklėtojos. Rūta ir 
Merė stovi viena šalia kitos kiek atokiau nuo Tobijo, kairėje, 
priešais „mokyklą“. Abiejų jausmai Tobijui prieštaringi. Kartais 
jis joms patinka, bet dažniausiai laiko jį sunkiu vaiku. Jos sako 
Tobijui tą patį sakinį - Rūta nervingai treptelėjusi koja, Merė 
greičiau netekusi vilties: „Ar gali pagaliau elgtis padoriai?“ 

DV - darželio vedėja, jai Tobijas (dažniausiai) patinka, jis 
dažnai lankosi jos kabinete, jie ten šnekučiuojasi, jis ką nors vei- 

kia. Be to, Tobijas laikosi susitarimo, kada ten galima užeiti. Ve- 
dėja stovi šalia berniuko, uždėjusi jam ant peties ranką, ir sako: 
„Tu visai nieko, Tobijau - tas keletą ydų mes dar ištaisysime“. 

Pė - Peteris, pailgintos dienos grupės auklėtojas. Jis myli To- 
biją ir mano, kad berniukas yra gudrus, sąmojingas, protingas, 
kartais įžūlus. Bet ir Pėteris vaikas būdamas buvo toks pat. Dar 
ir dabar Pėteriui sunku susitaikyti su normomis ir reglamentais. 
Jis, kaip ir vedėja, stovi šalia berniuko, tik iš kitos pusės, ir laiko 
jam ant peties ranką. Jo sakinys panašus: „Iu OK, Iobijau. O 
tuos kelis dalykėlius mes sutvarkysime“. 

Jo - Jonas, jam septyneri metai, lanko pailgintos dienos gru- 
pę. Berniukas visada džiaugiasi pamatęs Tobiją, kartais jie abu 
žaidžia. Jis stovi priešais Tobiją ir žiūri į jį spindinčiomis akimis. 
Sakinys: „Tu - jėga, Tobijau!“ 

Ms - Marselis, jam šešeri. Jis lanko pailgintos dienos gru- 
pę. Berniukas žavisi už jį vyresniu Tobiju ir nori su juo žaisti. 
Marselis stovi už Jono ir taip pat nuolat susižvalgo su Tobiju. Jo 
sakinys: „Tu už visus didesnis“. 

Galiausiai visi pagrindiniai vaidmenys pasiskirstyti. Pa- 
skutinis veiksmas scenoje — tai Peterio ir Jukselio, kuris iki tol 
vaidino Tobiją, pasikeitimas vaidmenimis. Peteris įsijaučia į 
berniuko vaidmenį ir paeiliui išklauso visus "Tobijui skirtus saki- 
nius. Mano paklaustas jis sako, kad nemaloniausiai jam skamba 
„Mmokyklos“ žodžiai, bet ir kitų nelabai smagu klausytis. Labiau- 
siai jam dabar maga iššokti pro langą. 

Darbas scenoje baigiamas „pasitraukimu iš vaidmens“ ir 
atsipalaidavimu. Pedagogai labai sujaudinti to, ką išgyveno, ir 
turi iš tiesų atsidaryti langą, kad įkvėptų oro. 


Įvertinimas 

Paskui vyko išsamus aptarimas. Aš jį trumpai apibendrinsiu. 
Visi pedagogai džiaugėsi atlikę bendrą darbą. Šitaip jie turėjo 
galimybę įsijausti į vaiko padėtį ir suvokti sunkias gyvenimo ap- 

linkybes, suprasti, kodėl berniukas taip elgiasi. Jie sužinojo ir 
pajuto, kad Tobiju jau daug metų nesirūpina ir jam nepadeda 
nei motina, nei tėvas, jis turi kaip įmanydamas suktis pats. Be 
rūpesčio ir globos, Tobijui reikia tvarkos, taisyklių ir elgesio 
ribų. Jis nuolat jų nepaiso, tačiau trokšta artimų žmonių, kurie 
su juo bendrautų, vietom kiek pristabdytų ir būtų jam atrama. 
Pailgintos dienos grupės pedagogai ateityje drauge su Tobiju 
nustatys jam griežtas ir nepajudinamas elgesio taisykles ir nuo- 
lat sakys savo pastabas apie jo gerą ir blogą elgesį. 

Į akis krinta tai, kad dauguma asmenų per vaidinimą stovi už 
berniuko nugaros. Kad susitiktų jų žvilgsniai, Tobijas turi dėti 
pastangų, t. y. atsigręžti. Ši situacija atitinka kasdienę vaiko tikro- 
vę mokykloje, šeimoje ir kitoje socialinėje aplinkoje; taigi peda- 
gogai turi dar kartą gerai apgalvoti, kaip jiems su Tobiju elgtis. 

Daug "Tobijui skirtų sakinių yra dviprasmiški, pavyzdžiui: „Vis- 
kas gerai, tik...“. Tai trukdo Tobijui teisingai save įvertinti, nuolat 
verčia jį manyti, kad blogai elgiasi. Berniuko vidinę sumaištį pa- 
brėžtinai rodo jo įsitempimas ir per didelis aktyvumas. 

Visi „socialinio atomo“ dalyviai gavo svarbią pamoką - reikia 
aiškiai skirti teisingą žmogaus elgesio kritiką nuo jo asmenybės 
vertinimo ir pagarbos jam. 

Buvo akivaizdu, kad tėvas ir sūnus labai vienas nuo kito nu- 
tolę, tarp jų yra visokių užtvarų (mokykla, pailgintos dienos 
grupė). Tėvas ne itin stengiasi įveikti kliūtis, bet Tobijas vis 
dėlto labai norėtų artimai su juo bendrauti. Auklėtojai ir vedėja 
norėtų išsiaiškinti, kaip darželis galėtų užmegzti ryšį su tėvu. 

Nėra abejonės, kad "Tobijas pernelyg mažai paramos gauna 
iš gydytojos. Ji dirba su berniuku ketverius metus, bet aiškiai 
neranda būdo, kaip išspręsti jo problemas. Galbūt reikėtų su ja 
pasikalbėti ir pamėginti "Tobijui padėti bendromis jėgomis. 

Iš Pėterio atsiliepimų apie Tobijo vaidmenį galima numa- 
nyti, kaip Tobijui svarbu ir padeda, kad jį be išlygų priima abu 
jaunesnieji grupės berniukai. Aišku ir tai, kad Tobijas sugeba 

bendrauti su kitais žmonėmis, jeigu yra vertinamas ir pripa- 
žįstamas. 

Įsižiūrėjus į grafinį socialinio atomo vaizdą peršasi mintis, 
kad Tobijas ieško, kas pakeistų šeimą, kad darželis jam atstoja 
tėvą ir motiną, brolius bei seseris. (Žr. 5.4 poskyrį „Apsaugos 
veiksniai.) Turint tai galvoje, Tobijo „užgaida“ atrodo visai ki- 
taip: darželis yra tarp "Tobijo namų ir mokyklos. Kiekvieną rytą 
berniuko kelias į mokyklą veda pro darželį. Jis padaro nedidelį 
lankstą pro pailgintos dienos grupę, pasveikina vedėją, keletą 
auklėtojų ir tęsia kelionę į mokyklą. 

Darželis Tobijo gyvenime neabejotinai užima svarbią vietą, 
jis berniukui yra dalelė šeimos ir tėvynės. Tiesa, Tobijas po še- 
šių Mėnesių, prieš vasaros atostogas, turi būti iš čia išrašytas. Jo 
motina mano, kad sūnus jau pakankamai didelis ir gali apsieiti 
be pailgintos dienos grupės, be to, ji nori sutaupyti vaiko prie- 
žiūrai skirtus pinigus. 

Kad sušvelnintų šią "Tobijo katastrofą, pedagogai jam pasiūlė 
lankyti darželį dvi dienas per savaitę po pamokų*. 
Papildymas. Šis išsamus aprašymas turėtų iliustruoti, kaip me- 
todinės konsultacijos gali padėti į klampias ir sunkiai sutvarko- 
mas situacijas pažvelgti kitu žvilgsniu, jas išnarplioti ir suprasti. 
"Turint tokį pagrindą, bus lengviau žengti kitą žingsnį (bendri 
svarstymai, kaip vaikui padėti). 

Šiam sociometriniam metodui reikia specialistų instruktažo, 
o kiti metodai, kaip sociogramos ar socialinio atomo sudarymas 
(naudojant tam tikrus daiktus), yra nesudėtingi ir nebrangūs, 
todėl juos puikiai galima taikyti savarankiškai. 


* Kol ši knyga buvo baigta, su Tobiju buvo sudaryta speciali sutartis, 
pagal kurią jis įgijo svečio teises. Nustatytos darželio lankymo dienos, 
pokalbių partneriai, išrašymo tvarka, be to, nedidelės užduotys jam 
pačiam. Po keturių mėnesių buvo padaryta išvada, kad tokia tvarka 
visai pasiteisino. 


Santykių užmezgimas ir 
bendravimas 


Auklėjimas reikalauja emocinio dėmesio vaikui ir gebėjimo 
kurti gerus, pasitikėjimu grįstus santykius. Jei vaikas priimamas 
su visomis geromis ir blogomis savybėmis, jeigu jis darželyje 
Jaučiasi gerai ir pasitiki auklėtoja, tai yra geriausios sąlygos jam 
lavėti ir įveikti sunkius gyvenimo tarpsnius. 

Apie emocinių santykių užmezgimą su vaikais rašoma 1.3 
skirsnyje, su suaugusiaisiais - 10 skyriuje. Ši darbo sėkmė pri- 
klauso nuo auklėtojo gebėjimo priimti vaiką, jo individualybę, 
kokia ji yra, pagarbiai ir meiliai su juo elgtis. Užmegzti santykius 
su nauju, droviu ar problemišku vaikų dažnai palengvina bendra 
fizinė veikla, kai su vaiku kartu juokiamasi, išdykaujama ir atsi- 
palaiduojama. Fizinis sąlytis sustiprina tarpusavio santykius. 

Žinoma, net ir puikiai sutariant kartais tenka pasiginčyti, 
pavyzdžiui, kas turi sutvarkyti žaidimo vietą baigus žaisti, arba 
kai nesilaikoma grupės tvarkos taisyklių ir pan. Kyla įvairių 
sunkių klausimų, tarkim, kaip elgtis su agresyviais vaikais. To- 
kiais atvejais reikia meistriškumo atskirti svarbų, problemišką 
vaiko elgesį nuo pedagogo ir vaiko santykių. Tai galima laikyti 
dalykinio ir santykių lygmens atskyrimu. Vienoje pusėje lieka 
pasitikėjimu grįsti auklėtojos ir vaiko santykiai, kaip pastovus, 
patikimas lygmuo, kitoje - konkretus netinkamas poelgis ir 
ginčai dėl jo. Kai kurie vaikai, pirmiausia menkai prisirišę, iš- 
bando, ar auklėtojos simpatija yra tikra ir išlieka, kai vaikas pri- 
daro nemalonumų. Už to dažniausiai slypi nuogąstavimai, kad 
auklėtoja gali nustoti jį mylėjusi. Vaikai įgyja naujos, svarbios 
patirties, jei auklėtoja, nors ir nustato jiems griežtas taisykles 


14] 


PEDAGOGINĖS PRAKTIKOS PATARIMAI 


ir, galimas daiktas, laikinai neleidžia dalyvauti kokiose ypatin- 
gose pramogose, vis dėlto iš esmės yra palankiai nusiteikusi jų 
atžvilgiu ir priima juos tokius, kokie yra. Dažniausiai lengva lai- 
kytis tokios pozicijos, kai kyla konfliktas. Tačiau kai vaikas labai 
smarkiai pyksta ar yra visai bejėgis, toks santūrumas įmanomas 
tik su išlygomis. 


9.1. Su vaikais reikia kalbėtis 


Kalba mus sieja su kitais žmonėmis, o kartu ir padeda išlaikyti 
reikiamą atstumą. Kalba mes išreiškiame, kaip vertiname kitus 
žmones arba kaip jie vertina mus. Žodžiais baramasi, ginčija- 
masi, priekabiaujama, baudžiama, moralizuojama ar žemina- 
ma. Žodžiais galima ir paguosti, padėkoti, susitaikyti, pagirti ar 
padrąsinti. Visa tai įmanoma, jeigu suaugusieji su vaiku kalbasi. 
Kalba, pokalbiai apskritai turi didžiulę reikšmę psichikos raidai 
ir žmonių santykiams. 

Pedagogai turi nuolat kalbėtis su vaikais, organizuoti bendrus 
pokalbius grupėje ar su pavieniais auklėtiniais. Suaugusieji turi 
būti atsakingi už tai, kad pokalbis vyktų tinkamai, konstrukty- 
viai, kaip dialogas tarp lygiaverčių partnerių. Tinkamai vado- 
vauti pokalbiui - tai visus pokalbio dalyvius laikyti lygiaverčiais, 
juos išklausyti ir leisti kalbėti. "Tik tokiomis sąlygomis vaikas 
gali ramiai papasakoti suaugusiesiems, kas jį jaudina, džiugina, 
kelia baimę ar slegia; gali užduoti klausimų, ginčytis ir pan. 

Tėvai ir pedagogai dažnai apie sunkų vaiką sako: „Jis (ji) 
apskritai nieko negirdi!“ Nors girdėti, t. y. suvokti garsus, toks 
vaikas tikrai gali, tačiau jis tikriausiai negali arba nenori išgirsti. 
Tokiu atveju auklėtoja turėtų savęs paklausti: 

B Ką vaikas turėtų išgirsti? 
a Kadajis nustoja klausytis? 
G Dėl ko taip atsitiko? 

Kol kas nėra pakankamai išaiškinta, kodėl vaikai nenori klau- 
syti, ką jiems sako tėvai arba artimieji. Jau kūdikis įsiklauso į 
pažįstamus tėvų balsus, jų žodžiai jį nuramina arba padrąsi- 
na. Žinoma, kūdikius kartais anksti išgąsdina stipresni garsai 
arba emocingesni žodžiai. Vėliau vaikai išmoksta „apkursti“, 
kai kalbama apie taisykles, moralizuojama arba kai jie kri- 
tikuojami. Vaiko požiūriu toks „negirdėjimas“ yra apsaugos 
priemonė. 

Vaikai tikrai gali suvokti (arba turi to išmokti), kai auklėtoja 
ragina grupę ką nors padaryti arba kai kritiškai vertina kokio 
nors vaiko netinkamą elgesį. Tačiau auklėtojos žodžiai neturi 
būti užgaulūs, žeminantys, jie neturi būti suvokiamai kaip ne- 
pagrįsta kritika. Tai ypač svarbu kalbant apie vaikus, kurie nuo- 
lat trukdo, krečia šunybes arba smurtauja. Bet svarbiausia, kad 
pokalbiai baigtųsi bendru sutarimu ir kad paskui būtų kontro- 
liuojama, kaip to susitarimo laikomasi. 

Kai vaikas dar nemoka kalbėti, jis kūno kalba išreiškia tai, 
ko dar negali pasakyti. Tokiu atveju auklėtoja gali suprasti vai- 
ko norą pasikalbėti ir suteikti jam tokią galimybę, pavyzdžiui: 
„Tavo akutės taip blizga ir tu taip šokinėji aplink mane - turbūt 
nori man pasakyti ką nors malonaus?“ Arba: „Iavo žvilgsnis 
toks gailus - gal nori man pasakytu, kas tave slegia: Geriausia 
kalbėtis su vaiku jaukiame kampelyje. 


9.2. Pūkutis ir lėlės - pagalbinė 
bendravimo priemonė 


Maunamos ant rankos, tvirtinamos prie lazdelės ir visokios ki- 
tokios lėlės žavi vaikus ir puikiai tinka mokytis bendrauti. Vaikai 
nori susitapatinti su lėlėmis, pirmiausia su tomis, kurios, kaip 
ir jie, turi silpnybių. Jie gali lėlėms atvirai reikšti savo jausmus 

(įtūžį, liūdesį, neapykantą, džiaugsmą ir pan.), o tai realiame 
gyvenime neįmanoma arba neleidžiama. 

Žaisdami su lėlėmis vaikai dažnai ką nors papasakoja daug 
išsamiau ir spontaniškiau, negu užkalbinti ar klausinėjami tie- 
siogiai. Jei auklėtoja moka sumaniai vaidinti lėlę, jai pavyks 
prakalbinti net ir labai užsisklendusius vaikus. 

Tokiam tikslui viename Berlyno darželyje atsirado Pūkutis. 
Tai iš kartono iškirptas šunelis, aplipintas papurusio kailio lo- 
pinėliais ir dviejose vietose virvelėmis pritvirtintas prie medi- 
nės lazdelės. Vieną dieną jis įlapsėjo į grupę, apuostė kamba- 
rį, prisistatė, pasiteiravo vaikų, kuo jie vardu, paklausinėjo, ką 
galima darželyje daryti, ir pagaliau paklausė, ar galėtų pasi- 
likti grupėje. Dauguma vaikų iš karto juo susižavėjo, tačiau du 
berniukai iš pradžių jį paspyrė —- šuniukas taip sukaukė, kad 
šiedu išsigando ir sutriko. Kartais ir agresyviu veiksmu norima 
išreikšti simpatiją. Vėliau abu berniukai su kitais vaikais pasta- 
te Pūkučiui būdą, kad jis turėtų kur prisiglausti. Dabar šunelis 
gyvena grupėje ir turi puikią poilsio vietą. Kartais jis įsitaiso 
krepšelyje netoli vaikų. 

Naudodamasi lėle, auklėtoja dažnai gali pradėti grupėje po- 
kalbį arba užmegzti ryšį su vaiku, kuriam kaip tik reikia ypatin- 
go demesio, tik jis nemoka to pasakyti. Pūkutis jau du mėnesiai 
yra tikras grupės narys ir labai padeda auklėtojai, ypač ieškant 
bendros kalbos su sunkumų turinčiais vaikais. 


Kaip pasidaryti Pūkutį 
Medžiagos: 

Standesnis popierius arba nestoras kartonas, sagos arba ka- 
roliukai akims, virvelė ir lazdelė, tiktų kailio lopinėliai. 

Figūrą nusibraižykite ir išsikirpkite pagal pateiktą formą. 


Tada įlenkite punktyru pažymėtas vietas ir suklijuokite uo- 

degą. Taškų vietose perverkite virvelę ir pririškite šuniuką 
prie lazdelės. Akių vietoje įsiūkite sagutes ar karoliukus. 

Jei norite pasidaryti šuniuką su kailiu, pirma kartoną apkli- 
Juokite, o paskui lankstykite. 


apie 52 cm 


apie 43 cm 


T Bendradarbiavimas 
su tėvais 


Pradėkime nuo to, kad tėvai nori savo vaikams visa ko geriau- 
sio. Jie planuoja bendrą ateitį ir viliasi, kad vaikas užaugs geras 
ir sveikas. Kartais jie net tikisi, kad vaikas sėkmingai baigs mo- 
kyklą ir studijas, pasirinks gerą profesiją. Kai kurie tėvai savo 
neįgyvendintas svajones perkelia vaikams. 

Kiekvienas giminių, draugų ar pedagogų pagiriamasis žodis 
apie vaiką, jo gebėjimus ar dailią išvaizdą pastiprina tėvus: aš 
esu „gera mama“, „geras tėvas“, žmonės pastebi mano pastan- 
gas gražiai išauklėti vaiką ir juo pasirūpinti. Tėvai tuomet su 
meile ir pasididžiavimu žiūri į savo vaiką, jis juos džiugina, tai 
atperka kartais paaukotas svajones apie savo pačių profesiją ir 
karjerą, brangias keliones į svetimas šalis. 

Tuo tarpu tėvai, nuolat iš įvairių pusių girdintys, kad jų 
vaikas yra sunkus, kelia problemų, trukdo aplinkiniams, pikty- 
biškai užgaulioja kitus vaikus, negali su kitais Žaisti, priima tai 
kaip priekaištus sau, kad jie netinkamai atlieka tėvų pareigas. 
"Tai juos žeidžia, dažnai kamuoja kaltės jausmas. 

Sunkių vaikų tėvai ir vaikų darželyje jaučiasi prasčiau, ven- 
gia susitikti su kitais tėvais ir pedagogais. Arba, atėję parsivesti 
vaiko, nuolat klausinėja auklėtojų, koks jis šiandien buvo. "Tai 
pablogina ne tik darželio ir tėvų, bet ir tėvų bei vaikų santykius. 
Tačiau jei bendraujant vieniems su kitais bus paisoma tam tikrų 
principų, net ir šiomis sunkiomis sąlygomis tėvai ir pedagogai 
galės rasti būdų vaisingai bendradarbiauti ir vaiko labui atvirai 
pasikalbėti. 

10.1. Pokalbiai su tėvais 


Partneryste grįstas bendradarbiavimas su tėvais, asmeniniai 
ryšiai ir dialogas visais vaiko gerovės klausimais yra sąlyga, kad 
tiek vaikai, tiek tėvai darželyje gerai jaustųsi. Be to, tai yra abi- 
pusio dėmesio, pagarbos ir auklėtojo gebėjimų verunimo pa- 
grindas. Pedagogai ir tėvai bendradarbiaudami siekia bendro 
tikslo — geriausiai ugdyti vaiką. Šis bendras tikslas vienija. 

Pokalbiai su tėvais apie vaiko raidos sutrikimus paprastai 
vyksta konstruktyviai ir patenkinamai, jei tarp vaikų darželio ir 
šeimos yra pasitikėjimu grįsti santykiai. Pamatas jiems klojamas 
jau pirmuoju pokalbiu, priimant į darželį. 


10.1.1. Svarbūs pirmieji kontaktai per priėmimo pokalbį ir 
apsipratimo laikotarpiu 


B Per šį pirmą išsamų pokalbį tarp tėvų, darželio vadovybės 
ir grupės auklėtojos, kaip ir per artimiausias apsipratimo 
darželyje savaites, dalyvaujant vienam iš tėvų, padedami 
būtinos abipusės pagarbos ir pasitikėjimo pamatai. 

Kuo aiškiau išdėstoma darželio koncepcija ir apibūdinamas 
auklėtojos darbo stilius, tuo sąmoningiau gali tėvai apsi- 
spręsti dėl darželio. 

E Jei per pirmąjį pokalbį tėvai susidaro nuomonę, kad bus 
atsižvelgta ir kiek įmanoma paisoma jų specifinių norų ir 
poreikių, šeimos jaučia, kad jomis rūpinamasi. 

E Per šiuos pirmuosius pokalbius susitariama abipusiškai keis- 
tis informacija apie vaiko raidą. Tuomet tėvams ir pedago- 
gams ateityje esti lengviau svarstyti problemines temas. 

B Tėvai turi galimybę papasakoti apie savo vaikų ligtolinį gy- 
venimą, o pedagogai gali pasinaudoti šia informacija peda- 
goginiame darbe. Todėl tėvai jaučiasi įvertinti, kad tinkamai 

auklėja vaikus, o vaikams nutiesiamas tiltas tarp šeimos ir 
darželio. 


10.1.2. Pokalbis „tarpduryje“ - 
tolesnių pokalbių pagrindas 


Posakis „kalbėtis tarpduryje“ yra vaizdingas ir iškalbus. Įsivaiz- 
duojame iki galo atlapotas duris, kurios netrukus vėl užsivers. 
Per šias kelias minutes galima šnektelėti. Remdamasi pavyzdžiu 
iš savo praktikos, norėčiau šią situaciją aprašyti vaizdingiau. 

Seminaro „Kaip vesti pokalbį“ dalyviai dalijosi patirtimi 
apie sunkius, nemalonius išgyvenimus kalbantis tarpduryje. 
Psichodramos priemonėmis norėjome atidžiau patyrinėti šias 
pokalbių situacijas. Seminaro dalyviai sutiko padėti vedančiajai 
ištirti vieną konkretų atvejį ir pasiskirstė vaidmenimis. Dvi da- 
lyvės atsistojo viena šalia kitos, vaizduodamos durų staktą; kitas 
dalyvis vaizdavo duris ir pamažu vaikštinėdamas rodė, kaip jos 
darinėjasi. Tai buvo „scena“, kurioje vyksta pokalbis. Toliau ap- 
rašyta, kaip buvo suvaidinta auklėtojos Marijos M. ir motinos 
Silvijos V. sunkaus pokalbio situacija. 


Scena: 


Trečiadienio rytas, prieš pusryčius. Keletas vaikų žaidžia 
prie stalo, kiti - ant grindų. Marija M. ruošia pusryčius. 
Silvija V., vieniša motina, atidaro duris ir įeina su ketverių 
metų sūnumi Štefenu. Ji skuba, bet norėtų paskubom išlieti 
susitvenkusį apmaudą. Greitakalbe moteris išberia, esą Šte- 
fenas vakar vakare jai papasakojęs, kad žaidimų aikštelėje 
visi vaikai jį erzinę ir apstumdę, ir niekas jo negynęs. Mo- 


tina mano, kad tai baisi netvarka, juolab kad taip atsitinka 

nebe pirmą kartą. Toliau taip tęstis nebegali! Šie jausmingi 
priekaištai pasipila ant Marijos galvos visai netikėtai, ji išsi- 
gąsta ir pasipiktina. Auklėtoja ima klausinėti, teisintis, įsi- 
velia į sunkų pokalbį. (Tuo tarpu durys pamažu užsidaro.) 
Tarp abiejų moterų atsiranda įtampa. Motina apsisuka ir 
skubiai išeina. (Žinoma, ji turi dar kartą atidaryti duris.) 
Auklėtoja lieka suirzusi. Darbo diena prasideda ne itin ma- 
loniai. Tuo scena baigiasi. 


Apmąstymai 

Per baigiamąjį pokalbį paaiškėjo, kad panašių atvejų nuolat 
pasitaiko seminaro dalyvių darbe. Mariją tai kiek paguodžia, ji 
nekantriai laukia mūsų patarimų, kaip elgtis tokioje situacijoje. 
Pirmiausia kolegės pasidalija savo labai pamokomais vaidinimo 
įspūdžiais: 

Marija. Juk neįmanomas dalykas - imti ir užsipulti mane 
visų vaikų akivaizdoje. Dėl to aš nejuokais supykau. Be to, aš 
apskritai nieko nežinojau apie šį įvykį. Su šita mama aš ir šiaip 
dažnai turiu vargo, mes nerandame bendros kalbos. 

Silvija. Aš manau, kad jos čia, darželyje, mano Štefeno 
nelabai mėgsta, kitaip geriau jį žiūrėtų. Aš negaliu tiek daug 
rūpintis vaiku 17 manau, kad tai auklėtojų darbas. Dabar esu 
labai susijaudinusi ir džiaugiuosi, kad galiu greit išeiti. Bet jai 
parodžiau, kad ir aš turiu ką pasakyti. 

Štefenas. Ai, mama su Marija susipykusios ir barasi. Tai 
man atrodo kvaila. O visi vaikai žiopso. Aš nenoriu čia pasilikti, 
verčiau išeičiau kartu su mama. Vakar žaidimų aikštelėje irgi 
viskas buvo kvaila. 

Žaidžiantys vaikai (visi kartu). Kas čia dedasi? Vaje, 
Jos ginčijasi! 

Durų stakta. Net sulinkau nuo tokios įtampos. Jeigu jos 
matytų, kokios pasišiaušusios stovi viena prieš kitą! 

Durys. Kiekvieną rytą mes čia turime svarbią užduotį — at- 
sidarome, kad tuoj galėtų susitikti vaikai, tėvai ir Marija. "Tai 
svarbus darbas. O dabar mes patyrėme tik stresą. 


Galimos išeitys 

Ką padaryti, kad šis visiems nemalonus pokalbis būtų smages- 
nis? Per kitą repeticiją mėginame jį kitaip pakreipti. Vaidinant 
tą padaryti nesunku, nes iš karto matome kitų vaidinimo daly- 
vių atsakomąją reakciją. Štai viena iš galimų išeičių. 

Pradžia lieka ta pati: motina smarkiai skundžiasi. Tačiau da- 
bar auklėtoja bando reaguoti kitaip. 

Marija: „Suprantu jūsų rūpestį, bet vakar aš nieko blogo, iš- 
skyrus įprastą apsistumdymą, nepastebėjau. Dabar netinkamas 
metas išsamiau apie tai pasikalbėti. Bet aš paklausiu savo kole- 
gės, kuri vakar taip pat buvo žaidimų aikštelėje, pasišnekėsiu ir 
su Štefenu. Popiet bus ramiau, turėsiu daugiau laiko, galėsime 
plačiau pasišnekučiuoti. Gerai?“ 

Motinos reakcija į tokį pokalbį: „Ji iš tikrųjų mane išgirdo ir 
pažiūrėjo į mane rimtai, nors aš sprogau iš pykčio. Jau seniai 
ketinau su ja pasikalbėti, nes Štefenas man kelia rūpesčių. Gal 
pokalbis ir nebūtų labai jau sunkus. Silvija V. sutinka susitikti 
po pietų ir jau linksmesnė eina į darbą. 

Auklėtojos atsakomoji reakcija: „Džiaugiuosi, kad ji priėmė 
mano siūlymą. Manau, į darbą ji išėjo ramesnė. Dabar tikrai 
atidžiau stebėsiu Štefeną, nes jis turi sunkumų. Paskui papra- 
šysiu, kad jis man ramiai viską papasakotų . 


Tokie kasdieniai trumpi pokalbiai atvedus ar pasiimant iš dar- 
želio vaiką sudaro didelę pedagogų ir tėvų bendravimo dalį. 
Nuo jų daug priklauso, kaip seksis išsamiai pasikalbėti sun- 
kiomis temomis. Pokalbius „tarpduryje“ gali palengvinti šios 
taisyklės: 

E Galvokite apie tai, kad rytinis pokalbis jo dalyvius vienaip ar 
kitaip nuteikia visai likusiai dienai. 

m Sakykite apie vaiką tik gerus dalykus, nes paprastai tuo metu 
šalia yra ir daugiau tėvų ir vaikų, kurie viską girdi. 

a Būtinus organizacinius dalykus aptarkite trumpai ir glaustai. 

m Išklausykite tėvų nusiskundimus, parodykite, kad esate pasi- 
rengę bendrauti, bet nurodykite, kad svarbiems pokalbiams 
reikia tinkamos vietos, laiko ir ramaus nusiteikimo; pasiūly- 
kite patogų susitikimo laiką. 


10.1.3. Pokalbiai apie vaiko raidą 


Pasikeitimas informacija apie vaiko raidą vaikų darželyje pa- 
deda tėvams orientuotis ir bendradarbiauti su auklėtojais 
(auklėtojomis). Pagerėja bendras darbas vaiko labui. Auklėtojai 
papasakoja, kiek vaikas pažengė darželyje, o tėvai pasidalija 
savo pastebėjimais. Be to, auklėtojai tėvams pageidaujant gali 
pasisiūlyti patarti ar padėti kaip pedagogai. 

Jau kalbantis apie vaiko priėmimą į darželį reikia nurodyti, 
kad čia vyksta vadinamieji metiniai pokalbiai apie vaiko raidą 
su kiekvieno vaiko tėvais, nepaisant to, ar jis kelia kokių rūpes- 
čių, ar ne. Paprastai toks siūlymas susilaukia didelio tėvų prita- 
rimo. Norėčiau pateikti dvi skirtingas tokių pokalbių formas. 


Atskirai sutartas pokalbis 

Per paskutinius tris darželio sezono mėnesius auklėtojai ir tė- 
vai susitaria dėl pokalbio laiko. Pokalbio trukmė - nuo 45 iki 
60 minučių. Žiūrėdami vaikų piešinius, nuotraukas, kartais 
trumpus videofilmus ir tų metų vaikų rankdarbius, vartydami 
auklėtojų užrašus apie vaiko raidą, tėvai išsamiai susipažįsta su 
vaiko gyvenimu darželyje. Auklėtojai su tėvais aptaria, ko vaikas 

per metus išmoko, ką jis mėgsta veikti, kas jo visai netraukia, at- 
sako į specifinius tėvų pateiktus klausimus. Pabaigoje aptariami 
svarbiausi vaiko tų metų raidos etapai ir kitų metų planai (pvz., 
vaiko kelionės, kalbos mokymasis, pasirengimas mokyklai). 


Metiniai pokalbiai 

Šiems pokalbiams kasmet skiriama patalpa, kur tėvai su auk- 
lėtojais gali bendrauti ne vieną dieną (žiūrint kokios darželio 
sąlygos ir kiek vaikų). Tėvai registruojasi specialiame žurnale. 
Kiekvienam pokalbiui skiriama 30-45 minutės. Jų turinys toks 
pat, kaip ir aukščiau aprašytų atskirai sutartų pokalbių. Tiesa, 
metiniai pokalbiai vyksta po kelis per popietę, jiems reikia dau- 
giau ruoštis, o laiko esti mažiau. 

Svarbiausi pasirengimo ir eigos aspektai: 

E parinkti pokalbio laiką taip, kad jame galėtų dalyvauti abu 
tėvai; 

jei vaiką augina vienas iš tėvų, jam pageidaujant pasikviesti 
kitų vaiko artimųjų; 

E sudaryti sąlygas maloniam ir sklandžiam darbui (patalpos 

apipavidalinimas, kava, arbata ir t. t.); 
apgalvoti pokalbį taip, kad dėmesys būtų sutelktas į abiem 

pusėms malonius vaiko raidos žingsnius, t. y. nekalbėti apie 

sunkias vaiko problemas, tėvų ir pedagogų nesutarimus. 

"Tam skiriamas kitas laikas; 
vaiko raidos vaizdas tampa išsamesnis, jei tėvai papasakoja 

apie vaiko gyvenimą namie. 

"Toks partneriškas požiūris į vaiką ne tik paskatina tėvus 
bendradarbiauti su darželiu, - čia ir pedagogai gali parodyti 
savo profesinį išprusimą, kad tėvai juos įvertintų. Tuomet kilus 
auklėjimo ar raidos problemų tėvai kreipsis patarimo į peda- 


gogus. 

10.1.4. Pokalbiai su tėvais kilus nesutarimams 


Vaiko raidos problemos, nesusipratimai, kaltinimai, nusivyli- 
mai, susitarimų nesilaikymas ir pan. gali sukelti didesnių ar 
mažesnių nesutarimų tarp tėvų ir auklėtojų. Nors žinome, kad 
konfliktai yra neišvengiama žmonių bendravimo dalis, vis dėl- 
to pokalbiai esant nesutarimų dažnai būna nemalonūs. Reikia 
sugebėti įsijausti į gana specifines situacijas, kad galėtum ben- 
drauti su jose atsidūrusiais tėvais. 


Pokalbio apgalvojimas 
Geras pasirengimas pokalbiui padidina profesinę kompetenciją 
ir sustiprina pasitikėjimą savimi. Pasirengi padės šie klausimai: 


B Ką norėčiau šiuo pokalbiu pasiekti? 

Aiškiai ir vienareikšmiškai įvardykite motyvus ir tikslus. Čia 
kalbama ne tik apie pokalbio turinį (dalykinis lygmuo), bet ir 
apie bendradarbiavimą (santykių lygmuo). Svarbus tikslas yra, 
pavyzdžiui, užmegzti arba pagerinti esamus ryšius, išklausyti 
arba būti išklausytam, išsklaidyti nepasitikėjimą. 

E Ar mano tikslas šiuo metu yra realus? 

Jei į šį klausimą atsakysite neigiamai, tada tegul tai būna ilga- 
laikis tikslas. Dabar jūsų uždavinys - nusistatyti dalinius tikslus, 
kuriuos galėtumėte pasiekti. 

Kokią realią pagalbą galėčiau pasiūlyti? 

Darželio siūlymai gali padėti įveikti auklėjimo sunkumus, ta- 
čiau jie turi būti realiai įgyvendinami. Kitaip tėvai nusivils ix 
santykiai su jais blogės toliau. 

Pokalbio eiga 

Specialiojoje literatūroje gausu nurodymų ir „auksinių“ taisyk- 


lių, kaip kalbėtis su tėvais iškilus konfliktui. Be abejonės, jie 

naudingi. Tačiau vadovauti pokalbiui išmokstama tik kalbantis, 


t. yv. kiekvienas pokalbis, net jeigu jis sekasi nekaip, suteikia pa- 


tirties ir padidina kompetenciją. 


Glaustai pateiksiu keletą patarimų, kaip vadovauti pokal- 


biui. 


Bs 


Leiskite tėvams išsakyti savo rūpesčius. Būkite jiems atidūs 
ir supratingi. Pastabos, papildomi klausimai be vertinimo ar 
nepritarimo rodo jūsų atjautą ir supratimą. 

Jei norite kalbėtis su tėvais apie vaiko raidos sutrikimus arba 
netinkamą elgesį, pirmiausia jiems išsakykite, ką pastebėjote 
pats (pati) arba kas jums kelia rūpestį ir neskubėkite nieko 
aiškinti bei iš anksto spėlioti. 

Tėvai dažnai apiberiami priekaištais. Jums bus lengviau 
kalbėtis, jei parodysite savo subjektyvų požiūrį ir jausmus, 
pavyzdžiui: „Man krito į akį tai, kad (...)“ arba: „Man kelia 
nerimą tai, kad (...)“ 

Paklauskite tėvų, ar jie ką nors panašaus pastebėjo namie, ir 
drauge su jais ieškokite, kaip paaiškinti išsiskiriantį vaiko el- 
gesį. Tėvai geriausiai pažįsta savo vaikus, ir jūs turite į juos ati- 
tinkamai kreiptis: t. y. galima jų klausti ir prašyti paaiškinti. 
Tėvai jus geriau išklausys ir apgalvos, kaip jie auklėja vaiką, 
jeigu įvertinsite juos kaip tėvus, bet pripažinsite ir teisę su- 
klysti. Tik tokiu atveju galėsite atvirai pasikalbėti, turėdami 
bendrą tikslą - ieškoti išeičių. 

Nesistenkite padaryti tėvams įspūdžio, kad kiekvienu atve- 
ju žinote kaip pasielgti ar kaip padėti. Jei skubotai duosite 
patarimą, jūsų pašnekovas gali pasijusti bejėgis. Teigiami 
pokyčiai galimi tik bendradarbiaujant su tėvais. Tai tinka 
tr sunkioms problemoms, kurioms kilus jūs galite pasiūlyti 
tėvams toliau visiems tartis ir kiek galint jiems padėti. 
"Tevus labiau paskatinsite stengtis įveikti sunkumus, jeigu 
Jiems pasakysite, ką gera matote jų auklėjime. 

Pokalbio užbaigimas 

Kiekvieno pokalbio pabaigoje daromos išvados ir aptariamos 
konkrečios priemonės. Neblogą įspūdį visiems dalyviams gali 
palikti 17 sunkus pokalbis, jeigu pabaigoje susumuojama, ką 
gera pavyko nuveikti. Jeigu svarbiausio tikslo nepavyko pasiek- 
ti, atkreipkite dėmesį net ir į mažus žingsnelius, dalinius tik- 
slus. Galbūt pašnekovai pirmą kartą apsiėjo be abipusių prie- 
kaištų del vaiko elgesio darželyje 1 namie. Galbūt vieni kitus 
išklausėte ir gavote svarbios informacijos, tėvai rimtai pažiūrėjo 
į auklėtojų susirūpinimą, o pedagogai sužinojo apie šeimos 
sunkumus. Didysis tikslas, susitarimas dėl konkrečių auklėjimo 
priemonių, galbūt ir nėra pasiektas, tačiau ryšiai tarp darželio 
1 tėvų pastebimai pagerėjo ir šis rezultatas padeda lengviau su- 
sitarti dėl tolesnių susitikimų. 

Pozityviais pokalbio rezultatais galima laikyti ir pasiūlytą 
darželio pagalbą arba ir tokį susitarimą su tėvais, kad kartą per 
savaitę vaiką iš darželio pasiims tėvas, o motina, rytais atvedusi 
vaiką į darželį, skirs daugiau laiko su juo atsisveikinti. Žinoma, 
tokie susitarimai yra prasmingi tik tada, jei tikrinama ir aiški- 
namasi, kaip jų laikomasi. Jei susitarimų nesilaikoma, būtina 
tėvus paklausti, kodėl jie to nedaro, ir atsižvelgiant į aplinkybes 
susitarimą pakeisti. Jei tėvai laikysis susitarimų ir sulauks tei- 
giamų atsiliepimų, jie pajus, kad jų pastangos šį tą pakeisti ir 
bendradarbiauti yra vertinamos. 


10.2. Tėvų vakarai ir kiti renginiai 

Gyvendami su savo vaiku tėvai paprastai geriausiai žino jo po- 
reikius ir gebėjimus. Pedagogai turi specialųjį išsilavinimą ir 
nusimano pedagoginės raidos bei elgesio psichologijos klausi- 

mais. Ir vienų, ir kitų kompetencija puikiai viena kitą papildo 
ir padeda siekti vaiko gerovės. 

Darželio grupėse rengiamuose tėvų vakaruose arba kituose 
tėvams skirtuose renginiuose paranku aptarti specialias raidos 
temas, pavyzdžiui: 

Ci vaiko kalbos raida; 

judėjimo reikšmė vaiko raidai; 

tėvo arba kitų artimųjų vyrų vaidmuo; 
vaiko mityba norint išvengti antsvorio; 
varžybos tarp brolių ir seserų; 


BūEato 


užsispyrimo fazė arba vaiko darymasis savarankišku; 


4) 


tėvų ir vaikų konsultavimas jiems artimoje aplinkoje. 

Apie šiuos dalykus vaikų darželyje išgirsta daugiau tėvų negu 
kitur (pvz., vakariniuose bendrojo lavinimo kursuose, jauni- 
mo įstaigų konsultacijose). Kitų sričių specialistai tam tikrais 
klausimais gali padėti pedagogams ir suteikti jiems svarbios 
informacijos. 

Jeigu vaikų įstaiga tampa tėvų ir šeimų susitikimų vieta, 
papildomai surandama svarbių, dažniausiai dar nepanaudotų 
galimybių bendrai veikti ir vieni kitiems padėti. Ne tik daugelis 
tėvų, kurie augina vaiką vieni, bet ir dalis šeimų savo socialinėje 
aplinkoje jaučiasi izoliuotos ir beveik ignoruojamos. Bevaikiai 
kaimynai paprastai nelabai nutuokia apie kasdienį gyvenimą 
su vaikais, nesupranta, su kokiais sunkumais gali susidurti 
šeima. Darželyje tėvai susitinka žmonių, kurie gyvena panašų 
gyvenimą, čia galima pasidalyti vaikų auginimo džiaugsmais ir 
rūpesčiais, gauti patarimų. "Tėvai, atsidūrę sunkioje padėtyje 
arba auginantys raidos sutrikimų turinčius vaikus, nusiramina 
pabendravę su kitais panašių problemų turinčiais tėvais, pasi- 
taria, kaip jas spręsti. 

Kad darželis galėtų daugiau pasiūlyti tėvams, reikia visų da- 
lyvių kūrybingumo. Susipažinti su naujomis auklėjimo ir lavini- 
mo idėjomis bei jų įgyvendinimu yra naudinga pirmiausia tėvų 

(vaikų darželių) taryboms. Keletą idėjų, kurios pastaruoju metu 
buvo įgyvendintos, norėčiau trumpai apibūdinti. 


Tėvų pagalba per kolektyvo posėdžius 

Tėvai kartą per savaitę ar per mėnesį po pietų ima globoti gru- 
pėje likusius vaikus, kad visi pedagogai galėtų dalyvauti pasi- 
tarimuose. Taip pedagogams sumažėja viršvalandžių, o tėvams 
atsiranda puiki galimybė susipažinti su darželio gyvenimu. Šio- 
se akcijose gali dalyvauti tiek motinos, tiek ir tėvai (jie perima 
vaikų priežiūrą pagal susitarimą, o pedagogai tuo metu posė- 
džiauja kitoje patalpoje). Metams baigiantis tėvai, kurie sutiko 
padėti, deramai pagerbiami. 


Tėčių grupės 

Prieš keletą mėnesių vienas auklėtojas savo grupės vaikų tėvams 
ir įtėviams surengė tėčių popietę. "Taip susidarė tėčių grupė, 
kuri susirenka kas mėnesį. Be pokalbių apie tėčių vaidmenį 
auklėjant vaikus ir kitomis pedagoginėmis temomis, jie kartu 
aktyviai leidžia laiką, pavyzdžiui, žaidžia futbolą, remontuoja 
žaislus. 

Kitoje grupėje, kurioje dirba tik pedagogės, tėčių grupę 
emėsi organizuoti vienas iš tėvų. Aktyvus vyrų dalyvavimas ir 
šioje grupėje rodo, mano nuomone, didelį bendros tėčių veik- 
los poreikį. 


Vaikų drabužių taisykla 

Viena bedarbė mama, labai sumani siuvėja, įkūrė siuvyklėlę. 
Nustatytomis dienomis darželyje surenkami vaikų drabužiai 
(dabar dažnai ir suaugusiųjų), kuriuos reikia pataisyti. Už tai 
ji gauna atlyginimą. Daugelis motinų mielai naudojasi šia gali- 
mybe. Taip joms sumažėjo darbo, o siuvėja atrado veiklos sritį 
ir pripažinimą. 

PEDAGOGINĖS PRAKTIKOS PATARIMAI 


Kalbos kursai mamoms 

Bendradarbiaujant su vakariniais bendrojo lavinimo kursais 
viename vaikų darželyje vyksta vokiečių kalbos pamokos tur- 
kų tautybės motinoms. Kursai skiria dėstytojus ir mokymo 
medžiagą, darželis suteikia patalpas ir organizuoja (už atlygi- 
nimą) mažų vaikų priežiūros tarnybą, kuri rūpinasi mažyliais, 
kol motinos mokosi kalbos pamokose. Motinos ir pedagogai 
džiaugiasi, moterys ima labiau pasitikėti savimi ir gali vis geriau 
susikalbėti su auklėtojais. Jos tvirčiau pasijunta darželyje, iš to 
naudos turi ir vaikai. 


Auklių tarnyba 

Dviem moksleivėms, atliekančioms praktiką vaikų darželyje, 
labai patiko prižiūrėti mažus vaikus. Kartu jos pastebėjo, ko- 
kių keblumų pasibaigus darželio darbo valandoms atsiranda 
tėvams, jei jiems negali padėti seneliai ar draugai. Jos įkūrė 
auklių tarnybą, kurios darbuotojos pagal susitarimą prižiūri 
vaikus atitinkamos šeimos namuose, o labai prireikus kartą per 
mėnesį, šeštadieniais, kelias valandas dirba darželyje. Gruodį ši 
tarnyba veiks kiekvieną šeštadienį. "Tėvai gali atsipūsti, mergi- 
nos - užsidirbti pinigų ir turėti runtą darbą. 


Kulinarijos menas 

Viename darželyje tėvus ir vaikus džiugina virėjas, mokantis 
paruošti skanius ir sveikus valgius. Jis rengia kulinarijos vaka- 
rus tevams. Tėvai taiso valgyti ir patys vaišinasi, sužino svarbių 
dalykų apie vaikų mitybą. Svarbu pabrėžti, kad šiame darželyje 
nera nė vieno antsvorį turinčio vaiko. 

Šie sumanymai nesudaro pedagogams papildomo krūvio, 
juos dažniausiai siūlo ir įgyvendina patys tėvai, auklėtojai pa- 
deda tik iš pradžių. Kiekvienu atveju jie prisideda prie geresnio 
vaikų, tėvų ir darželio darbuotojų sugyvenimo. 

Pabaigos žodis 


Aprašydama vaikų, išgyvenančių sunkų raidos ir gyvenimo 
tarpsnį, elgesį, ieškodama jo priežasčių, norėjau padėti suprasti 
tokius vaikus ir rasti galimybę prie jų prieiti. Savo praktiniais 
patarimais stengiausi duoti naudos tiems, kuriems tenka auk- 
lėti „sunkius“ viukus, o kartu paskatinti juos pabandyti patiems 
rasti būdų, kaip su tokiais vaikais bendrauti. 

Pasitikėjimu grįsti ir tvirti vaikų ir suaugusiųjų ryšiai yra 
sėkmingos vaiko raidos bei mokymosi proceso pagrindas ir 
svarbus apsaugos veiksnys sunkiomis gyvenimo situacijomis. 
Sukurti darnius santykius ypač gerai pavyksta bendromis pa- 
stangomis: pokštai, judėjimo džiaugsmas, pasakos ir žaidimai, 
maloni fizinė veikla, kaip ir bendros poilsio valandėlės - visa tai 
stiprina smagų bendrumo jausmą. 

